VELIKI KATEKIZAM II dio 

ar 



O CRKVI I SAKRAMENTIMA 



1. CRKVU JE OSNOVAO ISUS KRIST 



Kad je narod nagrnuo k 
Isusu da čuje riječ Božju, 
on je stajao kraj Geneza- 
retskog jezera. I vidje dvi- 
je lađe uz obalu, a ribari 
su bili izašli i ispirali su 
mreže. Isus uđe u Šimuno- 
vu lađu te ga zamoli da 
malo otisne od zemlje. Kad 
je sjeo, učio je narod iz 
lađe. A kad je prestao go- 
voriti, reče Petru: »Povezi 
na dubinu i bacite mreže 
za lov!« I kad su to učinili, 
ulove mnogo riba, da im je 
mreža pucala. Napuniše 
dvije lađe tako da su go- 
tovo tonule. Kad je to vi- 
dio Šimun Petar, padne do 
Isusovih nogu i reče: »Go- 
spodine, otiđi od mene, jer 
sam ja grešnik.« Tada Isus 
reče šimunu: »Ne boj se! 
Odsad ćeš loviti ljude.« I 
izvukoše lađe na suho, o- 
stave sve i pođu za njim. 
(Lk 5, 1-11) 


1. Isus je pripravljao osnivanje Crkve 


Kad je Isus naviještao Evanđelje, okupljao je oko sebe vjer- 
nike. Za njih je pripravljao vjersku zajednicu koja će ih voditi u 
nebo. Među vjernicima je izabrao učenike, a između njih dvanaest 
apostola, to jest poslanika. Njih je namjeravao kasnije poslati po 
čitavom svijetu da naviještaju Evanđelje. Zato ih je posebno učio 
i odgajao za njihovu službu. 


Obećao je apostolima da će im dati veliku vlast: »Što god sve- 
žete na zemlji, bit će svezano i na nebu.« Kod posljednje večere 
im je obećao posebnu pomoć Duha Svetoga, ustanovio je žrtvu 
sv. Mise i posvetio apostole za svećenike. 

Odredio je da ljudi ulaze u Crkvu krštenjem. 


Za prvaka apostola je odredio Šimuna, kojemu je nadjenuo 
novo ime: Petar — aramejski Kefa, hrvalski Stijena. Njemu je obe- 
ćao da će ga učiniti vrhovnim poglavarom svoje Crkve: »Ti si Petar 

— Stijena — i na toj stijeni sagradit ću svoju Crkvu i paklena je 
vrata neće nadvladati. Tebi ću dati ključeve nebeskoga kraljev- 
stva, i što god svežeš na zemlji, bit će svezano i na nebu, a što god 
razriješiš na zemlji, bit će razriješeno i na nebu.« 

2. Isus je utemeljio Crkvu svojom smrću na križu 

Kad je Isus umro, iznenada se razderao zastor u hramu na 
dvoje, od vrha do dna. To je bio znak da je prestao Stari Zavjet. 
Bog je bio sklopio taj Zavjet pod Sinajskom gorom s izabranim 
narodom, s Izraelcima. Vođa izabranog naroda, Mojsije, uzeo je tada 
krv žrtvovanih životinja i njome poškropio žrtvenik i narod. To je 
bila potvrda toga Zavjeta, koji su kasnije Izraelci često puta ne- 
vjerno prekršili. 

Svojom žrtvom na križu Isus, predstavnik svih ljudi, sklopio je 
u ime otkupljenog čovječanstva s Bogom novi i vječni Zavjet. 
Ljudi, otkupljeni krvlju Isusovom, postali su novi izabrani narod, 
zajednica djece Božje, Crkva. 

Isus je potvrdio taj Zavjet svojom krvlju. Njegova krv je »krv 
novoga i vječnoga Zavjeta«, koji će trajati do svršetka svijeta. 


3. Crkva je rođena iz probodenog Isusova boka 

Adamu je Bog stvorio Evu — majku svih ljudi. Kad je vojnik 
kopljem probo Isusov bok, iz rane je potekla krv i voda — simboli 
Presv. Oltarskog Sakramenta i krštenja. Iz ranjena srca Isusova 
rođena je Crkva — majka svih nadnaravno živih, sve djece Božje. 
Crkva je, dakle, dar Isusova Srca. 

ODGOVORI: 1. Koga je Isus okupljao oko sebe? 2. Koga je izabrao među 
vjernicima, a koga među učenicima? 3. Sto znači riječ »apostol«? 4. Kako je 
Isus pripravljao apostole za njihovu službu? 5. Kojemu je apostolu Isus na- 
djenuo novo ime? 6. Sto znači ime Petar? 7. Sto je Isus obećao Petru? 8. Ko- 
jim riječima mu je to obećao? 9. Gdje je sklopljen Stari Zavjet, a gdje Novi? 
10. Između koga je sklopljen Stari Zavjet, a između koga Novi Zavjet? 11. 
Dokle će trajati Novi Zavjet? 12. Iz čijeg je boka rođena Crkva? 13. Čiji je 
dar Crkva? 

NAUČI: 

76. Zašto je Isus osnovao Crkvu? 

Isus je osnovao Crkvu đa vodi ljude u vječno blaženstvo. 

77. Kako je Isus pripravljao osnivanje Crkve? 

Isus je pripravljao osnivanje Crkve tako da je okupljao oko sebe 
učenike, izabrao dvanaest apostola i postavio Petra za vrhovnog 
poglavara. 

78. Kada je Isus utemeljio Crkvu? 

Isus je utemeljio Crkvu svojom smrću na križu. 

ZA ŽIVOT: 1. Nekoliko dana poslije rođenja bio sam po sv. krštenju 
primljen u Isusovu vjersku zajednicu. Radujem li se tome i jesam Ii Isusu 
zahvalan za to? Iz zahvalnosti ću se uvijek čvrsto držati Crkve. 2. Na sv. 
krštenju je Bog i sa mnom sklopio Zavjet, Nikad ga ne smijem prekršiti smrt- 
nim grijehom. Radije umrijeti nego sagriješiti! 3. Pažljivo slušaj i moli lita- 
nije Predragocjene Krvi Isusove. 

SV. PISMO: »Krist je ljubio Crkvu i samoga sebe predao za nju« (Ef 5, 
25 ). »Ovo je krv moja Novoga Zavjeta, koja se prolijeva za oproštenje grije- 
ha.« (Mt 26, 28) 

TUMAČENJE: 1. Sv. Pismo Novoga Zavjeta pisano je na grčkom jeziku. 
Evanđelje je grčka riječ, a znači dobra vijest, radostan glas. Evanđelje ozna- 
čuje i sveukupan život i naučavanje Isusovo kao počelo našega spasenja. 2. 
Aposto! je također grčka riječ, a znači »poslanik«. 3. Riječ Crkva je isto 
tako grčkog podrijetla, a znači »kuća Gospodnja« i »zajednica Božjeg naroda«. 
4. Ime Petar je izvedeno od grčke riječi »petra«, a znači stijena, hridina. 

ZADAĆA: 1. Nabroji napamet bar neke apostole. 2. Iz misne molitve 
prije podizanja prepiši imena svih apostola. 3. Nacrtaj veliku kamenu stijenu, 
na njoj crkvu, a ispod toga ispisi u bojama: »Ti si Petar — Stijena, i na toj 
stijeni sagradit ću svoju Crkvu i paklena je vrata neće nadvladati.« 4. Ponovi 
čitav događaj kako je Isus obećao Petru da će ga posvetiti za vrhovnog po- 
glavara svoje Crkve. 5. Pođi do krstionice i zahvali Isusu da si od prvih dana 
svoga života u njegovoj Crkvi. 6. Pođi zatim pred raspelo, gledaj probodeno 
Srce Isusovo i zahvali mu što nam je dao Crkvu. 

MOLITVA: Otkupio si nas, Gospodine, Krvlju svojom i postadosmo Kra- 
ljevstvo Boga našega. 

Vjerujem u svetu Katoličku Crkvu! 


2. ISUS JE POSLIJE USKRSNUĆA DOVRŠIO 

OSNIVANJE CRKVE 

Poslije svoga uskrsnuća Isus je apostolima dao mnogo dokaza da 
je živ. Javljao im se četrdeset dana i govorio im o kraljevstvu 
Božjem. ^Zapovjedio im je da u njegovo ime propovijedaju po- 
koru i oproštenje grijeha svim narodima, počevši od Jeruzalema. 
Rekao im je samo da ne idu iz Jeruzalema dok ne prime silu 
Duha Svetoga. (Dj. Ap. 1) 

1. Isus je predao apostolima trostruku službu 

Na dan uskrsnuća Isus se ukazao apostolima i rekao im: »Kao 
što je Otac poslao mene, tako i ja šaljem vas.« Tim riječima im je 
zapovjedio da nastave njegovo djelo na zemlji. Prije uzašašća pre- 
dao im je vlast koju im je bio obećao: »Dana mi je sva vlast na 
nebu i na zemlji, Tdite, dakle, i naučavajte sve narode. Krstite ih u 
ime Oca i Sina i Duha Svetoga i učite ih da drže sve moje zapo- 
vijedi. Evo, ja sam s vama u sve dane do svršetka svijeta.« 

Zapovjedio im je da ljude naučavaju, posvećuju i vode. Dao 
im je, dakle, učiteljsku, svećeničku i pastirsku službu. 

2. Isus je postavio Petra za vrhovnog poglavara Crkve 

Rekao mu je: »Pasi jaganjce moje. Pasi ovce moje.« Tim mu 
je riječima predao što mu je bio obećao prije svoje muke. 

3. Na Duhove je Isus objavio Crkvu 

Prije nego je Isus počeo naučavati, nebeski Otac ga je pri kr- 
štenju na Jordanu objavio svijetu. Tada je nad njega vidljivo sišao 
Duh Sveti u obliku goluba. 

Na Duhove su u Jeruzalemu bili sabrani predstavnici svih na- 
roda. Tada je Isus poslao svojoj Crkvi Duha Svetoga uz šum silnog 
vjetra i vidljivo ju pokazao svim narodima. Plamenim jezicima je 
dotaknuo apostole i tako vidljivo, kao prstom, pokazao da su oni 
njegovi poslanici. Oni su odmah počeli naučavati i krstiti. Toga 
dana pridružilo se Crkvi oko tri tisuće duša. 

ODGOVORI: 1. Što je Isus zapovjedio apostolima poslije svoga uskrs- 
nuća? 2. Kojim riječima ih je poslao po svijetu? 3. Kojim riječima je predao 
Petru vrhovnu vlast u Crkvi? 4. Kako je Isus na Duhove objavio Crkvu? 5. 
Kako je pokazao da su apostoli njegovi poslanici? 6. Kada su apostoli počeli 
naučavati i krstiti? 7. Koliko duša se pridružilo Crkvi na Duhove? 

NAUCI: 

79. Kako je Isus poslije uskrsnuća dovršio osnivanje svoje Crkve ? 

Isus je dovršio osnivanje svoje Crkve poslije uskrsnuća tako da 
je apostolima predao trostruku službu, a Petra postavio za vrhov- 
noga poglavara. 

80. Koje je tri službe Isus predao apostolima? 

Isus je predao apostolima učiteljsku, svećeničku i pastirsku službu. 

ZA ŽIVOT: 1. Ako sretnem kada ljude koji tvrde da su Crkva samo 
vjernici bez poglavara — naime bez biskupa i Pape — protumačit ću im iz 
Sv. Pisma kako je Krist sagradio Crkvu na apostolima i na vrhovnom pogla- 
varu. 2. Apostoli i njihovi nasljednici naučavaju Isusovu nauku. Stoga: vjeru- 
jem sve što je Bog objavio i što nam Crkva zapovijeda vjerovati. 3. Apostoli 
i njihovi nasljednici posvećuju. Ići ću svake nedjelje i blagdana k sv. Misi 
i često na ispovijed i pričest. 4. Apostoli i njihovi nasljednici nas vode. Po 
njima me Krist vodi k Ocu u nebo. 

SV. PISMO: »Više nijeste stranci ni pridošlice, nego ste sugrađani sve- 
taca i Božji ukućani. Nazidani ste na temelju apostola i proroka, a ugaoni ka- 
men je sam Isus Krist. Sva zgrada sazidana na njemu diže se za sveti hram 
u Gospodinu.« (Ef 2, 19 — 21) 

ZADAČA: 1. Ponovi događaj kako je Isus predao Petru vrhovnu vlast. 
2. Pročitaj iz Sv. Pisma događaje na duhovsku nedjelju. 3. Izmoli molitve za 
Papu i biskupa (molitve poslije litanija Svih Svetih). 

MOLITVA: Da se đostojiš nas same u svetoj službi svojoj potkrijepiti i 
uzdržati. Tebe molimo, usliši nas! 

CRKVA JE KRISTOVO OTAJSTVENO TIJELO 

Isus je govorio apostolima: »Ja sam trs, vi loze. Kao što loza sama 
od sebe ne može dati ploda, ako ne ostane na trsu, tako ni vi, ako 
ne ostanete na meni. Tko ostaje u meni i ja u njemu, taj daje 
mnogo ploda, jer bez mene ne možete činiti ništa.« (Iv 15, 1 — 6) 

1. Crkva je tijelo 

Crkvu sačinjavaju poglavari i vjernici, zato je izvana slična 
ostalim društvenim organizacijama. Ipak, Crkva je još mnogo više. 
Crkva je živo tijelo. Njezini članovi su tijesno povezani međusobno 
i s Kristom, koji je živ u nebu. Ta veza je slična povezanosti trsa 
s njegovim lozama, povezanosti glave s udovima tijela. Istina, udovi 
Crkve su različiti, no ipak su među sobom i sa svojom glavom tije- 
sno povezani kao udovi istoga tijela. Kao što svaki ud služi čitavo- 
me tijelu, tako svaki član Crkve služi čitavoj Crkvi. Zato sv. Pavao 
kaže da je Crkva tijelo: »Tako smo mnogi jedno tijelo u Kristu.« 

2. Krist je glava Crkve 

Glava je iznad svoga tijela, čitavim tijelom upravlja i daje mu 
život. Tako Krist zauzima posebno uzvišeno mjesto u svome Tijelu 
— Crkvi. On je Bog i čovjek, koji sjedi s desne Ocu u nebu i kao 
nevidljivi poglavar uzdržava svoju Crkvu, vodi je i daje joj život. 
Krist hrani svoju Crkvu kao trs loze. Zato sv. Pavao naziva Crkvu 
Kristovim tijelom: »Vi ste Kristovo tijelo i među sobom združeni 

udovi.« 

3. Duh Sveti je duša Crkve 

Životvorna moć kojom Krist ispunja i prožimlje svoju Crkvu 
je Duh Sveti, koga joj je poslao. Duh Sveti ispunja i prožimlje 
čitavu Crkvu, povezuje udove Crkve s Kristom i udove među so- 
bom. Zato kažemo da je Duh Sveti duša Crkve. Povezanost Krista 
i vjernika i vjernika među sobom ostvaruju otajstvene veze mi- 
losti. Zbog toga Crkvu nazivamo otajstvenim tijelom Kristovim. 

Otajstvenim tijelom nazivamo je i zbog toga da je razlikujemo 
od Kristova tijela, koje je rodila bi. Djevica Marija i koje je sada u 
nebu i u Presv. Oltarskom Sakramentu. 

ODGOVORI: 1. Kako smo povezani s Kristom? 2. Zašto je Crkva tijelo? 
3. Kakvu ulogu ima glava u tijelu? 4. Zašto je Krist glava Crkve? 5. Zašto 

je Duh Sveti duša Crkve? 

NAUČI: 

81. Što sv. Pavao naučava o Crkvi? 

Sveti Pavao naučava da je Crkva Kristovo tijelo. Krist je glava, 
a mi udovi. 

ZA ŽIVOT: 1. Budući da smo kao udovi Crkve međusobno usko pove- 
zani, svako dobro djelo pojedinog uda koristi čitavoj Crkvi, a svaki grijeh 
škodi čitavoj Crkvi. Trudit ću se da koristim Crkvi svojim kršćanskim živo- 
tom i dobrim djelima i da joj nikada ne naškodim grijehom. 2. Budući da smo 
udovi Kristova tijela, moramo Krista samoga i jedan drugoga ljubiti Kristo- 
vom ljubavlju i međusobno se pomagati. Svaki ud mora služiti čitavome ti- 
jelu. Zato ću svojim molitvama i žrtvama pomagati Crkvi. »Sto god ste uči- 
nili jednome od ove moje najmanje braće, meni ste učinili« — rekao je Isus. 
3. Žrtvu sv. Mise prinosi Krist glava Crkve i s njime čitava Crkva. I mi 
prinosimo s njim, najradije zajedničkom molitvom, pjevanjem i odgovaranjem 
na svećenikove pozdrave. I ja želim prinositi žrtvu sa Crkvom i njezinom 
Glavom! 

SV. PISMO: »Kao što imamo mnogo udova u jednom tijelu, a svi udovi 
nemaju jedne službe, tako smo mnogi u Kristu jedno tijelo, a pojedinci udovi 
jedan drugome u Isusu.« (Kim 12, 4—6) 

ZADAĆA: 1. Nacrtaj trs koji nosi loze s teškim grozdovima. 2. Opisi 
upratko obraćenje sv. Pavla i potertaj Isusove riječi, 3. Napiši nekoliko pri- 
mjera kako možeš pomagati svojoj župi. 

MOLITVA: Svemogući vječni Bože, smiluj se svim pravovjernima, za 
koje se Tv oj jeđmoFođGiii Sm, dospodiu i Otkupitelj nas, clrago'voljno jjređ.ao 
u ruke gresnicima i prolio svoju dragocjenu krv na križu. 


4. ISUS JE POSTAVIO POGLAVARE CRKVE 

Apostoli su vršili učiteljsku, svećeničku i pastirsku ili upravnu 
službu najprije u Jeruzalemu i u Judeji, a zatim su se razišli po 
Čitavom svijetu. Osnivali su crkvene zajednice, polagali ruke na 
izabrane muževe i posvećivali ih za biskupe. Njima su povjerili 
pojedine crkvene zajednice. Prvak apostola sv. Petar stigao je na 
svom misijskom putovanju u Kim i tamo umro kao prvi rimski 
biskup. 

1. Crkva će trajati do svršetka svijeta 

Isus je osnovao Crkvu da ljude svih vremena vodi u vječno 
blaženstvo. Zato njegova Crkva mora trajati dokle god bude ljudi 
na zemlji. Isus je prorekao da njegovu Crkvu neće nadvladati pa- 
klena vrata i obećao apostolima da će ostati s njima do svršetka 
svijeta. 

Crkva vodi ljude u vječno blaženstvo tako da njezini poglavari 
izvršuju trostruku službu i zato mora uvijek imati poglavare. Prvi 
njezini poglavari su bili apostoli na čelu sa sv. Petrom. Njihovi 

nasljednici su katolički biskupi na čelu s 
Papom. Oni izvršuju trostruku službu jer 
imaju trostruku vlast: učiteljsku, sveće- 
ničku i pastirsku (ili upravnu), i zato se 
Papa i biskupi zajedno zovu sveta uprava 
ili hijerarhija. 


2. Vrhovni poglavar Crkve je Papa, 
nasljednik sv. Petra 

Prvi vrhovni poglavar Crkve, Isusov 
vidljivi namjesnik na zemlji, bio je sv. 

Petar. On je bio i biskup Rima i pastir 
(ili upravitelj) čitava Kristova stada, ja- 
ganjaca i ovaca, vjernika i biskupa. Imao je najvišu učiteljsku, sve- 
ćeničku i pastirsku (ili upravnu) vlast. Poslije njegove smrti je sva 
njegova vlast prešla na njegova nasljednika, rimskog biskupa. Sva- 
ki rimski biskup je, dakle, nasljednik sv. Petra i zato vrhovni po- 
iavar Kristove Crkve: ima najvišu učiteljsku, svećeničku i pastir- 
sku vlast. Rimskoga biskupa nazivamo Papom ili Svetim Ocem. 

3. Katolički biskupi su nasljednici apostola 

Pod vodstvom Pape biskupi izvršuju trostruku službu u poje- 
dinim dijelovima Crkve, koje nazivamo biskupijama. Dio biskupije 
je župa, kojom u ime biskupa upravlja župnik. 

Katkada Papa saziva katoličke biskupe čitavog svijeta na za- 
jedničko savjetovanje o najvažnijim stvarima čitave Crkve. Takav 
skup svih katoličkih biskupa pod vodstvom Pape naziva se opći 
crkveni sabor (koncil). Dosada je bio dvadeset i jedan koncil. 

ODGOVORI: 1. Zašto Crkva mora trajati do svršetka svijeta? 2. Zašto 
Crkva mora uvijek imati poglavare? 3. Kako nazivamo sve poglavare Crkve 
jednim imenom? 4. Zašto je rimski biskup nasljednik sv. Petra? 5. Što je 
biskupija? 6. Što je župa? 7. Što je opći crkveni sabor? 8. Tko pomaže biskupu 

u njegovoj službi? 

NAUCI: 

82. Tko je vidljivi poglavar Crkve? 

Vidljivi poglavar Crkve je Petrov nasljednik, to jest rimski biskup, 
koga nazivamo Papa ili Sveti Otac. 

83. Sto su biskupi? 

Biskupi su nasljednici apostola i upravitelji biskupija. 

ZA ŽIVOT: Papu, Kristova namjesnika na zemlji, biskupe, nasljednike 
apostola, i njihove pomoćnike svećenike moram poštivati, za njih se moliti i 
rado ih slušati. 

SV. PISMO: »Slušajte svoje poglavare i pokoravajte im se jer oni bdiju 
kao oni koji će davati račun za vaše duše.« (Hebr 13, 17) 

TUMAČENJE: 1. Papa je riječ grčkog podrijetla i znači otac. Prebiva u 
Rimu, kod crkve sv. Petra. Nazivamo ga Svetim Ocem, jer vrši svetu službu. 


Papa ima i malu svjetovnu državu. To je Vatikan. Ona mu veoma ko- 
risti za nesmetano upravljanje Crkvom čitavog svijeta. 

U upravi Crkve Papi pomažu najviši crkveni uredi, takozvane kongre- 
gacije. Na čelu su im obično kardinali. Oni su Papini pomoćnici i savjetnici. 
Nakon Papine smrti kardinali biraju novog Papu. .U tu svrhu odjeljuju se od 
vanjskog svijeta u zatvorene izborne prostorije nazvane konklave. Nekoliko 
dana poslije izbora obavlja se svečana krunidba novoga Pape. Papine kru- 
nidbe se sjećamo svake godine kad slavimo Papin dan. 


2. Biskupi. Ta riječ je također nastala od grčke riječi, a znači: nadzornik 
i predstojnik. Biskupi nose prsten, na prsima križ, a na glavi kapicu. Kod 
bogoslužnih čina nose mitru i štap. 

Po vlasti i časti razlikujemo više vrsta biskupa: biskupe, nadbiskupe, 
metropolite, primase i patrijarhe. U upravi biskupijom biskupu pomažu kano- 
nici. Župnicima pomažu kapelani. Više župa zajedno nazivaju se dekanat, ko- 
jim upravlja dekan. On svake godine nadzire rad župnika svoga dekanata. 


ZADAĆA: 1. Napiši što znaš o sadašnjem Papi. 2. Što znaš o našem bi- 
skupu? Gdje si ga vidio? Poznaš li ga bar na slici? 3. Nacrtaj granice naše 
biskupije — označi njezino sjedište i našu župu. 4. Nacrtaj kartu naše župe i 
na njezinim granicama napiši imena susjednih župa. 5. Napiši ime svog žup- 
nika i kapelana (ako ga imate), 6. Nacrtaj znakove biskupske službe. 7. Po- 
traži u kalendaru kad je Papin dan. 8. Nacrtaj uređenje Crkve: na vrhu u 
krugu napiši ime Isusovo (nevidljivi poglavar), ispod toga nacrtaj tijaru 
(Papu), ispod njega nekoliko mitri (biskupe), ispod njih više bireta (sveće- 
nike), a ispod njih mnogo križića (vjernike). Čitavu sliku okruži zrakama i 
natpisom: Sveta Crkva. 

MOLITVA: Molimo za Papu našega I. Gospodin ga sačuvao i poživio i 
blažena učinio na zemlji i ne dao ga na volju neprijateljima njegovim. 

Molimo za biskupa našeg I, Bože, čija dobrota i ljubav nad pukom Tvo- 
jim bdije i vlada, nadahni duhom mudrosti slugu svoga (nađ)biskupa našega 
I., čijoj si nas duhovnoj brizi izručio da se duhovnim napretkom ovaca umno- 
ži vječna radost pastira. 


5. CRKVA NAVIJEŠTA ISUSOVU NAUKU 

Isus je rekao apostolima: »Tko vas sluša, mene sluša.« Kod po- 
sljednje večere im je obećao Duha Svetoga da ih prosvjetljuje 
i poučava u svemu. Kad im je zapovjedio da idu i naučavaju sve 
narode, zajamčio im je svoju pomoć: »Ja sam s vama u sve dana 
do svršetka svijeta.« 

i Crkva naučava u Isusovo ime 

Isus je Crkvi predao u dužnost da naviješta Evanđelje svim 
liudima kroz sva vremena. U tom joj pomaže Duh Sveti. Crkvena 
nauka je Isusova nauka jer ona naviješta u Isusovo ime. Zato svi 
moramo slušati Crkvu kao Isusa i koliko možemo pomagati njezino 

propovijedanje. 

Učiteljsku službu u Crkvi izvršuju Papa i s njim sjedinjeni 
biskupi. Duh Sveti im pomaže da uvijek očuvaju čistu i nepokva- 
renu nauku i neprevarljivo je naviještaju. Oni su neprevarljivi kad 
naučavaju nešto kao vjersku istinu, jer ih Duh Sveti čuva od za- 
blude, Na općim saborima odlučuju što je čista Isusova nauka, a 

što zabluda. 

Papa naučava u svojim govorima i enciklikama. Možemo ga 
čuti i preko radija. 

Biskupi naučavaju u propovijedima i u svojim poslanicama, a 
u ruke nam daju katekizam. Njima pomažu svećenici koji po bi- 
skupovu ovlaštenju naučavaju u propovijedima, poukama, na vje- 
ri nauku te nas svetim bogoslužjem uvode u sve dublje poznavanje 

vjerskih istina. 

2. Papa je vrhovni učitelj 

Bez Pape ne može ni opći crkveni sabor naučavati neprevar- 
ljivo. Papa je i sam neprevarljiv kada kao vrhovni pastir^ odlučuje 
za 'čitavu Crkvu što moramo vjerovati ili kako moramo živjeti da 

se spasimo. 

Isus je naime rekao Petru da je Stijena na kojoj će sagraditi 
svoju Crkvu i paklena je vrata neće nadvladati. A kod posljednje 
večere mu je rekao: »Ja sam molio za tebe da ne oslabi tvoja vjera, 

a ti jačaj svoju braću.« 

3 Izvori vjere su Sveto Pismo i usmena preaaja 

Nauka Crkve je Božja nauka. Crkva je uvijek vjerovala i pro- 
povijedala ono što je Bog objavio. Sv. Pavao piše: »Ja sam od 
Gospodina primio što sam vam i predao.« Zato je Crkva »stup i te- 
melj istine«. 

Što je Bog objavio, sačuvano je u Sv. Pismu i usmenoj predaji. 
Sv. Pismo Starog Zavjeta obuhvaća Moj si j evo petoknjižje, povijes- 
ne, poučne i proročke knjige. Sv. Pismo Novog Zavjeta sadržava 
četiri Evanđelja, Djela apostolska, poslanice i jednu proročku knji- 
gu: Otkrivanje sv. Ivana. U Evanđelju je zapisan Isusov život i nau- 
ka. Četiri su pisca Evanđelja: Matej, Marko, Luka i Ivan. 

Budući da Crkva naviješta objavljenu nauku, tumači nam 
također i Sv. Pismo. Zato katolička izdanja Sv. Pisma moraju imati 
biskupsko odobrenje i tumačenje. 

U Sv. Pismu nisu zapisane sve istine koje je Bog objavio. Neke 
su apostoli samo propovijedali, a Crkva ih je kao dragocjenu ba- 
štinu čuvala i predavala dalje. Te istine nazivamo usmenom pre- 
dajom. 

ODGOVORI: 1. Kome je Isus predao dužnost da naviješta Evanđelje? 2. 
Tko joj u tom pomaže? 3. Koga slušamo ako slušamo Crkvu? 4. Kako Papa 
naučava? 5. Kako naučava biskup? 6. Kako naučavaju svećenici? 7. Kada su 
Papa i s njim sjedinjeni biskupi neprevar! jivi? 8. Otkuda znamo da je Papa 
neprevarljiv? 9. Gdje je sačuvana objava? 10. Koje knjige obuhvaća Stari 
Zavjet? 11. Koje su knjige Novoga Zavjeta? 12. Što je usmena predaja. 

NAUČI: 

84. Tko naučava u Isusovo ime? 

U Isusova ime naučavaju Papa i s njim sjedinjeni biskupi, a nji- 
ma pomažu svećenici. 

85. Zašto je Crkva neprevarljiva? 

Crkva je neprevarljiva jer ju Duh Sveti čuva od zablude. 

86. Tko je u Crkvi neprevarljiv? 

U Crkvi su neprevarljivi biskupi sjedinjeni s Papom i Papa sam, 

87. Kada je Papa neprevarljiv? 

Papa je neprevarljiv kada kao vrhovni poglavar odlučuje za čitavu 
Crkvu što moramo vjerovati i kako trebamo živjeti da se spasimo. 

88. Odakle Crkva crpi svoju nauku? 

Crkva crpi svoju nauku iz Sv. Pisma i usmene predaje. 

89. Nabroji četiri evanđelista! 

Evanđelisti su: Matej, Marko, Uuka i Ivan. 

ZA ŽIVOT: 1. Ići ću na vjeronauk do svršetka školovanja da dobro upo- 
znam Isusovu nauku. 2. Propovijed je dio bogoslužja. Da ne zaboravim Isu- 
sovu nauku i da je što bolje upoznam, neću nikada propustiti propovijedi 
niti na nju zakašnjavati, 3. Rado ću čitati vjerske knjige koje imam kod kuće. 

Nabavit ću knjige za kućnu vjersku knjižnicu. Čitat ću i čuvati vjersku 
štampu. 1 


SV. PISMO: »Zaista, zaista vam kažem: tko primi onoga koga ja poša- 
ljem, mene prima, a tko primi mene, prima onoga koji je mene poslao.« (Iv. 
13, 20) »Jer od Boga poslani govori Božje riječi.« (Iv. 3, 34) 


NAUKA SVETACA: »Tko ne poznaje Sv. Pisma, ne poznaje Krista.« Sv. 
Jeronim) 

Tumačenje: 1 . Vjerske istine koje Crkva naučava kao objavljene nazivaju 
se dogmama. 2. Kad kažemo da je Papa neprevarljiv, ne znači to da on kao 
čovjek ne može pogriješiti, nego samo da ne može pogriješiti kad odlučuje 
za Čitavu Crkvu jer ga Duh Sveti čuva od zablude. 3. Crkva pazi na čistoću 
Isusove nauke, zato zahtijeva da svaka vjerska knjiga, prije nego se štampa 

, . odobrenje od biskupa. Odobrenje mora biti naznačeno na prvim stra- 
• kniifie Vjersku knjigu koja nema takvog odobrenja moramo otkloniti. 

4 Kada nam Crkva čita Evanđelje, bilo kod sv. Mise, bilo kod propovijedi, 
iz poštovanja prema Isusovoj riječi ustanemo i križamo se. 


ZADAČA: 1. Kada se kod sv. Mise čita Sv. Pismo? 2. Iz kojih svet o- 
nisamskih knjiga čitamo kod sv. Mise? 3. Pokaži u nekoj vjerskoj knjizi (na 
orim jer molitveniku) biskupsko odobrenje i prepiši ga u bilježnicu. 4. Potraži 
u svojoj kućnoj knjižnici vjerske knjige, načini njihov popis i pročitaj ih. 5. 
Pobrini se da budete pretplaćeni na vjersku štampu i čitaj je. 6. Pročitaj koje 
poglavlje iz Djela apostolskih. 


MOLITVA: Bože, koji si svjetlošću Duha Svetoga poučio srca vjernih, 
daj da u istom Duhu što je pravo mislimo i njegovoj se utjehi vazda radu- 
jemo. 


6. CRKVA VRSI SVEĆENIČKU SLUŽBU 



Na posljednjoj večeri Isus je ustanovio žrtvu sv. Mise i zapovje- 
dio apostolima: »Ovo činite na moju uspomenu.« Na Uskrs im je 
dao vlast da opraštaju grijehe. Prije nego je uzašao na nebo, zapo- 
vjedio im je: »Idite i krstite!« 

Prvi kršćani su »lomili kruh po kućama i primali hranu s radošću 
i priprosta srca«. Slavili su Boga i uživali naklonost svega naroda. 

1. Crkva vrši bogoslužje 

Isus je vršio svećeničku službu svojom molitvom, a osobito 
svojom žitvom na križu. Slavio je nebeskog Oca i dijelio ljudima 
milosti. Istu svećeničku službu u njegovo ime i njegovom vlašću 
sada iz vršu je Crkva. Svi javni sveti čini koje vrši Crkva s nakanom 
da slavi Boga, da mu zahvaljuje, da ga moli i zadovoljava za gri- 
jehe nazivaju se sveto bogoslužje ili liturgija. Kad smo sabrani na 
bogoslužju, među nama je naš veliki svećenik Isus. Najsvetiji bo- 
goslužni čin je žrtva sv. Mise. 

Ostali bogoslužni čini su; dijeljenje sv. sakramenata, crkvene 
molitve te brevijar, što ga u ime Crkve i svih vjernika svaki dan 
mole svećenici. Zatim blagoslovine, kojima Crkva blagoslivlje lju- 
de i stvari, i posvetila, kojima odvaja ljude i stvari za Božju službu. 

Krštenje, po kojem smo postali članovi Crkve, daje nam pra- 
vo da sudjelujemo u bogoslužju i primamo njegove plodove. 

2. Crkva prinosi žrtvu sv. Mise 

U sv. Misi Isus se žrtvuje za nas na nekrvni nač n, kao što se 
nekoć žrtvovao na križu na krvni način. S njim je združena čitava 
Crkva i prinosi njega i sebe. Što se više u žrtvi sjedinimo s Kristom i 
Crkvom, to više primamo milosti. Kod sv. Mise najdostojnije sla- 
vimo Boga, najljepše mu zahvaljujemo, najuspješnije molimo i naj- 
bolje zadovoljavamo za grijehe. Kod sv. Mise, dakle, primamo naj- 
više milosti. 


3. Crkva dijeli sakramente 


Sakramenti su kao bogati izvori, koji istječu ispod Isusova 
križa. Po njima nas Crkva posvećuje. Krštenje nam briše gri- 
jehe, čini nas djecom Božjom i članovima Crkve. Potvrda nas 
učvršćuje u vjeri. Pričest hrani naše duše. Ispovijed nam oprašta 
grijehe. Bolesničko pomazanje daje teško bolesnima duševnu i 
tjelesnu pomoć. Svećenički red daje svećenicima vlast i svećeniku 
potrebne milosti. Ženidba posvećuje muža i ženu. 


Sakramente je ustanovio Isus. On je odredio vanjski znak (za 
krštenje npr. polijevanje vodom i riječi koje pri tom izgovaramo). 
Htio je da ti vanjski znakovi označuju i podjeljuju nevidljivu mi- 
lost. Ti su vanjski čini, dakle, znaci Isusove milosti. Kada svećenik 


vrši te čine, obično počinje znakom sv. križa i želi nam time reći 
da sakramenti imaju svoju moć iz Isusove žrtve na križu. 


Neki sakramenti nam podjeljuju milost, neki je povećavaju. 
Tri sakramenta: krštenje, potvrda i svećenički red utiskuju u dušu 
neizbrisivi biljeg. Zato ih možemo primiti samo jedanput. Sakra- 

i dostojno, a to znači pripravljeni. Tko bi 
bez kajanja ili na sv, pričest bez posvećujuće 
milosti ne bi primio nijedne milosti, nego bi teško sagriješio 
učinio bi svetogrđe. 

Sakramentima su slični sakramentali ili blagoslovine (mali sa- 
kramenti), koje je ustanovila Crkva. Sakramentali su svi blago- 
slovi i posvetila. 

ODGOVORI: 1. Kad je Isus dao apostolima vlast služiti sv. Misu, opra- 
štati grijehe, krstiti? 2. Što čini Crkva kada izvršuje Isusovu svećeničku 
S lužbu? 3 S kojom nakanom vrši Crkva bogoslužje? 4. Nabroji neke bogo- 
užne čine! 5. U čije ime mole svećenici brevijar? 6. Koje je najsvetije 
bogoslužje? 7. Kada smo dobili pravo da sudjelujemo u bogoslužju i primamo 
njegove plodove? 8. Što se obnavlja u sv. Misi? 9. Tko se žrtvuje u sv. Misi? 
10. Koje milosti nam donose pojedini sakramenti? 11. Zašto su sakramenti 
znakovi? 12. Od koga imaju sakramenti moć da posvećuju? 13. Koje sakra- 
mente možemo primiti samo jedanput i zašto? 


mente moramo primi 
išao na sv. ispovijed 
milosti, ne bi primio 


NAUČI: 

90. Kako se jednim imenom zovu svećenički čini Crkve? 

Svećenički čini Crkve zovu se jednim imenom sv. bogoslužje ili 
liturgija. 

91. Kakvi su znakovi sakramenti? 

Sakramenti su sveti znakovi koje je ustanovio Isus Krist da nas 
posvećuju. 

92. Kako moramo primati sakramente? 

Sakramente moramo primati dostojno, to jest pripravljeni. 

93. Kakav grijeh hi učinio tko bi nedostojno primio sakramenat? 

Tko bi nedostojno primio sakramenat, teško bi sagriješio. To bi 
bio grijeh svetogrđa. 

ZA ŽIVOT: 1. Ne bi bio pametan čovjek tko bi stojeći pokraj izvora 
ostao žedan. Takvome je sličan onaj koji neće da prima milosti što nam ih 
daju sakramenti. Zato ću rado i često piti na tim Spasitelj evim izvorima. 2. 
Radosna ću srca zajedničkom molitvom i pjevanjem sudjelovati u žrtvi sv. 
Mise. 3. Svake prve subote molit ću za svećenička zvanja. 

SV. PISMO: »Neka nas svaki tako drži kao Kristove sluge i djelitelje 
Božjih tajna.« (1. Kor. 4, 1) 

ZADAĆA: 1. Nacrtaj križ, a pod njim jezero iz kojega istječe sedam 
sakramenata. Kod svakoga napiši ime. 2. Nacrtaj tri zvona različite veličine, 
koja nas pozivaju sv. Misi. 3. Nacrtaj oltar spremljen za sv. Misu. 4. Drži 
kod sebe uvijek svoju blagoslovljenu krunicu! 5. Pitaj svoje roditelje imate li 
u kući blagoslovljenu vodu, blagoslovljenu krunicu, blagoslovljenu svijeću i 

blagoslovljene sv. slike. 

MOLITVA: Gospodine Isuse, umnoži broj svećenika svoje Crkve. Ma- 
rijo, kraljice svećenika, izmoli nam mnogo svetih svećenika! 



PJESMA 


0 Srce, žrtvo ljubavi, 
veselje raja vječito, 

Ti utjeha si smrtnika 

1 ufanje im jedino. 


Golemom ranom ljubav te 
otvorila ko oštrac ljut 
i s nje nas zove: »Uđite, 
načinila sam vama put!« 


Svu krv si, Spase, prolio 
da grešne nas opereš njom. 
U svojim podaj grudima 
vjekovit pokoj puku svom. 


7. CRKVA NAS VODI 

Isiis je obećao apostolima pastirsku ili upravnu vlast. Rekao im 
je; »Sto god svežete na zemlji, bit će svezano i na nebu, i što god 
razriješite na zemlji, bit će razriješeno i na nebu.« Tu im je vlast 
predao prije nego je uzašao na nebo, i zapovjedio im je da naj- 
prije pouče ljude, zatim krste, a onda neka ih uče obdržavati sve 
zapovijedi. 

ie predao Petru riječima: »Pasi jaganjce moje, pasi 
ovce moje.« Sveti Petar u svojoj poslanici opominje vjernike da 
žive sveto i budu poslušni poglavarima. On piše: »Starješine (to 
jest biskupe) među vama opominjem ja koji sam i sam starte - 

TakA ? aS - te , st ^® Bo ? je \ koje vam Povjereno, i nadgledajte ga. 
^skupima™ Iađl (SVecenicl 1 vjernici > budite pokorni starješinama 


1. Crkva nas vodi po Papi i biskupima 

, i , _ ... , ^ ime potiču na dobro i odvraćam 

od grijeha. Tako nas vode k svetom životu djece Božje Papa i 

biskupi nas nadziru i daju nam zapovijedi. Papa, vrhovni pastir 

čitave Crkve, daje zapovijedi za čitavu Crkvu. Zbirka najvažnijih 

zakona koji obavezuju čitavu Crkvu naziva se: Zbornik crkvenog 
prava. s 

Biskupi daju upute i zapovijedi za svoju biskupiju. Svake go- 
dine šalju pastirsku poslanicu, u kojoj nam daju svoje upute. Bi- 
skupske upute i zapovijedi oglašuje župnik u svojoj župi. Sveće- 
nici, po biskupskom ovlaštenju, izvršuju pastirsku službu: zato se 
nazivaju duhovni pastiri ili dušobrižnici. « 

2* Crkva po Papi i biskupima sudi i kažnjava 

» *]] i. , ime. Presuđuju npr. da li ie 

ženidba bila valjano sklopljena ili nije. Za veoma teške grijehe 

izriču kazne, da odvrate vjernike od takvih grijeha, a grešnike 

da oorate. Zabranjuju npr. sv. pričest javnom grešniku ili kršćan- 
ski sprovod nepokajanom grešniku. Najteža crkvena kazna za tvr- 
dokorne grešnike je izopćenje ili ekskomunikacija. Izopćeni ne 
smije primati sakramente, prestaje biti dionik molitava Crkve, ne 
dobiva oproste i ne može biti crkveno pokopan. Ako se pokaje, 
Crkva ga odrješuje. 


3. Crkva se brine za nevoljne 


Isus, dobri pastir, prolazio je svuda čineći dobro i dao je život 
za svoje ovce. Isto tako i u Crkvi duhovni pastiri vode brigu za 
siromašne, potlačene i one koji trpe. Zato Crkva osniva škole, siro- 
tišta, bolnice i zavode, u kojima vrsi duhovna i tjelesna djela milo- 
srđa. Povijest Crkve je povijest kršćanske ljubavi prema bližnje- 
mu. U tom joj svi rado pomažemo. 


ODGOVORI: 1. Kada je Krist dao apostolima pastirsku vlast? 2. Kako 
Papa i biskupi izvršuju pastirsku vlast? 3. Tko ima vrhovnu pastirsku 
vlast? 1 Za koga Papa daje zapovijedi? 5. V kojoj su knjizi sabrane glavne 
zapovijedi za čitavu Crkvu? 6. Kako biskupi daju upute i zapovijedi? 7. Zašto 
svećenike nazivamo dušobrižnicima? 8. Kako Papa i biskupi kažnjavaju? 9. 
Koja je najteža crkvena kazna? 10. Kako se Crkva brine za nevoljne? 


NAUCI: 


94. Koje su crkvene zapovijedi? 

Crkvene zapovijedi su: 1. Svetkuj zapovijedane blagdane i slušaj 
pobožno svetu Misu u nedjelje i zapovijedane blagdane. 2. Posti 
zapovijedane poste i u određene dane ne mrsi. 3. Svake se godine 
najmanje jedanput ispovjedi i o Uskrsu pričesti. 4. Drži se že- 
nidbenih zakona svete Crkve. 5. Doprinosi za crkvene potrebe. 


2 Katekizam II 

ZA ŽIVOT: 1. Uvijek ću slušati svećenike jer oni me u Isusovo ime 
vode u nebo. 2. Svetkovat ću nedjelje i zapovijedane blagdane, neću petkom 
jesti mesa, da dadem dobar primjer. Opominjat ću i druge na to. 

SV. PISMO: »Znate da smo kao otac svoju djecu opominjali vas, tješili 
i poticali da živite kako je dostojno prema Bogu koji vas zove u svoje kra- 
ljevstvo i slavu.« (1. Sol 2, 1 1- — -12) 

ZADAĆA: 1. Nabroji nekoliko papa, osobito iz novijeg vremena. 2. Na- 
broji neke hrvatske biskupe. 3. Izmoli jedno otajstvo sv. krunice za svoga 
dušobrižnika. 4. Napiši neke savjete za kršćanski život koje si čuo kod po- 
sljednje propovijedi. 5. Napiši kako možeš pomoći svome dušobrižniku. 

MOLITVA: Uzmi, o Bože, iz našeg naroda one za koje znaš da će kao 
pravi apostoli neumorno raditi za naše spasenje. 


8. CRKVA JE ISUSOVA SAMO JEDNA 

Kod posljednje večere Isus je molio za apostole i za one koji će 
vjerovati njihovim riječima: »Oče, posveti ih u istini ... A ne 
molim samo za njih nego i za one koji će na riječ njihovu vjerovati 
u me, da svi budu jedno, kao što si ti. Oče, u meni i ja u tebi, da 
i oni u nama budu jedno, da vjeruje svijet da si me ti poslao.« 
(Iv. 17, 17 — 22) 


1. Obilježja Isusove Crkve 

Isus je ustanovio jednu Crkvu. Rekao je: »Na toj stijeni sagra- 
dit ću svoju Crkvu.« Zato je samo jedna prava Crkva. Isus je svo- 
joj Crkvi dao obilježja po kojima je nesumnjivo prepoznajemo i 
razlikujemo od ostalih vjerskih zajednica. Ta su obilježja: da je 
jedna, sveta, katolička i apostolska. Crkva koja ima sva ta obilježja 
jest prava Isusova Crkva. I 

Isusova Crkva mora biti jedna jer je Isus ustanovio jednu 
Crkvu i dao joj jednog vrhovnog poglavara. Njegova Crkva mora 
svim vjernicima, svuda i svagda, naviještati istu nauku koju je 
Isus učio, dijeliti iste sakramente koje je Isus ustanovio i imati 
samo jednog vrhovnog poglavara. % 

Mora biti sveta. Ustanovio ju je začetnik svake svetosti, sam 
Sin Božji. Predao joj je svetu nauku, svetu žrtvu i svete sakra- 
mente da vodi ljude k svetosti. 

Mora biti katolička (to jest općenita). Ustanovio ju je za sve 
ljude, za sve krajeve svijeta i za sva vremena. 

Mora biti apostolska. Isus je apostole postavio za poglavare. 
Obećao je da će s njima ostati do svršetka svijeta. Zato Isusovu 
Crkvu moraju voditi pravi nasljednici apostola i moraju naučavati 
sto su naučavali apostoli. 

2. Katolička Crkva ima sva obilježja Isusove Crkve 

Jedna je jer katolici čitavog svijeta vjeruju u istu nauku, pri- 
maju iste sakramente i imaju Petrova nasljednika, Papu, za vidljiva 
poglavara. Sveta je jer svetom naukom, svetom žrtvom i svetim 
sakramentima vodi ljude k svetosti. Ima svetaca kroz sva vremena, 
čiju svetost potvrđuju čudesa. Katolička je jer nije ograničena ni sa- 
mo za neke ljude, rase ili narode, ni samo za neke zemlje, ni samo 
za neka vremena. Ona već kroz 20 stoljeća nastoji okupiti sve ljude 
bez obzira na boju kože, nacionalnost ili na kulturu u kojoj su 
izrasli. Apostolska je jer ju vodi zbor biskupa koji su pravi nasljed- 
nici zbora Isusovih apostola, jer je na čelu tog zbora Papa, prvi 
nasljednik onoga Petra koji je bio na čelu dvanaestorice apostola. 
Ona danas naučava ono isto i sve ono što su naučavali apostoli. 

Ostale kršćanske zajednice nemaju sva ta četiri obilježja. Oso- 
bito im nedostaje oznaka apostolskog podrijetla i veza jedinstva s 
Petrovim nasljednikom. 

3. Katolička Crkva je redoviti put k spasenju 

Isus je Katoličkoj Crkvi predao vlast i sredstva da vodi ljude 
k spasenju. Samo Katoličku Crkvu je postavio za redoviti put k 
spasenju. Zato je nazivamo: jedino spašavaj uća Crkva. Dakle, tko 
je sam kriv da nije član Crkve, ne može se spasiti. Može se spasiti 
tko je bez svoje krivnje izvan Katoličke Crkve ako vrši volju 
Božju koliko je spozna. Teže se ipak spasava jer ostaje bez mno- 
gih milosti koje daje prava Crkva. 

ODGOVORI: 1. Iz kojih Isusovih riječi znamo da je ustanovio samo jed- 
nu Crkvu? 2. Po čemu prepoznajemo Kristovu Crkvu? 3. Zašto Isusova Crkva 
mora biti: a) jedna, b) sveta, c) katolička, d) apostolska? 4. Zašto je Katolička 
Crkva: a) jedna, b) sveta, c) katolička, d) apostolska? 5. Koji je redoviti put u 
nebo? 6. Zašto Katoličku Crkvu nazivamo jedino spasavajućom? 7. Može li 
doći u nebo tko neće biti član katoličke Crkve? 8. Kako se spasava tko je 
izvan Katoličke Crkve, ali bez svoje krivice? 

NAUČI: 

95. Koja obilježja mora imati Isusova Crkva? 

Isusova Crkva mora biti: jedna, sveta, katolička i apostolska. 

96. Koja Crkva ima sva obilježja Isusove Crkve? 

Sva obilježja Isusove Crkve ima Katolička Crkva. 

ZA ŽIVOT: 1. Bit ću uvijek Bogu duboko zahvalan da sam od prvih dana 
svoga života u Katoličkoj Crkvi. Njoj ću biti vjeran od smrti. 2. Molit ću da 
se sva odijeljena braća sjedine u Katoličkoj Crkvi. 

W 

TUMAČENJE: 1. Katolički znači isto što i općenit, sveobuhvatan, posve- 
mašnji, 2. U Katoličkoj Crkvi se vrši bogoslužje na raznim jezicima i u 
različitim obredima. Mi imamo sv. Misu na latinskom i narodnom jeziku 
i po rimskom obredu. Sakramenti se kod nas dijele na narodnom jeziku. 

3. Ostale kršćanske vjerske zajednice 

a) U 11. st. došlo je do velikog cijepanja jedinstva među kršćanima koji 
žive na Zapadu i onima koji žive na Istoku i u zemljama Istočne Evrope. Dok 
su kršćani na Zapadu ostali čvrsto povezani međusobno i s Rimskim Papom, 
nasljednikom apostola Petra, kršćani na Istoku prekinuli su veze jedinstva 
s Papom i počeli osnivati posebne samostalne crkvene organizacije u gra- 
nicama pojedinih naroda. Ti kršćani uglavnom priznaju sve ono što je Crkva 
zaključila na prvih 8 općih sabora i obično se zovu zajedničkim imenom »pra- 
voslavni«. Oni su sačuvali sve svete sakramente, imaju valjano ređene bi- 
skupe i svećenike. Nedostaje im veza potpunog jedinstva između njih samih 
i s Rimskom Crkvom, koja je po Božjoj volji središte i znak jedinstva cijele 
Crkve. Osobito u posljednje vrijeme i među katolicima i među pravoslavnima 
budi se želja da se prekinuto jedinstvo ponovno uspostavi. To se zove eku- 
menski pokret. Jedni i drugi treba da molimo kako bismo se svi opet našli 
zajedno u jedinstvu prave Kristove Crkve, oko Petrova nasljednika. 

Jedan dio kršćanskog Istoka je u kasnijim stoljećima, osobito u 17. sto- 
ljeću, ponovno uspostavio jedinstvo s Papom. Oni su zadržali sve svoje isto- 
čne obrede i običaje, ali su postali živi i ravnopravni dio Katoličke Crkve. Za 
razliku od onih koji još nisu u jedinstvu, ove zovemo sjedinjenim istočnim 
kršćanima, ili grkokatolicima. Takvih kršćana ima u SFEJ oko 60 tisuća. Oni 
imaju svoga biskupa u Križevcima. U Hrvatskoj ih najviše ima na Žumberku. 
Rimokatolici i grkokatolici su iste vjere, samo različitog obreda. Zato slo- 
bodno jedni drugima ulaze u crkvu i na sakramente. Mogu se i bez ikakve 
zapreke međusobno ženiti. 

b) Od Crkve na Zapadu u 16. stoljeću otcijepilo se mnogo kršćana koji 
su se nazvali protestanti, kalvini, anglikanci itd. Oni nisu samo prekinuli vezu 
jedinstva s Papom, nego su zabacili mnoge svete sakramente, osobito sveće- 
nički i biskupski red. Odbacili su i mnoge osnovne vjerske istine. Vremenom 
su i oni stvorili mnogo vjerskih zajednica u granicama pojedinih naroda. Te se 
zajednice i međusobno mnogo razlikuju po vjeri. 

c) U prošlom stoljeću odvojili su se od crkvenoga jedinstva starokatolici. 
Oni nisu htjeli priznati da je Papa neprevarljiv kad nas kao vrhovni poglavar 
Crkve uči što je Bog objavio. 

ZADAČA: 1. Nacrtaj stablo s obilnim plodovima, a pokraj njega nešto 
Slomljenih i odsječenih grana. Ispod slike napiši: »Tko ostaje u meni, taj 
daje mnogo ploda.« 2. Nacrtaj krug i u njemu isječak koji predstavlja svega 
40°/o svih kršćana od tri milijarde ljudi na zemlji. U taj isječak upiši oko 
20° ; o katolika, oko 8°/» pravoslavnih i oko 10 tt /o protestanata. Izvan isječka 
napiši: nekršćani i pogani. Ispod kruga napiši: »Dođi kraljevstvo tvoje!« 
3. Nacrtaj tri kruga: prvi veliki i u njemu tijaru (Katolička Crkva), drugi 
napola manji (protestanti) i treći još manji, razdijeljen u više dijelova (pra- 
voslavni). 

MOLITVA: Kralj budi. Gospodine, ne samo vjernima, koji se nisu ni u 
jedno vrijeme odmetnuli od Tebe, nego i rasipnim sinovima koji su te ostavili; 
učini da se ovi u kuću očinsku povrate. Prizovi ih natrag u luku istine i 
jedinstvo vjere da naskoro bude jedno stado i jedan pastir. 


n. CRKVA UVIJEK ŽIVI I NEPRESTANO RASTE 

Isus je kazao prispodobu: »Nebesko je kraljevstvo kao kvasac 
koji žena uzme i pomiješa s tri mjere brašna dok sve ne uskisa.« 
(Mt 13, 33) 

i 

1. Katolička Crkva je nepobjediva 

Crkva je Kristovo otajstveno tijelo. Krist je njezina glava, a 
njezina duša je Duh Sveti. Zato je nepobjediva. 

Krist je obećao da će sagraditi Crkvu na stijeni (Petru) i da 
je paklena vrata neće nadvladati. O Duhu Svetomu je rekao da će 
neprestano ostati s apostolima, a o sebi da će ostati s njima do 
svršetka svijeta. 

Crkva je uvijek trpjela prezir i progone. U početku su je pro- 
gonili Židovi. Tristo godina krvavo je progoni moćna rimska drža- 
va, pa ipak je krv mučenika bila sjeme novih kršćana. Uskoro su 
je počeli razdirati i unutarnji neprijatelji — krivovjerja. Prijetili 
su joj novi narodi, Koji su naseljavali Evropu, a više stoljeća ugro- 
žava je islam. 

Raskol kršćana na Istoku i otpad kršćana na Zapadu zadao joj 
je nove teške rane. Pa ni u novijem vijeku nisu prestali mnogi 
napadi i neprijateljstva. Ipak Crkva stoji kroz sva vremena. Mlade- 
načkom svježinom pobjeđuje sve napade. U unutarnjim pogibelji- 
ma pomlađuje se sama u sebi. Da Crkva postoji i nakon tolikih i 
tako teških napada, to je dokaz da u njoj djeluje božanska moć. 
To je osobito vidljivo iz neprekinutog trajanja papinstva. Da Crkva 
neprestano postoji i živi, to je čudo povijesti. 

2. Crkva se neprestano čudesno širi 

U prispodobi o gorušičnom zrnu Krist je prorekao da će se 
njegova Crkva od neznatnih početaka razviti u veliko stablo. 

Već na prve Duhove pridružilo se Crkvi oko tri tisuće vjernika 
iz svih naroda na svijetu. Usprkos velikim napadima brzo se proši- 
rila po Judeji i Samariji, a naskoro i među poganima. Među njima 
ju je najuspješnije širio apostol Pavao. Već su apostoli i njihovi 
učenici pronijeli Isusovu nauku po svim pokrajinama svjetskog 
rimskog carstva i po svem tada poznatom svijetu. U srednjem vi- 
jeku Crkva se brzo širila među novim narodima Evrope. Hrvati su 
primili kršćanstvo kad su došli u ove krajeve. Mnogim slavenskim 
narodima Evanđelje su donijela sv. braća Čiril i Metod, slavenski 
vjerovjesnici. Nakon otkrića obiju Amerika Crkva se i tamo brzo 
raširila. Danas je raširena u svim narodima svijeta. Po broju vjer- 
nika ona je najveća vjerska zajednica na svijetu, broji preko 580 
milijuna vjernika. Da se Crkva tako brzo raširila, dokaz je da u 
njoj djelu.; e božanska moć. Širenje Crkve je također čudo ljudske 
povijesti. 


3. Crkva šalje misionare svim narodima 


Isus je zapovjedio apostolima: »Idite po svem svijetu i propo- 
vijedajte Evanđelje svakomu stvoru.« Crkva vjerno ispunjava tu 
Gospodinovu zapovijed. Kroz sve vjekove i svim narodima šalje 
misionare da naviještaju Isusovo Evanđelje. Propovijedima, pou- 
kama, molitvama i djelima kršćanske ljubavi nastoje oni dovesti 
ljude pravoj vjeri. Zato grade crkve i kapele, škole, sirotišta, bolni- 
ce i druge dobrotvorne zavode. Svećenicima u misijama pomažu 
redovnička braća i redovnice, učitelji, katehisti, liječnici i drugi 
pomoćnici. 

Iz zahvalne ljubavi prema Kristu i milosrđa prema poganima 
svi moramo pomagati misije. Molitvom i žrtvama isprosit ćemo 
misionarima Božji blagoslov u njihovu teškom radu za spasenje 
duša, a poganima izmoliti milost da upoznaju istinu i prihvate 
pravu vjeru. Svojim doprinosima uzdržavamo misionare, pomaže- 
mo gradnju crkava, škola i drugih misijskih zavoda, odgoj doma- 
ćih misionara i gradnju novih misijskih postaja. 


ODGOVORI: 1. Zašto je Katolička Crkva nepobjediva? 2. Kad je Isus 
prorekao nepobjedivost Crkve? 3. Nabroji neke teškoće koje je Crkva u svo- 
joj povijesti nadvladala. 4. U kojoj prispodobi je Isus prorekao brzo širenje 
Crkve? 5. Pripovijedaj kako se Crkva brzo širila? 6. Kad su Krvati primili 
kršćanstvo? 7. Koji su slavenski vjerovjesnici? 8. Kako misionari pridobivaju 
za Krista? 9. Zašto doprinosimo za misije? 

NAUCI: 

97. Kako dugo će trajati Crkva? 

Crkva će trajati do svršetka svijeta. 

98. Kako pomažemo misije? 

Misije pomažemo molitvom, žrtvama i darovima. 

SV. PISMO: »Žetva je velika, a radnika malo. Molite zato gospodara 
žetve da pošalje radnike u svoju žetvu.« (Mt. 9, 38) »Imam i drugih ovaca 
kole nijesu iz ovog ovčinjaka, ali i njih treba da dovedem.« (Iv. 10, 16) 

ZA ŽIVOT: 1. Pretposljednja nedjelja u listopadu je misijska nedjelja. 
Tada posebno molimo za misije i skupljamo doprinose za njih. 2. Dječji 
misijski dan je blagdan Nevine dječice — 28. prosinca. 3. Zanimat ću se za 
misije i pomagati ih molitvama i žrvama. Isus je umro i za pogane. 4. Ako 
osjećaš poziv za rad u misijama, javi se svećeniku. 

TUMAČENJE: 1. Najpoznatiji hrvatski misionar koji danas radi u misi- 
jama jest isusovac o. Ante Gabrić. On radi u indijskoj pokrajini Bengaliji. 
2. Zaštitnici misija su sv. Franjo Ksaverski i sv. Terezi ja od Djeteta Isusa. 

ZADAČA: 1. Nacrtaj crkvu, svu u sjaju, na kamenoj stijeni, o koju 
uzalud udaraju zapjenjeni valovi. 2. Nacrtaj njivu pšenice, požetu do petine, 
a ispod toga napiši: »Pošalji, Gospodine, radnike u svoju žetvu!« 3. Nabavi 
životopis sv. Franje Ksaverskog ili sv. Terezije i pročitaj ga! 4. Potraži u 
kalendaru imena svetaca misionara. 

MOLITVA: Bože, koji hoćeš da se svi ljudi spase i da spoznaju istinu, 
pošalji, molimo, radnike u svoju žetvu i daj da s velikim pouzdanjem navi- 
ještaju tvoju riječ! 


10. CRKVA JE NAŠA MAJKA 

Kraljevstvo je nebesko kao sakriveno blago u njivi, koje, kad čo- 
vjek nađe, sakrije, te veseo ode i proda sve što ima i kupi onu 
njivu. (Mt. 13, 44) 

I. Crkvu, svoju majku, moramo ljubiti 

Crkva je naša majka: na krštenju nam je dala život milosti, 
po kojem smo djeca Božja. Hrani nas Božjom naukom i Božjim 
Kruhom, liječi i jača u nama život milosti. Moli i žrtvuje za nas, 
vodi nas od krštenja do groba i poslije smrti još moli za nas. Zato 

w 

je moramo ljubiti i biti joj zahvalni. Njezine poglavare, Kristove 
namjesnike, poštuj emo kao Krista. 

Crkva je Kristova zaručnica. »Krist je ljubio Crkvu i sebe 
samoga predao za nju da bude sveta i neokaljana« — piše sv. Pavao. 
Krist nam je dao primjer kako moramo ljubiti Crkvu, svoju majku. 

Crkva je otajstveno Kristovo tijelo. U njoj moramo gledati i 
ljubiti samoga Krista. 

Članovi Crkve, djeca Božja, moraju se među sobom ljubiti kao 
braća i sestre iste majke i brinuti se jedan za drugoga. Isus je 
rekao: »Po tome će svi spoznati da ste moji učenici ako ljubite je- 
dan drugoga.« Po Isusovu primjeru posebno još moramo ljubiti 
one kojima smo potrebniji: grešnike, bolesnike, siromahe i djecu. 

Ako ljubimo Crkvu, svoju majku, ne sablažnjavamo se nad 
ljudskim pogreškama njezinih članova, pa ni njezinih poglavara. 
Isus je rekao da je nebesko kraljevstvo slično njivi na kojoj, do 
dana žetve, s pšenicom raste i kukolj. 

2. Moramo biti poslušna djeca Crkve 

Isus je rekao: »Tko vas sluša, mene sluša.« Crkva u Isusovo 
ime uči svoju djecu — mi njezina djeca je slušamo i vjerujemo što 
nas naučava. Crkva u Isusovo ime vrši bogoslužje — mi njezina 
djeca u njem sudjelujemo i primamo plodove. Crkva nas vodi — 
mi njezina djeca rado slušamo što nam zapovijeda, jer nas vodi k 
Ocu. Zato vjerno slušamo biskupa, koji nas vodi preko našeg dušo- 
brižnika. Isus je rekao o našoj braći: »Ako li Crkve ne posluša, 
neka ti bude kao neznabožac i carinik.« 


3. S Crkvom moramo surađivati 

Prije svoje muke Isus je molio za Petra, apostole i za sve vjer- 
nike. Po njegovu primjeru i mi moramo moliti za Papu, biskupe, 
svećenike, redovnike, misionare, za one koji trpe i za mrtve. Moli- 
mo i za odijeljene kršćane i za one koji još nisu udovi Kristova 
tijela. Molimo i za upravitelje država, da vladaju u miru i da bi 
Crkva mogla u miru ispunjavati svoju zadaću: voditi ljude k Ocu. 
Po Kristovoj volji, spasenje mnogih je ovisno o molitvama udova 
Kristova tijela. 

ODGOVORI: 1 . Zašto moramo ljubiti Crkvu? 2. Tko je naš uzor ljubavi 
prema Crkvi? 3. Koga moraju ljubiti članovi Crkve? 4. Koga posebno moraju 
ljubiti? 5. Kako slušamo Crkvu? 6. Za koga moraju moliti članovi Crkve? 
7. Zašto članovi Crkve moraju trpjeti s Kristom? 

NAUČI: 

99. Koje su naše dužnosti prema Crkvi? 

Crkvu moramo ljubiti, slušati i s njom surađivati. 

A 7TVOT- Ne smijem zaboraviti da o mom uzornom životu, o mojim 
,P P i »tvarna ovisi spasenje mnogih. Zato neću zanemarivati molitve. 

A°neću se bojati ni velikodušnih žrtava. 

qv PISMO' »Sad se radujem u patnjama za vas i dopunjujem na svome 
tijelu nedostatak Kristovih muka za tijelo njegovo, koje je Crkva.« (Kol. 1, 24) 

. , XII . „Ako li nam doista leži na srcu spas čitave ljudske obitelji, 
i-ikazuimo danomice vječnom Ocu naše molitve, poslove i tegobe za dobro 
Crkve, za njezin što sretniji i veći napredak.« 

_ 1Tlvr aCPN.TE' 1. Za Crkvu svaki dan mo.e članovi Apostolata molitve. 
qv,ki mjesec mole na one nakane koje preporuča Papa. 2. Da dobijemo 
oproste, molimo »na nakanu Sv. Oca«. Ta nakana je proširenje svete vjere, 

obraćenje grešnika, mir među narodima . . . 

ZADAĆA: 1. Izmoli »molitvu vjernika«. 2. Prikaži danas Bogu za Crkvu 
jednu osjetljiviju žrtvu. 

MOLITVA: Božanske Srce Isusovo! Prikazujem ti po bezgrešnom Srcu 
Maminu sve molitve, djela i trpljenja ovoga dana, u naknadu za naše uvrede 
i na sve one nakane na koje se ti neprestano prikazuješ na oltaru. Osobito ti 
ih prikazujem za svetu Crkvu, Sv. Oca Papu i za sve potrebe članovima 
Apostolata molitve ovoga mjeseca i dana preporučene. Molimo također 
za prijatelje i neprijatelje svoje, za zdrave i bolesne, za sve žalosne i nevoljne 

kršćane, za žive i mrtve. 


11. PO KRŠTENJU POSTAJEMO ČLANOVI CRKVE 


Kad se na Duhove sabralo mnogo ljudi, iza- 
đe pred njih sv. Petar. Govorio im je da je 
Bog uskrisio Isusa, koga su oni pribili na 
križ i ubili, i da je taj Isus Bog i Mesija. 
Kad su ljudi čuli njegov govor, pokajaše se 
i rekoše: »Što da učinimo?« Petar im odvra- 
ti: »Obratite se i svaki od vas neka se krsti u 
ime Isusa Krista za oproštenje grijeha svojih 
i primit će dar Duha Svetoga.« Koji, dakle, 
poslušaše njegovu riječ, krstiše se. I pristupi 
u onaj dan oko tri tisuće duša. (Dj. 2, 14 — 41) 


1. Crkva dijeli krštenje 

Odmah po dolasku Duha Svetoga apostoli su počeli izvršavati 
Isusovu zapovijed da naučavaju i krste sve narode. Njihove je 
riječi pratio Duh Sveti. Prosvijetlio je i nadahnuo one koji su slu- 
šah da su upoznali zabludu, okajavali grijehe, vjerovali sve što su 
naučavali apostoli u Isusovo ime i obratili se. Odmah iza toga bili 
su kršteni. 

Odrasli, koji spozna jedinoga pravoga Boga i onoga koga j 
Bog poslao, Isusa Krista, mora prije krštenja okajati svoje grijehe. 
Svaki kršćanin se najprije odriče đavla, grešnog života i ispovi 
jeda vjeru u Isusovu nauku. Do krštenja je naime naš gospodar 
bio đavao, koji nas je zasužnjio grijehom naših praroditelja. Posli- 
je krštenja naš je gospodar Isus Krist, novi Adam. To odricanje od 
đavla i ispovijest vjere naziva se krsni zavjet. Umjesto djece pola- 
žu ga kumovi. Krštenje se dijeli ovako: krstitelj polijeva krštenika 
vodom i u isto vrijeme izgovara riječi krštenja: »Ja te krstim u 
ime Oca i Sina i Duha Svetoga.« 

Krštenje podjeljuju župnici ili drugi svećenici, i to u crkvi, 
u krstionici. Blagoslov krsne vode obavlja se kod obreda uskrsnog 
bdjenja. Krstiti smije, dapače mora svaki čovjek kad je smrtna 
pogibelj. Mora samo imati nakanu da zaista želi krstiti, to jest 
činiti ono što čini Crkva, te naravnom vodom politi krštenika i u 
isto vrijeme izgovarati riječi krštenja. 


2. Krštenje uliskuje u dušu neizbrisiv biljeg 

Sv. Pavao tvrdi da smo »obilježeni Duhom Svetim«. Neizbrisi- 
vim biljegom postajemo slični Kristu, velikom svećeniku, dionici 
njegova svećeništva i tako posvećeni za Božju službu. Krsnim bilje- 
gom dobivamo pravo i dužnost da učestvujemo u svetom bogo- 
služju, prije svega kod žrtve sv. Mise, te da primamo sakramente, 

3. Po krštenju postajemo članovi Crkve 

Sv. Pavao piše: »Mi se svi krstimo u jedno tijelo.« Krštenje 
nas pridružuje Kristu — Glavi i njegovu tijelu — Crkvi. Po kršte- 
nju smo sjedinjeni sa svim Isusovim učenicima, koji se još od apo- 
stolskih vremena nazivaju kršćani. 

Krist dijeli svoje milosti po Crkvi. Zato je najprije potrebno 
da smo u nju ucijepljeni. Krštenje je, dakle, najpotrebniji sakra- 
menat. Dok nismo kršteni, ne možemo valjano primiti nijedan dru- 
gi sakramenat. Krštenje je, dakle, i prvi sakramenat. 

ODGOVORI: 1. Kojim je riječima Isus ustanovio sv, krštenje? 2. Kada 
su apostoli počeli krstiti? 3, Sto Bog daje ljudima da bi se obratili? 4. Koga 
se odričemo prije krštenja i što ispovijedamo? 5. Kako se naziva to odricanje 
i ispovijest? 6. Tko je mjesto nas položio krsni zavjet? 7. Tko redovito krsti? 
8. Kako se podjeljuje krštenje? 9. Gdje se podjeljuje krštenje, 10. Što posta- 
jemo po krsnom biljegu? 11. Koja prava i kakve dužnosti po njem primamo? 

12. Zašto je krštenje najpotrebniji sakramenat? 13. Zašto je krštenje prvi 
sakramenat? jk 

NAUCI: 

100. Kako se podjeljuje krštenje? 

Krštenje se podjeljuje ovako: krstitelj polijeva vodom glavu 
krštenika i u isto vrijeme govori riječi: Ja te krstim u ime Oca 
i Sina i Duha Svetoga. 

101- Tko može valjano krstiti? 

Valjano krstiti može svaki čovjek. 


10 2. Tko smije i mora krstiti u smrtnoj pogibli? 

U smrtnoj pogibli smije i mora krstiti svaki čovjek. 

. ^ t voT ' X. Prije prve sv. pričesti obnovio sam krsni zavjet. Zajed- 
nički ga obnavljamo svake godine kod uskrsnog bdjenja. 2. Molit cu cesto 
za svog krsnog kuma. 3. Moram biti zahvalan za sv. krštenje! 

SV PISMO: »Tko se ne preporodi po vodi i Duhu Svetomu, neće moći 
ući u kraljevstvo Božje.« (Iv. 3, 5} 

Krsni kumovi preuzimaju dužnost da pomažu odgoj krštenika, osobito 
ako bi roditelji umrli ili zanemarili tu dužnost. Zato samo aobn kiseam 

mogu biti kumovi. 


ZADAĆA: 1. Na godišnjicu krštenja posjeti svoga krsnog kuma i kumu. 
2 Nacrtaj krstionicu kod koje si kršten, pokraj nje posudu kojom se polijeva, 
a nad krstionicom goluba, sliku Duha Svetoga. ' Ispod svega l napisi datum 
-rštenia 3 Napiši kratak životopis svojeg krsnog zaštitnika. 4. Piat 
r 0 ifput d S enje sakramenta krštenja! 5. Pročitajte obred krštenja: jedan 
S Žita ' tumačenje, drugi riječi svećenika, a riječi kumova svu 


MOLITVA: Nebeski Oče! Ja, tvoje dijete, zahvaljujem ti za milost kršte- 
nia Ti si sa mnom i ja s tobom sklopio sveti zavjet. Iskrenom radošću obnav- 
ljam danas taj zavjet. Odričem se đavla i svih njegovih djela. Vjerujem u 
svetu Katoličku Crkvu. Obećajem da ću živjeti po njezinoj nauci. Sveti 

moj zaštitnice, pomozi mi! 


* 


KRSNI OBRED ima tri dijela. Prvi dio se obavlja pred crkvenim vra- 
tima, drugi pred krstionicom, a treći u krstionici (kod krsnog studenca). 

Pred crkvenim vratima 

1. S(većenik) upita: I., što išteš od Crkve Božje? 

K(umovi) u krštenikovo ime odgovaraju: Vjeiu. 

S: Sto ti daje vjera? 

K: Život vječni. 

S: Ako dakle hoćeš da uniđeš u život, vrši zapovijedi . . . 

2. S. tri puta lagano dahne u lice djeteta u znak da izađe iz njega nečisti duh, 
koji zbog istočnog grijeha ima nad njim vlast. Potom načini palcem zn ^ 
križa na čelu i prsima te pruži ruku na glavu djeteta u znak da je o sa a 

Kristovo vlasništvo. 

3. Metne u usta djetetu malo blagoslovljene soli. Sol čuva od kvaienja — - 
neka i krštenika čuva od grijeha. Zatim ponovno zaklinje đavla da odstupi 
od djeteta i znamenuje dijete križem te opet položi ruku na glavu djeteta. 

4. Na dijete položi okrajak stole i uvodi ga u crkvu govoreći: »I., uniđi u 
hram Božji da imaš dio s Kristom za život vječni.« 

Pred krstionicom 

IrS. i K. mole Apostolsko vjerovanje i Oče naš. 

2. S. treći put zaklinje đavla da odstupi od djeteta, koje će postati hram 
Duha Svetoga. 

Pljuvačkom iz S'/ojm usta dotakne se djetinjih ušiju i nosnica govoreći! 
Efeta, to jCot. Otvoii se. To znači; neka se sjetila djeteta otvore sv. vjeri. 
4. Prvi dio krsnog zavjeta: 

S. pita: I., odričeš li se sotone? 

K: Odričem. 

S: I svih djela njegovih? 

K: Odričem. 

S: I sveg sjaja njegova? 

K: Odričem. 

o. S. pomazuje dijete katekumenskim uljem na prsima i među plećima. Uljem 
su nekada rvači mazali kožu da bi postali gipkiji. To pomazanje označuje 
da dijete mora biti sposobno za borbu protiv đavla. 


U krstionici 

1. S. skine ljubičastu stolu i uzme bijelu. Slijedi drugi dio krsnog zavjeta. 

S: I.j vjeruješ li u Boga Oca svemogućega, Stvoritelja neba i zemlje? 

K: Vjerujem. 

S. Vjeruješ li u Isusa Krista, Sina njegova jedinoga, Gospodina našega, 
rođena i mučena? 

K: Vjerujem. 

S. Vjeruješ li u Duha Svetoga, svetu Crkvu Katoličku, općinstvo svetih, 
oproštenje grijeha, uskrsnuće tijela i život vječni? 

K: Vjerujem. 

2. S. sada krsti dijete. Krsnom vodom polijeva tri puta glavu djeteta u obliku 

križa i ujedno izgovara riječi krštenja: Ja te krstim u ime Oca i Sina i 
Duha Svetoga. 


3. Pomazuje djetetu tjeme u znak da je kršćanin i 
ništva. 


dionik Kristova sveće- 


4. Stavlja na dijete bijelu haljinicu — znak krsne milosti — i govori: »Primi 
bijelu haljinu i ponesi je neokaljanu pred sud Gospodina našega Isusa 
Krista da imaš život vječni.« 


5. S. daje kumu zapaljenu svijeću i govori: »Primi goruću svijeću i neporočan 
čuvaj svoje krštenje. Vrši Božje zapovijedi da Gospodinu, kada dođeš na 
svadbu, možeš poći u susret zajedno sa svima svetima u nebeskom dvoru 
i da živiš u vijeke vjekova.« 


Kršćanskim pozdravom: »Idi u miru i Gospodin bio s tobom« završava 
obred krštenja. 


12. KRŠTENJE JE POČETAK NOVOGA ŽIVOTA 

i *■ 

IJ poslanici Rimljanima sv. Pavao naučava da smo na krštenju 
postali udovi Kristova tijela, da smo s Kristom umrli, s njime 
bili pokopani, te s njime uskrsnuli. Kao što je Krist umro za gri- 
jehe, tako smo mi na krštenju umrli grijehu i pokopali starog, 

grešnog čovjeka. I kao što je Krist uskrsnuo, tako smo mi na 
krštenju preporođeni u novi život. »Mrtvi ste grijehu, a živite za 
Boga u Isusu Kristu.« (Rim. 6, 4 — II) 

1. Krist nas čisti na krštenju 

Voda pere nečistoću i oživljava. Polijevanje vodom na krštenju 
cisti dušu od grijeha Kristovom snagom. 

Sv. Pavao govori: »Koji je (na krštenju duhovno) umro, oprav- 
dan je od grijeha.« Krist nam na krštenju oprašta istočni grijeh, 
sve do tada učinjene osobne grijehe i sve kazne za grijehe. Sve 
nam to oprašta bez naših zasluga jer je on za nas umro. 

2. Krist nam na krštenju daje novi, božanski život. 

Sv. Pavao naučava: »Kao što je Krist uskrsnuo, tako i mi živi- 
mo novim životom.« Na krštenju smo postali udovi Kristova tijela, 
zato primamo i život toga tijela. Krist nas tada oživljava svojim 
životom. To je novo rođenje. Sveti Ivan govori da smo na Krštenju 
»rođeni od Boga«. Zato se krštenje naziva preporođenje. 

Novi život dolazi od Krista, zato je sličan neizmjerno svetom 
životu kojim živi sam Bog. Nadvisuje sve vrsti života koje poznaje 
narav, pa se i naziva nadnaravnim životom. On je dar Božje ljubavi 
prema nama ili milost. Bog nam ga daje i ne možemo ga zaslužiti. 
Zato ga nazivamo životom milosti. Taj život nas posvećuje i čini 
nebeski lijepima, zato se zove: posvećujuća milost. 

Budući da smo na krštenju »rođeni od Boga«, nadnaravno smo 
slični Bogu i zato djeca Božja. Bog je odsada naš Otac, On nas 
uzima za svoju djecu — posinjuje. Sv. Ivan piše: »Vidite kakvu 
nam je ljubav dao Otac, da se zovemo i jesmo djeca Božja.« Budući 
da smo djeca, i baštinici smo neba. 

Život milosti — milost posvećujuća — daje nam pravo na vječ- 
nu sreću u Bogu. Milost je svadbena haljina, koja nam daje pravo 
da budemo gosti na kraljevskoj gozbi u nebeskom kraljevstvu. 

3. U srcima djece Božje prebiva Presveto Trojstvo 

Pri krštenju se izgovaraju imena svih triju božanskih osoba. 
Tada stupamo u tijesnu vezu s Presv. Trojstvom. Posvećeni smo 
dušom i tijelom svakoj od triju božanskih osoba. Po krštenju smo 
djeca Nebeskog Oca, braća njegova Sina Isusa Krista i hram Duha 
Svetoga. 

U duši koju je posvetila milost 
posvećujuća prebiva Duh Sveti. »Jer 
ste sinovi, posla Bog Duha svojega 
Sina u srca vaša« — kaže sv. Pavao. 
Duh Sveti prebiva u nama u svojem 
hramu. Sv. Pavao piše dalje: »Zar 
ne znate da je vaše tijelo hram Du- 
ha Svetoga, koji je u vama, kojega 
imate od Boga?« S Duhom Svetim u 
našoj duši prebiva i Otac i Sin. Isus 
je rekao: »Tko mene ljubi, ljubit će 
ga moj Otac, k njemu ćemo doći i 
nastani! ćemo se kod njega.« Tako 
po milosti posvećujućoj u nama pre- 
biva Presv. Trojstvo kao naš naj- 
bolji prijatelj i najdraži gost. 

ODGOVORI: i. Od čega nas Čisti voda i od čega nas čisti polijevanje 
krsnom vodom? 2, Zašto se krštenje naziva preporođenje? 3. Čijem je životu 
sličan novi život? 4. Zašto novi život nazivamo nadnaravnim? 5. Zašto se 
naziva životom milosti? 6. Zašto se naziva posvećujućom milošću? 7. Što 
postajemo po milosti posvećujućoj? 8. Tko prebiva u dušama djece Božje? 

NAUČI: 

103. Što čini Krist na sv. krštenju? 

Krist nam na krštenju oprašta sve grijehe, sve kazne za grijehe 
i daje posvećujuću milost. 

104 . Sto postajemo po milosti posvećujućoj? 

Po milosti posvećujućoj postajemo nadnaravno slični Bogu, dje- 
ca Božja i baštinici neba. 

ZA ŽIVOT: 1. Kakvo dostojanstvo mi je dalo sv. krštenje! U sebi nosim 
život sličan Božjem životu. Kako moram biti Bogu zahvalan! 2. Najveća 
nesreća bi bila kad bih smrtnim grijehom istjerao Presv. Trojstvo iz svoje 
duše! 

SV. PISMO: Isus je rekao Nikodemu: »Tko se ne preporodi po vodi i 
Duhu Svetomu, neće moći ući u kraljevstvo Božje. Sto je rođeno od tijela, 
tijelo je, a što je rođeno od duha, duh je.« (Iv. 3, 5 — 6) 

PRIMJER: Kad je slovenski misionar biskup Baraga posjetio domovinu, 
dugo je klečao pred krstionicom u kojoj je bio kršten i zahvaljivao je Bogu 
za milost sv. krštenja. 

NEKRŠĆANI koji odbijaju krštenje, neće doći u nebo. A tko prije kršte- 
nja umre kao mučenik za Krista, dobiva milost posvećujuću i tako dolazi 
u nebo. To je krštenje po krvi. 



30 


Tko želi primiti krštenje te se iz ljubavi prema Bogu kaje za svoje 
grijehe, makar umre prije krštenja, dobiva milost posvećujuću i dolazi u 


nebo. To je krštenje po želji. 

Može se spasiti onaj tko ne zna da je Krist zapovjedio primiti krštenje, 
a kaje se za svoje grijehe iz ljubavi prema Bogu i spreman je učiniti sve 
što Bog zapovijeda. U toj želji — vršiti Božju volju — uključena je i želja 
primiti sv. krštenje, kad bi za nj znao. Zato i takav čovjek ima krštenje po 
želji. 


ZADAĆA: 1. Nacrtaj krsnu haljinicu i krsnu svijetu, koje označuju mi- 
lost posvećujuću. 2. Učini kao biskup Baraga: pođi do krstionice u kojoj si 
kršten i zahvali Bogu za milost krštenja. 


MOLITVA: kao u prethodnom štivu. 


13. KRŠTENJE NAS OSPOSORLJUJE 

ZA KRŠĆANSKI ŽIVOT 


Isus je kod posljednje večere govorio apostolima: »Ja sam trs, 
a vi loze. Tko ostaje u meni i ja u njemu, taj daje mnogo ploda, 
jer bez mene ne možete činiti ništa.« (Iv. 15, 1 — 5) 

1. Sa životom milosti Krist nam daje i sposobnosti 

Kad dođemo na svijet, imamo sve potrebne tjelesne i duševne 
sposobnosti da možemo živjeti. Slično tome, Krist nam na krštenju 
sa životom milosti daje i sve sposobnosti da možemo živjeti kao 
djeca . Božja. Te sposobnosti su kreposti. One čine našu dušu krep- 
kom i ljepšom. 

Prije svega, Krist nam daje vjeru, ufanje i ljubav. Vjera nam 
daje sposobnosti da poslušno prihvatimo sve što je Bog objavio 
ljudima jer Bog govori samo istinu. Ufanje nam daje sposobnost 
da pouzdano očekujemo nebo i milosti koje su nam za to potrebne 
jer je Bog svemoguć i dobar. Ljubav nam daje sposobnost da lju- 
bimo Boga nada sve jer je neizmjerno savršen. Te tr\ kreposti sje- 
dinjuju nas s Bogom. Zato se zovu bogoslovne kreposti. 

Sa životom milosti Krist nam na krštenju daje i druge spo- 
sobnosti: razboritost, pravednost, umjerenost i jakost. To su glav- 
ne kreposti za kršćanski život. Zato se zovu: glavne (stožerne) 
kreposti. 

Krštenje nam daje i darove Duha Svetoga, koji nam pomažu da 
lakše i spremnije živimo kao djeca Božja. 

2. Sa životom milosti Krist nam daje i pravo na djelu juće milosti 

Da bismo mogli živjeti i djelovati kao djeca Božja, osim kre- 
posti potrebna nam je još i posebna Božja pomoć. Ta se posebna 
Božja pomoć zove djelujuća milost. Ona nam pomaže da činimo 

za nebo zaslužna djela. Potrebna nam je jer bez te milosti ne mo- 
žemo dobro djelo niti započeti, niti nastaviti, niti dovršiti. Ona nas 
prosvjetljuje da spoznamo volju Božju, potiče da je uzljubimo i 
jača nas da je izvršimo. Bez nje ni misliti ne možemo ništa zasluž- 
no za nebo. Ta nas milost ispunja strahom pred grijehom, podu- 
pire u napastima i pomaže da ustrajemo u dobru. Djelujuća mi- 
lost je, dakle, potrebna svakom čovjeku. Nevjerniku da upozna 
vjeru, grešniku da se pokaje, dobrome da ostane dobar. 


Budući da je Isus umro za sve ljude i jer Bog »hoće da se svi 
ljudi spase«, zato daje svakome čovjeku, pa i nevjerniku i grešm- 
niku, dovoljno milosti. No ne daje svima jednako. Ako više i bolje 
molimo, ako često primamo sakramente ili smo kod sv. Mise, pri- 
mamo više milosti. Pravo na te milosti Krist nam je dao na 
krštenju, a primamo ih u toku čitava života. Milost je dar i za nju 
moramo moliti. S milošću djelujućom moramo surađivati i ne 
smijemo je odbijati. 


3. Život milosti raste u vječni život 


Od rođenja rastemo i jačamo, a rastu i sposobnosti, razvijamo 
ih i usavršavamo. I život milosti i sve što smo s njim primili raste 
i povećava se u dušama djece Božje svakim dobrim djelom i sva- 
kim primanjem sakramenata. Bog hoće da bismo mi, njegova djeca, 
postigli savršenost i konačno, s obilnim plodovima dobrih djela, 
došli k njemu u nebo. 


Na žalost, teški grijeh uništava sav taj život milosti u duši. 
On zadaje smrt životu djece Božje; zato ga zovemo smrtni grijeh. 
Nebeski je Otac ipak neizmjerno milosrdan. Život milosti — posve- 
ćujuću milost — vraća svakom raskajanom grešniku koji primi 
sakramenat ispovijedi ili bar probudi u sebi savršeno pokajanje. 


ODGOVORI: 1. Što nam sa životom milosti Krist daje na krštenju? 2. 
Koje su bogoslovne kreposti? 3. Kakvu sposobnost nam daje vjera, kakvu 
ufanje, kakvu ljubav? 4. Koje još sposobnosti primamo sa životom milosti? 
5. Nabroj glavne kreposti. 6. Zašto se posebna Božja pomoć naziva djeluju- 
ćom miošću? 7. Možemo li učiniti što dobro bez đjelujuće milosti? 8. Kome 
je sve potrebna djelujuća milost? 9. Daje li Bog dovoljno milosti svakom 
čovjeku? 10. Daje li svima jednako? 11. Kada smo dobili pravo na đjelujuće 
milosti? 12. Kako možemo dobiti v i s e m llosti? 13. It. a d a s e o v e c a *v a i 1 1 o s t 
posvećujuća? 14. Kada Bog vraća grešniku milost posvećujuću? 

NAUCI: 

105. Sto čini u nama djelujuća milost? 

Djelujuća milost nam pomaže činiti dobra djela koja su zaslužna 
za nebo. 


106. Daje li Bog svakom čovjeku dovoljno milosti? 

Bog daje svakom čovjeku dovoljno milosti jer hoće da bi se svi 
ljudi spasili. 

107. Tko se ne spasava? 

Ne spasava se onaj tko neće surađivati s milošću. 

ZA ŽIVOT: 1. Što mi je sve Bog dao na krštenju! Koliko bih morao 
biti Bogu za to zahvalan! 2. Smrtni grijeh — najveća nesreća. Ako upadnem 
u grijeh, odmah ću probuditi savršeno pokajanje da opet postanem dijete 
Božje. 

SV. PISMO: »Što je čovjek da ga se spominješ, ili sin Čovječji da ga 
pohađaš? Umanjio si ga nešto malo od anđela, slavom i čašću si ga ovjenčao.« 
(Hebr. 2, 6 — 7) »Opominjemo vas da ne primate uzalud Božje milosti.« (2. Kor 
6, 1) »Nitko ne može doći k meni ako ga ne privuče Otac.« (Iv 6, 44) 

ZADAĆA: 1. Napiši kako se obratio sv. Petar, koji je zatajio Isusa, kako 
je završio Juda Iškariotski, koji je izdao Isusa. 2. Isto napiši o desnom i lije- 
vom razbojniku. 3. Opisi koh događaj iz svog života kad te je očito vodila 
milost. 

MOLITVA: Milost svoju, molimo te, Gospodine, ulij u duše naše! — Od 
nemara za nadahnuća tvoja oslobodi nas, Gospodine! 



14. KRŠTENJE NAM 
NALAŽE DA VJERNO 
NASLJEDUJEMO 
KRISTA 


Ivan Krstitelj je opet stajao 
ondje s dvojicom učenika. 
Kad je vidio Isusa gdje pro- 
lazi, reče: »Evo Jaganjac Bož- 
ji!« Te su njegove riječi čula 
ona dva učenika i pošla za 
Isusom. Isus se obazre i vidje 
da idu za njim, pa ih upita: 
»Što vi tražite?« Oni mu od- 
vratiše: »Rabi, to jest učitelju, 
gdje stanuješ?« Reče im: »Do- 
đite i vidite.« Otidoše s njim 
i vidješe gdje stanuje i osta- 
doše kod njega onaj dan. 

(Iv. 1, 35—39) 


U Dj eca Božja nasljeduju 
Isusa 

»Koji god se u Kristu 
krstiste, Krista obukoste«, 
govori sv. Pavao. Po kršte- 

nju postajemo Isusovi učenici. On je naš Učitelj. Svojim životom dao 
nam je primjer kako mi moramo živjeti. Sv. Petar piše: »Isus nam 
je ostavio primjer da slijedimo njegove stope.« Svojom smrću na 
križu zaslužio nam je milost da živimo po njegovu primjeru. 


Po Isusovu primjeru moramo se brinuti najprije za ono što je 
Bogu za slavu i za naše spasenje. Isus je rekao: »Tražite najprije 
kraljevstvo Božje i njegovu pravdu, a sve ostalo će vam se dodali.« 

Najljepši primjeri kako moramo nasljedovati Isusa jesu bi. 
Djevica Marija i sveci. 


2. Djeca Božja vrše zapovijedi 

Kad svećenik na crkvenim vratima prima krštenika, govori 
mu: »Ako, dakle, hoćeš da uniđeš u život, vrši zapovijedi. Ljubi 
Gospodina Boga svoga svim srcem svojim, svom dušom svojom 
i svom mišlju svojom, a bližnjega svoga kao samoga sebe.« Bu- 
dući da smo djeca Božja, ljubimo Boga koji je na krštenju po- 
stao našim Ocem. Vjerujemo i ufamo se u njega, djetinje ga lju- 
bimo. Slavimo ga, zahvaljujemo mu radi njegovih velikih djela, 
s pouzdanjem ga molimo, dajemo mu zadovoljštinu ako smo ga 
grijehom uvrijedili. Da to izvršimo, molimo bez prestanka i rado 
sudjelujemo kod svete žrtve da s Isusom proslavimo Oca. 

Ako djetinje ljubimo Oca, čuvamo se grijeha, ne samo smrt- 
noga nego i maloga. U ljubavi prema Bogu ne smijemo biti mlaki.. 
Ako ljubimo Oca, ljubimo se i među sobom, ne samo u srcu nego 
i djelom. Posebno se žrtvujemo za one koji su u duši ili na ti- 
jelu više potrebni pomoći. Živimo kao braća i sestre jedne 
Božje obitelji. Poštujemo jedan u drugome Božje djetinjstvo, ču- 
vamo dooar glas i vlasništvo bližnjega. Kao djeca Božja osobito 
se čuvamo nepravde i neprijateljstva. 


Da možemo vršiti Božje zapovijedi, moramo se odricati. Isus 
je rekao: »Tko hoće da ide za mnom, neka se odrekne samoga 
sebe, neka uzme svoj križ svaki dan i neka tako ide za mnom.« 
Posebno moramo svladavati oholost, koja je »izvor svakoga grije- 
ha«, i vježbati se u poniznosti. Isus zapovijeda: »Učite se od 
mene, jer sam blag i ponizan u srcu.« 


3. Djeca Božja teže za savršenošću 

Isus nas poziva na savršenost: »Budite savršeni kao što je 
savršen Otac vaš nebeski.« Isus je najljepži uzor savršenosti. A 
savršenost je u potpunoj ljubavi prema Bogu i ljudima. 

Krštenje je najvažniji događaj na početku našeg života. Ta- 
da je započelo naše sjedinjenje s Isusom Kristom. Poniznim na- 

sljedovanjem Isusa moramo neprestano povećavati život milosti 
dok na smrti, drugom najodlučnijem času svoga života, ne prije- 
đemo u sjedinjenje s Bogom u vječnom životu. 

ODGOVORI: l. Čiji smo učenici postali na krštenju? 2. Za što se po 
Isusovu primjeru moramo najprije brinuti? 3. Kako djeca Božja ljube Boga? 

4. Kako se ljube međusobno? 5. Što govori Isus o odricanju? 6. Što uči Isus 

o poniznosti? 7. Kako nas Isus zove k savršenosti? 8. Tko nam pokazuje 
kako moramo nasljedovati Isusa? 

NAUČI: 

108. Sto nam nalaže krštenje? 

Krštenje nam nalaže dužnost da vjerno nasljedujemo Isusa. 

109. Tko je najsvetiji uzor savršenosti? 

Najsvetiji uzor savršenosti je Isus Krist. 

ZA ŽIVOT: Pitat ću se više puta: što bi učinio Isus na mom mjestu ili 
što bi na mom mjestu učinila Marija? 

SV. PISMO: »Obucite se u Gospođina Isusa Krista.« (Rim 13, 14) »Tko 

meni služi, ide za mnom, i gdje sam ja, bit će i moj sluga.« (Iv 12, 16) »Dao 

sam vam primjer da tako činite i vi kako sam ja učinio vama.« (Iv 13, 15) 

ZADAĆA: 1. Napiši kratko kako je tvoj krsni zaštitnik nasljedovao Isusa. 
2. Napiši u čemu ćeš se trapiti i vjernije nasljedovati Isusa. 3. Na svoj način 
nacrtaj nasljedovanje Isusa. Na primjer, nacrtaj brdo iznad kojega izlazi 
sunce. Uzbrdo ide Isus, koji nosi križ i sa sobom vodi ovčice. 

MOLITVA: Isuse, blaga i ponizna Srca, učini srce moje po Srcu svojem! 
— Sve na veću slavu Božju! — Isuse, sve iz ljubavi prema tebi! 


15. MOLITVA JE RAZGOVOR S BOGOM 


Jednom zgodom je Isus molio na nekom 
mjestu i kad je završio, zamoli ga jedan ođ 
njegovih učenika: »Gospodine, nauci nas mo- 
liti kao što je Ivan naučio svoje učenike.« A 
on reče: »Kada molite, govorite: 

Oee naš, koji jesi na nebesima, sveti se ime 
tvoje, dođi kraljevstvo tvoje, budi volja tvoja 
kako na nebu tako i na zemlji. Kruh naš 
svagdanji daj nam danas, i otpusti nam du- 
ge naše kako i mi otpuštamo dužnicima na- 
šim, i ne uvedi nas u napast, nego izbavi 
nas od zla.« (Lk 11, 1-4; Mt 6, 9-13) 

1. Moliti znači uzdići dušu k Bogu 

Po krštenju smo postali djeca Božja. Bog je odsada naš 
Otac. S njim smijemo razgovarati kao djeca. Time mu pokazu- 
jemo zahvalnost. To činimo kad molimo. U molitvi nam pomaže 
Duh Sveti. Isus je često i mnogo molio. Njega moramo naslje- 
dovati. 

Kad molimo, uzdižemo svoje srce k Ocu i s njime razgo- 
varamo. Činimo li to samo u mislima, onda je to unutarnja mo- 
litva. Ako s Bogom razgovaramo i riječ ma, onda je to usmena 
molitva. Molitvu, kad u duhu razmišljamo o Isusovu životu, zo- 
vemo razmatranje. 

Po vjeri spoznajemo kako je nebeski Otac uzvišen i dobar. 
Zato se u njega ufamo i ljubimo ga. To pokazujemo molitvom. 

Poklonstvena molitva kad u molitvi dragog Boga, svoga Oca, 

slavimo i klanjamo mu se. 

Zahvalna molitva — kad molitvom zahvaljujemo Ocu nebeskom 
za primljena dobročinstva. 

Prozbena molitva — kad u molitvi prosimo nove darove, posebno 
za oproštenje grijeha i za druge milosti. 

Pomirbena molitva — kad molitvom želimo popraviti mnoge uvre- 
de koje smo svojim grijesima nanijeli Bogu. 

2. Najsavršenija prozbena molitva je Oče naš 

Tu je molitvu Isus, naš Učitelj, učio apostole. Zato se zove 
Gospodnja molitva. 

Oče naš ima uvod i sedam prošnji. U uvodu molimo »Oče naš, 
koji jesi na nebesima.« Bog je Otac. Ta na svoju nas je sliku 
stvorio, očinski se brine za nas, a na krštenju nas je primio za 
svoju djecu. »Naš« kažemo jer je Otac svih, a posebno kršćana. 

U prve tri prošnje molimo za ono što je Bogu na slavu, a u 
ostale četiri molimo za darove koji su nama kao djeci Božjoj 
potrebni, osobito za to da dođemo k Ocu u nebo. 


U prošnji: 

Sveti se ime tvoje — 

Dođi kraljevstvo tvoje — 

Budi volja tvoja kako na nebu 
tako i na zemlji — 


molimo: 

da bi svi ljudi slavili Boga svetim 
životom. 

da Bog svojom milošću kraljuje u 
našim srcima, da bi sve ljude do- 
veo u Crkvu i jednoć ih primio u 
nebo. 

da bi svi vršili volju Božju kako 
je vrše anđeli i sveci u nebu. 

Kruh naš svagdanji daj nam 
danas — 

Otpusti nam duge naše 
kako i mi otpuštamo 
dužnicima našim — 

I ne uvedi nas u napast — 


Nego izbavi nas od zla — 


za sve što nam je potrebno za du- 
šu i tijelo. 

za oproštenje grijeha, kao što smo 
i mi spremni oprostiti svima koji 
su nas uvrijedili. 

da nas Bog očuva pogibli grijeha 
i dade milost da svladamo napa- 
sti. - . 

da nas očuva od svega zla duše i 
tijela, posebno grijeha i vječnog 
prokletstva. 


3. Zajednička molitva i bogoslužje imaju posebnu moć 

Molimo svaki za sebe, ali i zajednički. Isus je rekao: »Ako 

dvojica od vas na zemlji jednodušno zamole što mu drago, dat će 

» 

im Otac moj nebeski. Jer gdje su dvojica ili trojica sabrana u 
moje ime, ondje sam ja među njima.« Zato zajednička molitva 
ima posebnu moć. 

Zajednički molimo u obitelji, npr. kod jela, Anđeo Gospodnji 
i krunicu. Mi djeca Božja molimo zajednički u zajedničkom do- 
mu, u crkvi. Tu će nas Otac još radije uslišati. Tu vršimo i bo- 
goslužje ili liturgijsku molitvu. To je javna molitva čitavog otaj- 
stvenog Kristova tijela, Krista i čitave Crkve. 

Najsavršenija bogoslužna molitva je žrtva sv. Mise, kad s 
Kristom i čitavom Crkvom dajemo Ocu slavu i čast. Kod Mise 
sudjelujemo ne samo srcem nego i na vanjski način, npr. svi za- 
jednički odgovaramo svećeniku na pozdrave. To je zborna molit- 
va. Posebnu bogoslužnu molitvu mole svećenici, koji svaki dan 
mole brevijar. Oni u ime Crkve slave Oca i mole za čitavu Crkvu. 

ODGOVORI: 1. Koga nasljedujemo u molitvi? 2. Što je unutarnja molit- 
va, što usmena? 3. Što je razmatranje? 4. S kakvim nakanama molimo? 5. 
Koliko dijelova ima Oče naš? 6. Što molimo u prve tri prošnje? 7. Što 
molimo u ostale četiri prošnje? 8. Što molimo u pojedinim prošnjama? 9. Što 
znači »Amen«? 10. Zašto zajednička molitva ima posebnu moć? 11. Koja je 
najsavršenija bogoslužna molitva? 

NAUCI: ^ 


110. Što znači moliti? 

Moliti znači uzdići dušu k Bogu, da ga slavimo, zahvaljujemo mu, 
nešto ga prosimo i dajemo zadovoljštinu za grijehe. 

111. Sto moramo prije svega moliti od Boga? 

Od Boga moramo prije svega moliti ono što je na Božju slavu 
i što nam je potrebno da se spasimo. 


ZA ŽIVOT: 1. Oče naš moram zaista lijepo moliti. Kojiput ću razmatrati 
o njemu. 2. Kod molitve neću samo prositi nego prije svega slaviti Boga i 
zahvaliti mu jer je uzvišen i dobar. 


SV. PISMO: Molite bez prestanka.« (1. Sol 5, 16) »Budite postojani u 
molitvi.« (Rim 17, 12) »Ustrajte u motvi.« (Kol 4, 2) »Bog je duh, i koji mu se 
klanjaju, moraju mu se klanjati u duhu i istini.« (Iv 4, 24) »A jer ste sinovi, 
Bog je u vaša srca poslao Duha svoga Sina, koji viče: Abba, Oče.« (Gal 4, 6) 


NAUKA SVETACA: »Svaki koji moli sigurno će .se spasiti, svaki koji ne 
moli, sigurno će propasti. Svi blaženi u nebu postali su blaženi po molitvi, 
svi prokleti u paklu propali su jer nisu molili.« (Sv. Alfons Liguori) »Nemogu- 
će je da bi učinio težak grijeh onaj koji gorljivo moli i ustrajno vapije k 
Bogu.« (Sv. Ivan Zlatousti) »Samo onaj zna ispravno živjeti tko znade isprav- 
no moliti.« (Sv. Augustin) »Za život tijela potreban je zrak, još više je za 
život duše potrebna molitva.« (Sv. Vinko Paulski) 


TUMAČENJE: 1. Kad molimo krunicu, razmatramo istine našega spase- 
nja. 2. Kad molimo križni put, obilazimo 14 postaja i razmatramo Isusovu 
muku i smrt. 3. Usmeno možemo moliti i svojim riječima, no nećemo dugo 
dobro moliti ako ne molimo i molitve koje znamo napamet i ako ne molimo 
iz molitvenika. 4. Kod zajedničke molitve molimo polako, razgovijetno i pazi- 
mo na stanke. 


ZADAĆA: 1. Ponovi iz molitvenika ili iz katekizma sve molitve ttoje 
znaš napamet, da bi ih znao dobro i točno. 2. Napiši napamet »Oče naš«, 
»Zdravo Marijo«, »Slava Ocu« i zatim provjeri na tekstu u molitveniku ili 
katekizmu koliko si učinio pogrešaka. 3. Isto pokušaj i s drugim molitvama. 

PJESMA: Naučite koralnu melodiju molitve Oče naš, koju pjevamo kod 
sv. Mise. 


16. KAKO MORAMO MOLITI 


I izišavši Isus, po običaju otiđe na Maslinsku goru. S njim su 
pošli njegovi učenici. Kad je došao na mjesto, reče im: »Molite da 
ne padnete u napast.« I udaljio se od njih koliko bi se dobacio 
kamenom, kleknuo je i molio: »Oče, ako hoćeš, uzmi od mene ovaj 
kalež. Ali neka ne bude moja volja, nego tvoja.« I s neba mu 
se ukaže anđeo, koji ga je krijepio. A jer je bio u smrtnoj borbi, 
molio je gorljivije. (Lk 22, 39 — 44) 

1. Molitva je pravo, ali i 
dužnost djece Božje 

Budući da smo djeca 
Božja, smijemo s nebes- 
kim Ocem srdačno razgo- 
varati, kao što dobro dijete 
razgovara sa svojim ocem. 
No molitva je i dužnost. 
Isus, naš Učitelj, zapovjedio 
je da se mora »svagda mo- 
liti i ne prestati«. Poticao 
je: »Molite i dat će vam se, 
tražite i naći ćete, kucajte i 
otvorit će vam se.« Zapovje- 
dio je da osobito molimo u 
napastima: »Bdijte i molite 
da ne padnete u napast.« 

Gospodina Boga svoga moramo slaviti, zahvaljivati mu za 
primljene darove i prositi za nove. Bog daje milosti onima koji ga 
mole. Nitko tko je došao k razumu neće se spasiti ako ne moli. 

2. Moliti moramo u Isusovo ime 

Isus je rekao: »Ako što zamolite Oca u moje ime, dat će vam. 
U Isusovo ime molimo kad smo s Isusom sjedinjeni, to jest: 

— kad' se ne uzdamo u svoje zasluge, nego u Isusove; 

— kad molimo po Isusovoj nakani — najprije što je na Božju 
slavu i za naše spasenje; 

— kad smo po milosti posvećujućoj sjedinjeni s Isusom, kao 
loza s trsom. 

Uzor molitve u Isusovo ime daje nam Crkva, koja svoje mo- 
litve završava: »Po Kristu Gospodinu našemu.« I kod mise: »Po 
njemu i s njime i u njemu« daje Ocu svu čast i slavu. 

3. Isus nam je uzor u molitvi 

Najljepši uzor kako moramo moliti je Isusova molitva na 
Maslinskoj gori. Isus je molio: pobožno, pouzdano, postojano, 
ponizno i predano u volju Božju. 

Pobožno molimo kada je u molitvi naše srce kod Boga i kad 
mislimo na ono što govorimo Bogu. Zato treba da se prije molitve 
saberemo, a dok molimo, treba da se čuvamo svega što bi nas 
moglo rastresit. Vanjsko držanje mora izražavati našu unutar- 
nju sabranost. Zato u molitvi klečimo ili dolično stojimo. Ruke 
držimo sklop ljenje i ne okrećemo se. Rastreseno moli tko moli 
samo usnama, a pri tome svojevoljno misli na druge stvari. Bog 
se tuži na takvu molitvu: »Narod me ovaj štuje usnama, a srce 
je njegovo daleko od mene.« 

Pouzdano molimo kad se čvrsto ufamo da će nam nebeski 
Otac dati ono što ga molimo. Isus nas je učio: »Sto god u mo- 
litvi zaželite, vjerujte da ćete primiti, i bit će vam.« Dobru mo- 
litvu Bog uvijek uslišava. Doduše, nekad nam ne daje ono što 
molimo jer on bolje zna što je za nas korisnije. 

Postojano molimo kad ne prestajemo moliti iako nismo 
odmah uslišani. Isus je rekao da molimo, tražimo i kucamo: 
»Jer svaki koji moli, prima. Koji traži, nalazi. Koji kuca, otva- 
ra mu se.« Zato u molitvi ne smijemo klonuti, makar i nismo 
raspoloženi za molitvu. Isus je na Maslinskoj gori molio, prem- 
da je bio žalostan do smrti. Bog je obećao da će nas uslišati, 
ali nije obećao kako i kada. 

Ponizno molimo kad smo svjesni da je Bog naš Gospodin, a 
mi slabi stvorovi i grešnici, potrebni njegove milosti. Isus je 
govorio prispodobu o cariniku, koji je molio ponizno: »Bože, bu- 
di milostiv meni grešniku.« I zato se »vratio opravdan svojoj kući«. 

Predano u volju Božju molimo kad potpuno prepuštamo Bo- 
gu kada i kako će nas uslišati. Isus je na Maslinskoj gori molio: 
»Neka ne bude moja volja, nego tvoja.« Ako nam Bog ne dade 
ono što ga molimo, dat će nam nešto drugo, što e korisnije za 
nas. ■ 

ODGOVORI: 1. Što je zapovjedio Isus kako moramo moliti? 2. Da li će 
odrasli koji ne moli doći u nebo? 3. Kada molimo u Isusovo ime? 4. Kako 
Crkva završava svoje molitve? 5. Kada po Isusovu primjeru molimo pobožno? 
6. Kada pouzdano? 7. Kada postojano? 8. Kada ponizno? 9. Kada predano u 
volju Božju? 

NAUCI: 

112. Zašto molimo? 

Molimo zato jer je Bog naš Gospodin i Otac i jer bez molitve ne 
možemo doći u nebo. 

113. Kako moramo moliti? 

Moliti moramo u Isusovo ime, pobožno, pouzdano, postojano, po- 
nizno i predano u volju Božju. 

ZA ŽIVOT: 1. Trudit ću se da molim uvijek sabrano. Ako brzo popuštam, 
ponovit ću tu odluku kod svake ispovijedi ... 2. Moram naučiti moliti i svo- 
jim riječima; tada ću osobito sabrano i srdačno moliti. 

SV. PISMO: »Neka vrijedi tebi molitva moja kao kad tamjanov, dizanje 
ruku mojih kao prinos večernji.« (Ps 141, 2) »Mnogo može ustrajna molitva 
pravednika.« (Jak 5, 16) »Kad moliš, uđi u sobu svoju, zatvori vrata i moli se 
Ocu svome u tajnosti . . . Kad molite, ne brbljajte kao neznabošci.« (Mt 6, 6 — 7) 

PRIMJERI: Prijatelj koji u ponoć želi posuditi tri kru la. (Lk, 11, 5 — 13) — 
Prispodoba o nepravednom sucu. (Lk 18, i — 8) O farizeju i cariniku. (Lk 18, 
1) — 14) Žena Kananejka. (Mt 15, 21 — 28) 


NAUKA SVETACA: »ćedan Oče naš, koji pobožno izmoliš, vrijedi više 
nego mnogo Očenaša koje brzo i ne misleći izgovoriš.« (Sv. Franjo Saleški) 
»Kako' možeš zahtijevati da te Bog sluša kad ti ne slušaš sam sebe?« (Sv. 
Ciprijan) 


TUMAČENJE: Vanjskim držanjem izražavamo što mislimo u srcu. 

Na primjer: 

Kada sklapamo ruke, pokazujemo pobožnost i predanost. 

Kada klečimo, poklecamo ili se naklanjamo, pokazujemo poniznost. 

Kad se udaramo u prsa, priznajemo da smo grešnici. 

Kad stojimo (npr. kod Evanđelja ili kad molimo Vjerovanje), izražavamo 
strahopočitanje pred Bogom i spremnost da vršimo njegovu volju. 

ZADAĆA: 1. Nauči sabrano moliti Oče naš, Zdravo Marijo i Slava Ocu! 
2. Razmisli što moliš u molitvama koje znaš napamet. 


MOLITVA: Dođi, Duše Sveti, podijeli mi pobožnost da djetinjim srcem 
ljubim nebeskog Oca, njegova Sina i tebe! 

PJESMA: 

Tebe molit, Oče vječni, 

U Tvoj hram mi dođosmo. 

Spoznali smo grijeh nesretni, 

Milosti te molimo. 

Vrijeđali smo te prečesto, 

Ali ne odbaci nas. . 

Služit ćemo tebi sada, 

Slušati tvoj sveti glas. (H. C. P. str. 15) 


17. ZA KOGA I KADA MOLIMO 

Sv. Pavao piše: »Molimo, dakle, prije svega da se Čine prošnje, 
molitve, zagovori, zahvaljivanja za sve ljude. Za kraljeve i za sve 
koji su na vlasti da tihi i mirni život provodimo u svakoj pobož- 
nosti i čestitosti. Ovo je naime dobro i ugodno pred Spasiteljem 

našim Bogom, koji hoće da se svi ljudi spase i dođu do spoznanja 
istine. Jer je jedan Bog i jedan posrednik Boga i ljudi, čovjek 
Krist Isus.« (1. Tim 2, 1 — 5) 


1. Molitii moramo za sve ljude 


Bog ljubi sve ljude. Krist je umro iz ljubavi prema svim 
ljudima. I mi moramo ljubiti sve ljude. Zato moramo i moliti 
za sve ljude, za žive i mrtve, za prijatelje i neprijatelje. 

Posebno molimo za one koje smo dužni naročito ljubiti. Za 
roditelje, braću i sestre, za dobročinitelje i za one kojima su 
naše molitve najpotrebnije: za Papu, biskupe i svećenike. Isto 
tako za poglavare naroda i država, za bolesnike i umiruće, za 
grešnike i nevjernike, za duše u čistilištu. 


2. Kada moramo moliti? 


Isus je često i mnogo molio. On je zapovjedio da »se mora 
svagda moliti i ne prestati«. To činimo ako često molimo i ako s 
dobrom nakanom (na slavu Božju) činimo sva svoja djela. 

Prigode da pobožno mislimo na Boga ima uvijek dosta. Sva- 
ki čas primamo od Boga darove. Za njih mu uvijek iznova za- 
hvaljujmo. Prije nego započnemo važniji posao, molimo ga za 
pomoć. Ako smo sagriješili, molimo ga što prije za oproštenje. 
Kada nas stigne nevolja ili zadesi napast, utecimo se njemu u 
pomoć. Bog je svuda prisutan, zato možemo svagdje s njim raz- 
govarati. 


Za molitvu imamo i određeno vrijeme. Kršćanski je običaj 
da molimo ujutro, čim ustanemo, da se preporučimo Bogu. Na- 
večer, da mu zahvalimo i zamolimo ga za oproštenje ako smo 
ga uvrijedili. Molimo prije i poslije jela, a osobito nedjeljom 
i blagdanom, kad nas Crkva poziva na bogoslužje. 


3. Plodovi molitve 

Molitva nas sjedinjuje s Bogom. Prosvjetljuje nas da o sve- 
mu sudimo kako sudi Bog. Ulijeva nam ljubav prema Bogu i 
Božjoj riječi. Uči nas da malo držimo do prolaznih stvari. Po- 
maže nam svladavati napasti, čuvati se grijeha, činiti dobro i u 
dobru ustrajati. U nevolji i nesreći nam daje pomoć, a u žalosti 
utjehu. 

ODGOVORI: 1. Zašto moramo moliti za sve ljude? 2. Nabroji za koga 
sve moramo moliti? 3. Kako molimo neprestano? 4. Nabroji razne prigode za 
molitvu! 5. Nabroji plodove molitve! 

NAUCI: 

114. Za koga moramo moliti? 

Moliti moramo za sve ljude, osobito za one koje smo dužni po- 
sebno ljubiti ili su im naše molitve naročito potrebne. 

115. Kada moramo moliti? 

Moliti moramo često, posebno ujutro i naveče, prije i poslije jela, 
u napastima i nevoljama, te kod bogoslužja. 

ZA ŽIVO’ i’': 1. Ne smijem zaboraviti molitvu ujutro i naveče, prije i po- 
slije jela. 2. Moram više moliti za roditelje. 3, Ne smijem zaboraviti na mo- 
litvu za čitavu Crkvu. 

SV. PISMO: »Ne brinite se tjeskobno ni za što, nego u svemu molitvom 
i prošnjom sa zahvalom iznesite Bogu svoje potrebe.« (Fil. 4, (i) »Molite u 
svako vrijeme i uz to bdijte sa svom ustrajnošću i molitvama za sve svete.« 

(Ef. 6, 18) 


KRATKE MOLITVE za razne prigode (nauci ih napamet): 

1. U napasti: Isuse, Marijo! 

2. U srditosti: Isuse blaga i ponizna Srca, učini srce moje po Srcu svojem! 

3. U nevolji: Csuse, Bože moj, ljubim te nada sve. — Slatko Srce Marijino, 
budi moje spasenje! 

4. Kad se poškropiš blagoslovljenom vodom, križaj se: U ime Oca i Sina i 
Duha Svetoga. Amen. 

5. Kad prolaziš kraj raspela: Klanjamo Ti se, Kriste, i blagoslivljamo te jer 
si po svojem svetom križu otkupio svijet! 


6. Kad vidiš sv. hostiju: Gospodine moj i Bože moj! 

7. Kad zvoni za mrtvim ili prolaziš kraj groblja: Pokoj vječni đaruj im, Go- 
spodine, i svjetlost vječna svijetlila im! Počivali u miru! Amen. 


8. Kad prolaziš kraj crkve ili ulaziš u nju: Budi hvaljen i slavljen, Isuse u 
Presv. Oltarskom Sakramentu, sada i u vijeke vjekova. Amen. 


9. Prije nego počneš neki posao i više puta preko dana probudi dobru naka- 
nu: Sve na veću slavu Božju! — Isuse, to je tebi za ljubav. 


10. Pozdrav Majci Božjoj: Marijo, bez grijeha začeta, moli za nas koji se k 
tebi utječemo! 

11. Često moli za sretnu smrt: Isuse, Marijo i Josipe! Vama darivam srce i 
dušu svoju. — Isuse, Marijo i Josipe, pomozite mi u posljednjoj borbi. — 
Isuse, Marijo i Josipe, dajte da u miru s vama usnem i počivam! 


POBOŽNI ZAZIVI koje treba moliti u svakoj prigodi: Isuse moj, milo- 
srđe! — Isuse, Sine Davidov, smiluj mi se! — Gospodine, nauči nas moliti! 

— Svaku prošnju molitve Oče naš možeš moliti kao pobožni zaziv. 

ZADAĆA: 1. Nauči jutarnju molitvu iz molitvenika. 2. Nauči večernju 
molitvu. 3. Izmoli »molitvu vjernika«, 4. Navedi nekoliko litanija. 


MOLITVA za roditelje i dobročinitelje: »Dostoj se, Gospodine, sve koji 
nam dobro čine, poradi imena svojega nagraditi životom vječnim.« 


43 


18. POTVRDA NAS UTVRĐUJE U KRŠĆANSKOM 

ŽIVOTU 


Kad su čuli apostoli, koji su bili u Jeruzalemu, kako je Samari ja 
primila Božju riječ, poslali su k njima Petra i Ivana. I kad su oni 
došli, molili su za njih da bi primili Duha Svetoga, jer na njih još 
nije bio došao, nego su samo bili kršteni u ime Gospodina Isusa. 
(Dj. 8, 14—17) 

1. Potvrdu redovito dijele biskupi 

* 

Sveto Pismo spominje da su već apostoli dijelili potvrdu. U 
prvim stoljećima kršćanstva dijelili su je odmah poslije krštenja. 
Zato je u nabrajanju sakramenata još danas stavljamo odmah iza 
krštenja. 

Redovito je dijele biskupi, nasljednici apostola. Papa može 
dati ovlast i drugim svećenicima da je dijele. Tako je na primjer 
u smrtnoj pogibli smiju podijeliti i župnici. 

Potvrda nije bezuvjetno potrebna za spasenje, ali bi pro- 
pustio mnoge milosti tko \e ne bi primio. Tko bi svojom kriv- 
njom zanemario, griješio bi jer bi omalovažio Duha Svetoga i 
njegove darove. 

Potvrdu može primiti svaki kršćanin koji je još nije primio. 
Djeca je obično primaju kad dođu k razumu da se mogu za nju 
pripraviti. Prije potvrde idemo na sv. ispovijed i pričest. 

2. Obred dijeljenja potvrde 

Biskup najprije, dok potvrđenici kleče, raširenim rukama 
zaziva Duha Svetoga, da im podijeli svoje darove: dar mu- 
drosti, dar razuma, dar savjeta, dar jakosti, dar znanja, dar po- 
božnosti i dar straha Božjega. . 

Zatim svakom potvrđeniku polaže ruku na glavu, krizmom 
načini znak križa na Čelu i govori: »Znamenujem te znakom kri- 
ža i potvrđujem te krizmom spasenja u ime Oca i Sina i Duha 
Svetoga.« Uz riječi »Mir s tobom!« udari lagano svakoga po 
obrazu. Dok biskup pomazuje čelo krizmom, kum drži desnu 
ruku na ramenu potvrđenika, a zatim poveže pomazano mjesto. 

Pošto su svi primili sv. potvrdu, biskup ponovno moli Duha 
Svetoga, blagoslovi potvrđenike i s njima moli Vjerovanje, Oče 
naš i Zdravo Marijo. 

3. Krist nas na potvrdi utvrđuje u kršćanskom životu 

Krist nam na potvrdi utisku je neizbrisivi biljeg svjedoka, 
vojnika i svojeg suradnika. Po tom biljegu postajemo još više 

slični Kristu svećeniku. Zato imamo i veće pravo i dužnost su- 
djelovati u bogoslužju, osobito kod sv. Mise i apostolskom radu 
Crkve. 

Život milosti koji smo primi- 
li na krštenju ima neprijatelje: 
grešne sklonosti u nama, pokva- 
reni svijet oko nas i đavla. Krist 
nas na potvrdi jača protiv tih 
neprijatelja i učvršćuje u nama 
život milosti. To označuje i sa- 
ma riječ »potvrda«. Sveta potvr- 
da nam daje milost da se odvaž- 
no borimo protiv neprijatelja, 
da nepokolebljivo priznajemo 
svoju vjeru pred svijetom i da 
s Kristom uspješno surađujemo 
na spasenju drugih. Potvrda nas 
osposobljuje za apostolsko dje- 
lovanje. 

Tako .potvrda dopunja krsnu 
ćujuću, daje nam pravo na djeluj uće milosti, da možemo priznati 
svoju vjeru, i daje nam darove Duha Svetoga u većem stupnju. 
Na krštenju smo bili duhovno nedorasla djeca, na potvrdi posta- 
jemo duhovno odrasli i punoljetni. 

ODGOVORI: i. Kako su apostoli dijelili potvrdu? 2. Tko redovito dijeli 
sv. potvrdu? 3. Kada župnik smije podijeliti potvrdu? 4. Je li povrda 
bezuvjetno potrebna za spasenje? 5. Tko može primiti potvrdu? 6. Kako se 
pripravljamo na potvrdu? 7. Opisi obred dijeljenja sv. potvrde! 8. Kakav nam 
neizbrisivi biljeg utisku je potvrda? 9. Nabroji neprijatelje spasenja! 10. Što 
znači riječ potvrda? 

NAUČI: 

116 . Kako biskup dijeli potvrdu? 

Biskup dijeli potvrdu tako da položi ruku na glavu potvrđeniku, 
pomaže ga krizmom na čelu i ujedno govori: Znamenujem te zna- 
kom križa i potvrđujem te krizmom spasenja u ime Oca i Sina 
i Duha Svetoga. 

117. Sto nam Krist daje na potvrdi? 

Krist nam na potvrdi daje Duha Svetoga, da vjeru sigurno upo- 
znamo, nepokolebljivo je priznajemo, borimo se protiv neprija- 
telja spasenja i surađujemo na spasenju duša. 

ZA ŽIVOT: 1. Neću se stidjeti križa koji je kod potvrde načinio biskup 
na mom čelu. 2. Budući da sam bio na potvrdi, neću se stidjeti javno poka- 
zati da sam kršćanin. 

SV. PISMO: »Krist je dao jedne za apostole, a jedne za pastire, da se 
sveti usavrše za djelo službe, na sazidan je tijela Kristova, da ne budemo više 



milost, povećava milost posve- 

mala djeca koju ljulja i zanosi svaki vjetar nauke po zloći ljudi, po lukavstvu 
da zavede u zabludu, nego držeći se istine u ljubavi da u svemu uzrastemo u 
onome koji je glava, Krist.« (Ef. 4, 1 1—15) 

ZNAČENJE OBREDA: 


1. Polaganje ruke na potvrđenikovu glavu znaci da na njega silazi Duri Sveti 
i da potvrđenik postaje posebno Božje vlasništvo. 

2. Križ na čelu opominje potvrđenika da se ne smije nikad stidjeti da javno 
pokaže svoju vjeru u raspetog Krista. 

3. Pomazanje sv. krizmom označuje moć Duha Svetoga. Krizma znači poma- 
zanje. Riječ je slična riječi Krist— Pomaznik. Krizma je maslinovo u je, 
kojemu se dodaje balzam, a posvećuje ga biskup na Veliki četvrtak. Uljem 
su nekad borci tr! j ali kožu da bi bili spretniji i gipkiji u borbi. Balzam je 
miris kojim se mažu mrtvaci da ne trunu. Ulje na potvrdi znači milost koja 
daje duševnu jakost da se borimo protiv neprijatelja našeg spasenja. Bal- 
zam pak označuje da nas milost čuva od truleži grijeha. 

4. Krizmeni kumovi imaju dužnost da se brinu za kršćanski odgoj potvrđe- 
nika ako se za nj ne bi mogli ili ne bi htjeli brinuti roditelji. Osobito 
moraju riječju i primjerom poticati potvrđenika na kršćanski život. 


Kum na potvrdi može biti tko je već primio taj sakramenat. Mora biti 
dobar katolik i imati najmanje 14 godina. Dječak ima kuma, djevojčica kumu. 
Samo iz važnih razloga može biskup dopustiti zamjenu u tom. Potvrđenici i 
kumovi su u duhovnom srodstvu. 


ZADAČA: 1. Posjeti svoga krizmenog kuma ili mu piši da ga se rado 
sjećaš i za njega se moliš, 2. Učini koje apostolsko djelo među svojim vršnja- 
cima u školi. 3. Napiši kako bi se ti brinuo za potvrđenika kojemu bi kumo- 
vao. 4. Napiši što mora učiniti kršćanin koji je primio potvrdu kad dođe k 
teškom bolesniku. Što ako nema vremena da pozove svećenika? Što kad vidi 
da se djeca nepristojno vladaju u crkvi? 


MOLITVA: »Bože, Duše Sveti, zahvaljujem ti što si u sakramentu po- 
tvrde s nebeskim darovima došao u moju dušu. Označio si me Isusovim bilje- 
gom. Podijeli mi moć da ostanem Isusu vjeran do groba.« — »Potvrdi ovo. 
Bože, što si izveo u nama!« 


19. PRESVETI OLTARSKI SAKRAMENAT 
— NAJSVETIJI SAKRAMENAT 


U predvečerje svoje muke tsus je blagovao s apostolima vazmeno 
janje i oprao im noge. Tada im reče: »Svom sam dušom čeznuo 
da ovu pashu blagujem zajedno s vama prije svoje muke.« Za vri- 
jeme večere uze kruh, blagoslovi ga, razlomi i dade svojim uče- 
nicima govoreći: »Uzmite i jedite! Ovo je tijelo moje, koje se pre- 
daje za vas.« Isto tako po večeri uze kalež, zahvali i dade im 
govoreći: »Ovo je krv moja Novoga Zavjeta, koja se prolijeva za 
vas na otpuštenje grijeha. Ovo činite meni na uspomenu.« (Usp. 
Mt. 26, 26—28; Mk. 14, 22—24; Uk. 22, 19—20; 1. Kor. 11, 23—26) 

1. Isus je obećao Presveti Oltarski Sakramenat 


Isus jc nekoć u pustinji čudesno nahranio pet tisuća muže- 
va s pet jeČmenih hljebova i dvije ribice. Drugi dan su ga ljudi 
tražili i našli u Kafarnaumu. On im je rekao: »Tražite me, jer 
ste blagovali od onih hljebova i nasitili se. Radite, ali ne za 
hranu propadljivu. Ja sam živi kruh, koji sam sišao s neba. Tko 
bude jeo od ovoga kruha, živjet će uvijek. I kruh koji ću a 
dati, tijelo je moje za život svijeta.« 


Tim riječima Isus je obećao Presveti Oltarski Sakramenat, 
koji će biti hrana života milosti. Židovi ga nisu razumjeli. Mno- 
gi su ga ostavili. Apostoli su vjerovali. 


2. Isus je ustanovio Presveti OUarski Sakramenat 
kod Posljednje večere 

Kod Posljednje večere Isus je ispunio obećanje da će dati 
svoje tijelo vjernicima za hranu. Riječima: »Ovo je tijelo moje, 
koje se predaje za vas« pretvorio je kruh u svoje tijelo. Riječi- 
ma: »Ovo je krv moja koja se prolijeva za vas« pretvorio je vi- 
no u svoju krv. Svoje tijelo i krv dao je apostolima da blaguju 
i zapovjedio im: »Ovo činite meni na uspomenu.« 

Prilike kruha i vina — ono što na kruhu i vinu vidimo, doti- 
čemo i kušamo — ostale su i poslije pretvorbe nepromijenjene. 
Isus je rekao da se njegovo ti- 
jelo »predaje« za nas i krv 
»prolijeva« za nas. Tim je ri- 
ječima označio da je kod po- 
sljednje večere prinio žrtvu. 

Pod prilikama kruha i vina 
žrtvovao se nebeskom Ocu. 

Unaprijed je prinio istu žrtvu 
koju je na krvni način prinio 
na križu na Veliki petak. Svo- 
je žrtvovano tijelo i svoju 
žrtvovanu krv dao je aposto- 
lima za hranu. Apostoli su pri- 
mili sv. pričest. Po njoj su se 
najtjesnije sjedinili s Isusom 
i primili obilne milosti. 

3. Isus je apostolima dao vlast da prinose žrtvu 
Novoga Zavjeta 

Riječima: »Ovo činite meni na uspomenu« dao im je vlast da 
pretvaraju kruh u njegovo tijelo i vino u njegovu krv i prinose 
nebeskom Ocu te dijele vjernicima za hranu. Dao im je, dakle, 
vlast da prinose žrtvu sv. Mise, da blaguju i dijele sv. pričest. Od 
njih su tu vlast primili biskupi i svećenici. Oni pretvaraju kruh u 
Isusovo tijelo i vino u Isusovu krv, kada kod sv. Mise izgovaraju 
riječi pretvorbe: »Ovo je tijelo moje« i »Ovo je krv moja.« 

ODGOVORI: 1. Kada i kako je Isus obećao Presveti Oltarski Sakrame- 
nat? 2. Kako je Isus ustanovio Presveti Oltarski Sakramenat? 3. Što je ostalo 
poslije pretvorbe? 4. Što su prilike kruha, što prilike vina? 5. Kako se kod 
posljednje večere Isus žrtvovao nebeskom Ocu? 6. Kakvu je žrtvu Isus una- 
prijed prinio kod posljednje večere? 7. Što su apostoli primili kod posljednje 
večere? 

NAUCI: 

118. Kada je Isus ustanovio Presveti Oltarski Sa/cramenat? 

Isus je ustanovio Presveti Oltarski Sakramenat na Veliki četvrtak 
kod posljednje večere. 

119. Što je učinio Isus riječima »Ovo je tijelo moje« i »Ovo je krv moja«? 

Riječima »Ovo je tijelo moje« — »Ovo je krv moja« Isus je pre- 
tvorio kruh u svoje tijelo i vino u svoju krv. Ostale su samo pri- 
like kruha i vina. 

120. Kakvu vlast je Isus dao apostolima riječima » Ovo činite meni na 
uspomenu«? 

Riječima »Ovo Činite meni na uspomenu« Isus je dao apostolima 
vlast da pretvaraju kruh u njegovo tijelo i vino u njegovu krv. 

121. Kome su apostoli predali vlast da pretvaraju kruh u Isusovo tijelo 
i vino u njegovu krv? 

Apostoli su vlast pretvarati kruh u Isusovo tijelo i vino u njegovu 
krv predali biskupima i svećenicima. 

ZA ŽIVOT: 1. U znak žive vjere u Isusovu prisutnost u Presvetom Oltar- 
skom Sakramentu uvijek ću lijepo pokleknuti kad budem ulazio u crkvu ili 
izlazio iz nje ili kad budem prolazio pokraj svetohraništa. Kad budem pristu- 
pao k pričesnom stolu ili odlazio od njega, lijepo ću pokleknuti desnim kolje- 
nom. 2. Pred izloženim Presvetim Sakramentom pokleknut ću na oba koljena 
i nakloniti glavu. 

SV. PISMO: »Pred blagdan Vazma, jer je Isus znao da je došao njegov 
čas da s ovoga svijeta ode k Ocu, jer je ljubio svoje koji su na svijetu, ljubio 
ih je do kraja.« (Iv. 13, 1) 

Imena: Žrtvu kod koje su poslije Isusa apostoli i njihovi nasljednici 
pretvarali kruh u Isusovo tijelo i vino u njegovu krv, u prvo kršćansko 
vrijeme nazivali su »lomljenje kruha«, a zatim euharistija — to jest zahvala. 
Misnik, naime izgovara riječ pretvorbe za vrijeme velike zahvalne molitve 
(kanon). Presveti Oltarski Sakramenat zovemo ukratko »Presveto«. 

ZADAĆA: 1. Nacrtaj hostiju i kalež u zrakama i pokraj toga napisi: 
»Ovo je tijelo moje — - ovo je krv moja.« 2. Nacrtaj ribu i na njenim leđima 
košaricu s kruhom — simbole Presvetog Oltarskog Sakramenta. 


MOLITVA: Bože, koji si nam u divnom sakramentu ostavio uspomenu 
muke svoje, podaj nam, molimo, tako častit? sveta otajstva Tijela i Krvi tvoje 
da vazda osjećamo u sebi plod otkupljenja tvojega. 


PJESMA: 

Zdravo, sveti Sakramente, 
Slatka tajno vjere svete. 
Tebi um naš klanja sad se 
dive ti se rajske čete. 


Ti nas krijepi sa oltara, 
kruše živi, svakog dana. 
Daj nam kušat slasti tajne 
Što ih rajska daje mana. 


Zdravo, sveti Sakramente, 
klanjamo se tebi sada, 
svak od nas ti ljubav daje 
i preda te niče pada. (H. C. P. str. 175) 


20. KOD SVETE MISE ISUS OBNAVLJA SVOJU 

ŽRTVU NA KRIŽU 

Sv. Pavao piše kako je Isus ustanovio Presveti Oltarski Sakra- 
menat i nastavlja: »Kad god budete jeh ovaj kruh i pili ovaj kalež, 
naviještat ćete Gospodnju smrt, dok on ne dođe.« (1. Kor. II, 26) 




4 Katekizam II 

1. Isus je na križu prinio savršenu žrtvu 


Ljudi su, pa i pogani, u sva vremena žrtvama častili Boga. Nje- 
mu su žrtvovali što su imali i što su radom stekli: životinje i polj- 


ski prirod. Žrtveni su dar obično spalili na ognju da ga sami više 
nisu mogli iskoristiti. Tako su prinosili žrtve također Abel, Noa, Ja- 
kov, Melkizedek . . . 

Bogu su žrtvovali — da ga časte i slave (poklonstvena žrtva), 
— da mu zahvale (zahvalna žrtva), — kad su ga nešto molili (pro- 
zbena žrtva), — kad su prinosili zadovoljštinu (pomirbena žrtva) 
ako su ga grijehom uvrijedili. 

Žrtve Izraelaca u Starom Zavjetu propisao je Bog po Mojsiju. 
No ni te žrtve nisu mogle otvoriti nebo. Bile su navještaj i slika 
Isusove žrtve. 

Isus je na križu prinio savršenu žrtvu. On je sam sebe prinio 
kao žrtvu nebeskom Ocu. Bio je žrtvovatelj i žrtva. To je bila 
Ocu najugodnija žrtva. Isus je na križu dao Ocu svu čast, zado- 
voljio mu za sve grijehe i zaslužio nama sve milosti. 


2, Kod sv. Mise Isus obnavlja žrtvu križa 

Da bi plodove njegove žrtve mogli primiti svi ljudi, Isus je 
kod posljednje večere ustanovio žrtvu sv. Mise. Pod prilikama 
kruha i vina prinio je sam sebe za žrtvu nebeskom Ocu. Isto čini 
sada po svećeniku, kad kod sv. Mise pretvara kruh u svoje tijelo 
i vino u svoju krv. 

Misa je ista žrtva kao i žrtva na križu. Kod obiju žrtava isti 
je žrtvovatelj koji prinosi — Isus; isti je i žrtveni dar koji se 
prinosi — Isus. Različit je samo način žrtvovanja: na križu se 
Isus žrtvovao na krvni način, trpio je i umro — kod Mise se žrtvu- 
je na nekrvni način, ne trpi i ne umire. Odvojene prilike kruha i 
vina predočuju rastavljanje krvi od tijela i tako predstavljaju Isu- 
sovu smrt. 

Žrtva na križu bila je prinesena samo jedanput. Žrtva sv. Mise 
prinosi se »dok Gospodin ne dođe« — do svršetka svijeta. 

3. Plodovi svete Mise 


Sv. Misa je savršena poklonstvena, zahvalna, prozbena i po- 
mirbena žrtva. Kod nje Isus daje Ocu najsavršenju slavu i čast, 
najljepše mu zahvaljuje, a nama daje preobilne milosti: kajanje 
za grijehe, oprošten je vremenitih kazni za grijehe, pomoć za kr- 
šćanski život, spremnost na herojska dobra djela. 

Po sv. Misi primamo i mnoga vremenita dobra. 

Misa izlijeva milosti na čitav svijet. Izbavlja duše iz čistilišta. 
Ona je najsavršenija zajednička zahvala djece Božje nebeskom 
Ocu, najsvetiji čin na zemlji. 

Na; više milosti primaju svećenik i vjernici koji pobožno sudje- 
luju kod sv. Mise te oni za koje se ona prinosi. 


ODGOVORI: 1. Što su ljudi žrtvovali Bogu? 2. Kako su obično žrtvo- 
vali? 3. Zašto su ljudi prinosili Bogu žrtve? 4. Što nisu mogle žrtve Staroga 
Zavjeta? 5. Zašto je Isusova žrtva na križu najsavršenija žrtva? 6. Što je Isus 
zaslužio žrtvom na križu? 7. Zašto je Isus ustanovio sv. Misu? 8. Kako se kod 
sv. Mise predočuje Isusova smrt? 9. U čemu se razlikuje žrtva sv. Mise od 
žrtve na križu? 10. Koje milosti i darove nam daje sv. Misa? 11. Tko prima 
najviše kod sv. Mise? 


NAUČI: 

122. Sto se zbiva kod sv. Mise? 

Kod sv. Mise se pod prilikama kruha i vina na nekrvni način 
obnavlja Isusova žrtva na križu. 

123. Zašto je Misa ista žrtva kao i žrtva na križu? 

Misa je ista žrtva kao i žrtva na križu jer je kod jedne i druge 
isti svećenik koji prinosi i isti žrtveni dar koji se prinosi — naime 
Isus Krist. 

ZA ŽIVOT: 1. Križ na sredini oltara mi govori da se tu na otajstveni 
način obnavlja žrtva na Kalvariji. Mislit ću na to kad dođem k sv. Misi. 2. 
Kod sv. Mise ću se u srcu sjediniti s Isusom i s njime se žrtvovati nebes- 
kom Ocu. 


SV. PISMO: »I posvuda će se žrtvovati imenu mojem i prinositi čisti 
prinos.« (Mal 1, 11)' 

NAUKA PAPA: »Krist je na Kalvariji podigao kao neku spasonosnu, 
čistu kupaonicu, koju je napunio svojom prolivenom krvlju. Ako ljudi ne 
zarone u njene valove i u njima ne operu mrlje svojih zloća, doista se neće 
moći očistiti i spasiti.« (Pijo XII) 

ZADAČA: 1. Ponovi što znaš o žrtvama Starog Zavjeta. 2. Pođi sv. Misi 
i osobito srdačno se s Isusom prikaži nebeskom Ocu. 3. Moli svećenika u ime 
roditelja da odsluži sv. Misu za duševno i tjelesno dobro vaše obitelji i za 
sve vaše pokojne rođake, 

MOLITVA: »Vječni Oče! Prikazujem ti predragocjenu krv Isusa Krista 
kao zadovoljštinu za svoje grijehe, kao pomoć dušama u čistilištu i za po- 
trebe svete Crkve.« 


PJESMA: 

S rajskih visina evo te k nama. 
Cijeli te narod pozdravlja tvoj. 
Radost, veselje neka ti reče 
pjesme sad naše zanosni poj. 
Hosana Tebi, Isuse Kriste, 

U slici svete Hostije. 

Nekad na križu za nas sc dade 
za grešne ljude sveti naš Bog. 

Sad na oltaru žrtvuje žrtvu 

Krvi i Tijela svetoga svog! (H. C. P., str. 122) 



21. MISA JE ZAJEDNIČKA ŽRTVA 

SVE DJECE BOŽJE 

Pošto je svećenik kod sv. Mise pripravio kruh i vino za žrtvu, 
okrene se i poziva vjernike: »Molite, hraćo, da moja i vaša žrtva 
bude ugodna Bogu Ocu svemogućemu!« Narod odgovara: »Primio 
Gospodin žrtvu iz tvojih ruku na hvalu i slavu svojeg imena i na 
korist nama i čitavoj svojoj svetoj Crkvi.« 

1. Žrtvu sv. Mise s Isusom prinosi čitava Crkva 

Isus, naš veliki svećenik i glava svojeg otajstvenog tijela, žr- 
tvuje se kod sv. Mise, kada po svećeniku, svojem namjesniku, izgo- 
vara riječi pretvorbe. U svojoj žrtvi sa sobom združuje sve udove 
svoga tijela. 

Isus je žrtvu sv. Mise predao svojoj Crkvi. Misnik zastupa 
čitavu Crkvu. Po njemu žrtvuje čitava Crkva, čitavo otajstveno 
tijelo i zajedno s Isusom prinosi i sebe. Svaka Misa je zajedničko 
bogoslužje čitavoga Kristova tijela, zajednička žrtva sve djece , 
Božje. 

2. Žrtvu sv. Mise s Isusom prinosimo i mi 

Po neizbrisivom krsnom biljegu postali smo dionici Kristova 
svećenstva i posvećeni za bogoslužje. Kad je poslije pretvorbe 
kruha i vina Isus na oltaru, i mi ga preko svećenika prinosimo 

nebeskom Ocu, a s njim prikazu- 
jemo i sebe. Zato moramo sudje- 
lovati s Isusom i svećenikom kod 
žrtve sv. Mise. Najprije na unu- 
tarnji način. Samo vanjsko izvr- 
šavanje žrtve ne bi vrijedilo ni- 
šta. S Isusom sudjelujemo ako 
Misu prinosimo u istom duhu ko- 
jim je prinosi Isus: u srdačnoj 

zahvalnosti, u čistoj ljubavi i s 
potpunim predan j em. Misnih moli, čita riječ Božju, žrtvuje i bla- 
guje žrtvene darove. S njim sudjelujemo ako kod sv. Mise i mi 
molimo (najljepše ako molimo misne molitve) slušamo riječ Bo- 
žju, žrtvujemo i, ako je moguće, primamo pričest. 


3. Misni obred 

Isus je s apostolima kod Posljednje večere molio, poučavao ih 
i govorio im o velikim Božjim djelima. Na kraju je s njima zapje- 
vao zahvalnu pjesmu. I Crkva je Isusovu žrtvu, koja se zbiva kod 
pretvorbe, obavila molitvama, poukom o velikim Božjim djelima 

i zahvalom. Sve molitve i svi čini koje obavlja misnik nazivaju 
se misni obred. Kratko: Misa. 


Mi imamo Misu na latinskom i narodnom jeziku, a po rim- 
skom obredu. 


Misni obred ili Misa ima četiri dijela. Prvi je dio bogoslužje 
riječi. On sadržava molitve i pouku. Najprije mi, djeca Božja, go- 
vorimo Ocu. Klanjamo mu se i slavimo ga, zatim u Poslanici i 


Evanđelju Otac govori nama o svemu što je učinio za nas i što 

nam je dao. U propovijedi nam svećenik tumači riječ Božju. Taj 

dio Mise traje od njena početka do kraja Evanđelja, odnosno Vje- 
rovanja. 


Brugi dio je prikazanje ili priprava žrtvenih darova, u kojem 
misnik pripravlja sve što je potrebno za žrtvu, naime kruh (hosti- 
ju) i vino, a mi pripravljamo svoje srce. 

Treći dio je pretvorba i podizanje. Vrhunac je sv. Mise kad 
Isus preko svećenika pretvara kruh i vino u svoje tijelo i svoju 
krv i tako obnavlja žrtvu na križu. Molitve toga dijela sv. Mise 
nazivaju se kanon ili velika svećenička molitva, koja počinje s 
predsl ovijem (uvodnim hvalospjevom), a završava sa »Amen« prije 
molitve Oče naš. Usred te molitve misnik izgovara riječi pretvorbe. 

Četvrti dio je pričest ili žrtvena gozba, po kojoj se sjedinimo 
s Isusom i za to mu zahvalimo. 

ODGOVORI: 1. Kada kod sv. Mise Isus prinosi žrtvu? 2. Koga Isus za- 
jedno sa sobom žrtvuje kod sv. Mise? 3. Kome je Isus dao vlast prinositi 
žrtvu sv. Mise? 4. Kako sudjelujemo kod sv. Mise? 5. Da li što vrijedi samo 
vanjsko sudjelovanje? 6. Kako moramo mi na unutarnji način sudjelovati 
kod sv. Mise? 7. Kako najsavršenije sudjelujemo kod sv. Mise? 8. Što je činio 
Isus kod posljednje večere prije žrtve, a što poslije? 9. Sto obuhvaća bogo- 
služje riječi? 10. Što pripravlja misnik kod prikazanja, a što mi? 11. Što se 
zbiva kod pretvorbe? 12. Otkada i dokle traje »velika svećenička molitva?« 

NAUCI: 


124. Koji su dijelovi sv. Mise? 


Dijelovi sv. Mise jesu: 
podizanjem i pričest. 


bogoslužje riječi, 


prikazanje, 


pretvorba s 


ZA ŽIVOT: 1. Član sam Kristova tijela. Zato s Kristom prinosim žrtvu 
i sebe. 2. Moram ponoviti misne molitve da bih bolje sudjelovao kod Mise. 3. 
Rado ću subotom donijeti cvijeće za oltar. 4. Davat ću makar i mali dar u 
škrabicu da i na vidljivi način sudjelujem kod sv. Mise. 

SV. PISMO: »Zaklinjem vas Božjim milosrđem da svoja tjelesa prikažete 
Bogu kao žrtvu živu, svetu, Bogu dragu.« (Rim 12, 1) 


Što je potrebno za sv. Misu? 

1. Oltar, koji predstavlja Isusa. U sredini oltara je kamen sa svetim moćima 
mučenika. Na njemu su tri platnena pokrivala, svijećnjaci s voštanicama, sta- 
lak za misnu knjigu. Na sredini oltara je raspelo, koje nas opominje da se 
tu obnavlja kalvarijska žrtva. 

2. Žrtveni darovi — beskvasni pšenični kruh (hostija) i naravno vino. Pšenica 
i grožđe su Božji darovi. Za njih treba raditi i znojiti se dok pšenicu obra- 
dimo, sameljemo i ispečemo od brašna kruh, te iz grožđa istisnemo vino. 
Kruh je od mnogih zrna, vino od mnogih jagoda, zato kruh i vino lijepo pred- 
stavljaju jedinstvo sve djece Božje sakupljene u jednu Božju obitelj Crkvu. 
Kruh i vino predstavljaju i naš rad i trpljenje. Tako na oltar s kruhom i vi- 
nom donosimo i sebe, svoj rad i t 'pijenje i sve to prinosimo Bogu. 

3. Sveto posuđe: patena za veliku hostiju, misni kalež za vino i pričesni kaJež 
(ciborij) za male hostije. 

4. Misno ruho: humeral, alba, pojas, manipul, stola, misnica i plaštić za kalež. 


Boje misnog ruha 

1. Bijela boja označuje veselje i čistoću. Upotrebljava se na Gospodnje i Ma- 
rijine blagdane, na svetkovine anđela, priznavalaca i djevica. 

2. Crvena boja označuje ljubav i krv. Upotrebljava se na Duhove i spomen- 
-dane mučenika. 

3. Ljubičasta je boja pokore. Upotrebljava se u adventu i korizmi. 

4. Zelena znači nadu, ufanje. Uzima se na obične nedjelje u godini. Nedjelja 
je spomen-dan Isusova Uskrsnuća, koje nam daje nadu da ćemo i mi uskrs- 

nuti iz groba. 

5. Crna označuje žalost. Uzima se u misama za pokojne. 

Vrste sv. Misa 

1. Pontifikalna — biskupska misa 

2. Svečana misa — uz sudjelovanje đakona i subđakona 


3. Pjevana misa — neke molitve misnik pjeva 

4. Pučka zborna ili recitirana misa — svi zajednički odgovaramo misniku, 
molimo i pjevamo 

5. Tiha misa. 


ZADAĆA: 1. Nacrtaj pregled sv. Mise u svoju bilježnicu. 2. Nacrtaj oltar 
pripravljen za sv. Misu. 3. Nacrtaj sv. posuđe potrebno za sv. Misu. 4. Nacrtaj 
pet misnica i oboji ih liturgijskim bojama. 

MOLI TVA: »Po Kristu, i s Kristom, i u Kristu, tebi Bogu, Ocu svemo- 
gućemu, u jedinstvu Duha Svetoga, svaka čast i slava u sve vijeke vjekova. 

Amcn.« 


OBRED SV. MISE 

(promjenljivi dijelovi označeni su križićem t) 

Prvi dio: BOGOSLUŽJE RIJECI 

A. Molitve — mi govorimo Bogu 

1. Pristupne molitve: Misnik s ministrantom pristupa k oltaru i du- 
boko sagnut moli »Ispovijedam se« . . . 

2. t Ulazna pjesma. Dok se misnik uspinje stepenicama oltara do ga 
poljubi, puk moli ulaznu pjesmu. 

3. Gospodine, smimj se. Svi molimo milosrđe od Krista Gospodina. 

4. Slava. Misnik započne (zapjeva): »Slava Bogu na visini«, a vjernici 
prihvate i nastave. To je divna pohvalna pjesma Presv. Trojstvu i uskrs- 
lom Spasitelju. Ne moli se kod misa u crnoj i ljubičastoj boji. 

5. t Molitva. Misnik nas pozdravi: »Gospodin s vama.« Mi odgovorimo: 
»I s duhom tvojim.« Misnik nas pozove na molitvu: »Pomolimo se!« On 
sabere sve naše molitve i raširenim rukama moli zajedničku molitvu 
nebeskom Ocu: po Kristu Gospodinu našemu. Mi potvrdimo i zaklju- 
čimo molitvu riječju »Amen« (tako neba bude!). 

B. Pouka — Bog govori nama o svojim velikim djelima 

6. t Čitanje. Redovito se uzima iz apostolskih poslanica. Kod svečane 
Mise pjeva ga subđakon. 

7. t Pjesma iza poslanice odražava misli iz čitanja i Evanđelja. 

8. t Evanđelje. Iz poštovanja prema riječi Božjoj, stojeći slušamo 
Evanđelje. Kod svečane mise pjeva ga đakon. Poslije Evanđelja slijedi 
propovijed. U njoj nam svećenik tumači Isusovu nauku. 

9. Vjerovanje. — molimo na nedjelje i veće blagdane. Ispovijedamo vje- 
ru u Evanđelje, koje smo slušali. 


Drugi dio: PRIKAZANJE 


Dj cca Božja prinose Ocu darove 


Misnik 


nas pozdravi: »Gospodin s vama« i pozove 


t ta 


zajedničku 


molitvu. Dok on pripravlja darove kruha i vina za žrtvu, i mi pripra- 
vimo svoja srca. 


1. f Prikazna pjesma — Nakon zajedničke »molitve vjernika« puk moli 
prikaznu pjesmu. Nekad je to bila dulja pjesma, a za to vrijeme vjer- 
nici su u ophodu donosili svoje darove na oltar. Danas ih obično daje- 
mo u škrabicu. 


2. Prikazanje kruha. Misnik otkrije kalež, uzme patenu na kojoj je hos- 
tija, podigne je u molitvi i položi na oltar. 


3. Prikazanje vina. Ministrant donese na oltar vrčić s vinom i vodom. 
Misnik ide na desnu stranu oltara i ulijeva vino u kalež. Doda malo vo- 
de jer je tako učinio Isus kod posljednje večere. Vrati se u sredinu, po- 
digne kalež i moli. Zatim ga spusti na oltar i pokrije. 

4. Prikazanje sebe. Misnik sagnut ponizno i skrušeno prikazuje Bogu 
sebe i vjernike. Zatim blagoslovi žrtvene darove. 

5. Pranje ruku, Misnik pere ruke. Prinositi možemo samo čistim srcem. 
Zatim u sredini oltara moli molitvu Presv. Trojstvu. 


7. Prikazna molitva. Misnik se okrene i pozove vjernike: »Molite, bra- 
ćo« ... a zatim glasno moli molitvu nad prikazanim darovima. 


Treći dio: PRETVORBA I PODIZANJE 

Najvažniji i najsvetiji dio sv. Mise: Isus pretvara naše darove u svo- 
je tijelo i svoju krv. Mi žrtvujemo s njime. 

1. Predslovlje (uvodni hvalospjev) i Svet. Misnik nas poziva da uzdig- 
nemo svoje srce k Bogu i da mu zahvaljujemo. Zatim raširenim rukama 
moli (pjeva) predslovlje. U njem se po Kristu našem Gospodinu zahva- 
ljuje u ime nas Božje djece nebeskom Ocu za nebrojene darove. A svi 
s anđelima i svecima zapjevamo anđeoski hvalospjev »Svet . . .« 

2. Prije podizanja. Misnik moli da Bog primi i blagoslovi naše darove. 
Moli za žive, posebno za crkvene poglavare, za sve prisutne i za oae za 
koje se prinosi misa. Spominje se i svetih u nebu. Konačno moli da Bog 
pretvori naše darove u tijelo i krv Isusa Krista. 

3, Pretvorba s podizanjem. Misnik izgovara svete riječi pretvo be naj- 
prije nad kruhom. Zatim podigne presveto tijelo i poklekne. Zatim moli 
nad kaležom s vinom. Podigne presvetu krv i poklekne. Mi se klečeći 
pobožno poklonimo presv. tijelu i krvi. 


4 . Poslije podizanja. S misnikom prikazujemo Isusa nebeskom Ocu. 
Misnik moli da nebeski Otac primi svetu žrtvu kod koje se sjećamo 
Isusove muke i uskrsnuća. Moli da se napunimo blagoslovom i milošću. 
Sjeća se zatim pokojnika i ujedno moli da bi nebeski Otac i nas primio 
u zaiednicu svojih blaženika. 


Misnik završi »veliku svećeničku molitvu« hvalospjevom. Svete žit- 
vene darove malo podigne (malo podizanje) i moli (pjeva): »Po Kristu, 
i s Kristom, i u Kristu, tebi Bogu, Ocu svemogućemu, u jedinstvu Duha 
Svetoga, svaka čast i slava u sve vijeke vjekova.« Mi odgovorimo. 




Četvrti dio: PRIČEST 

Otac daje svete darove — Isusa Krista — nama za hranu. Sjedi- 
njenje s Bogom. 


1. Oče naš je molitva djece Božje prije svete gozbe. 

2. Lomljenje kruha. Misnik prelomi svetu hostiju. Od jednog dijela od- 
lomi komadić, spusti ga u kalež govoreći: »Mir Gospodnji Mio vazda 
s vama.« Odgovaramo: »I s duhom tvojim.« 


3. Jaganjče Božji. 

nam mir.« Za mir 


Molimo za milosrđe, a treći put dodajemo: 
još moli svećenik u slijedećoj molitvi. 


»Daruj 


4. Molitve prije pričesti. Misnik se molitvom pripravlja za pričest. I mi 
se također pripravljamo za pričest. 


6. t Pričesna pjesma se moli kad završi pričest. 


7. f Popričesna molitva. Misnik pozdravi vjernike i pozove na molitvu, 
te moli za plodove sv. pričesti. Molitvu opet završimo riječju »Amen«. 

8. Blagoslov i otpuštanje. Pošto nas pozdravi sa »Gospodin s vama«, 
misnik nam podjeljuje blagoslov I otpušta nas riječima: »Idile u miru.« 
Mi odgovorimo: »Bogu hvala!« 

22. ŽRTVOVANO JANJE — HRANA ZA VJEČNI 

ŽIVOT 


Isus je nahranio pet tisuća muževa. Drugi dan je rekao Židovima 
u zbornici: »Kruh koji ću ja dati tijelo je moje za život svijeta.« 
Židovi su se tada međusobno prepirali i govorili: »Kako nam ovaj 
može dati svoje tijelo za jelo?« Zato im Isus odgovori: »Zaista, 
zaista vam kažem: ako ne budete jeli tijela Sina čovječjega i pili 
njegove krvi, nećete u sebi imati života. Tko jede moje tijelo i 
pije moju krv, ima vječni život, a ja ću ga uskrisiti na sudnji dan. 
Moje tijelo je zaista jelo i moja krv zaista piće. Tko jede moje 
tijelo i pije moju krv, ostaje u meni i ja u njemu. Kao što je mene 
poslao živi Otac i ja živim po Ocu, tako i tko mene jede, živjet 
će po meni.« (Iv. 6, 51 — 57} 

1. Isus je u pričesti naša hrana za vječni život 

U svakoj žrtvi sv. Mise daje nam se žrtvovani Isus kao hrana 
za vječni život. Nebeski kruh koji primamo kod žrtvene gozbe je 
zalog i našeg slavnog uskrsnuća i jamstvo da ćemo jednom s 
Isusom i svima svecima sjediti za stolom u kući nebeskog Oca. 
Isus je rekao: »Tko jede moje tijelo i pije moju krv, ima vječni 
život, a ja ću ga uskrisiti na sudnji dan.« 

Izraelcima je mana u pustinji čudesno podržavala život. Nama 
pak u pustinji zemaljskog putovanja prema obećanoj domovin 
Isus u pričesti kruhom života podržava i hrani život milosti. Tje- 
lesna hrana se združuje s našim tijelom. U pričesti, koja je duhov- 
na hrana, Isus nas najuže sjedinjuje sa sobom: »Tko jede moje 
tijelo i pije moju krv, ostaje u meni i ja u njemu.« Na pričesti 
primamo žrtvovano tijelo Gospodinovo, tako nas pričest prožima 
žrtvenim duhom. Budući da svi priman o isto tijelo Isusovo, po 
pričesti postajemo međusobno tijesno sjedinjeni. Ona je zajed- 
nička gozba djece Božje. Isus nam u njoj ulijeva ljubav prema 

Bogu i svim ljudima. 

Tjelesna hrana daje tijelu rast i snagu za djelovanje. Isus nam 
u pričesti povećava posvećujuću milost i daje novu snagu da živi- 
mo kao djeca Božja. 

Tjelesna hrana čini naše tijelo otpornim protiv bolesti i čuva 
od smrti. Isus nas u pričesti čisti od malih grijeha, čuva od smrt- 
nih i slabi zle sklonosti. Po njoj se lakše odupiremo napastima. 

2. Hranu za vječni život moraino primati 

Isus je dao apostolima svoje tijelo riječima: »Uzmite i jedite«, 
a kalež sa svojom krvi riječima: »Pijte iz njega svi.« Crkva je zapo- 
vjedila da svaki vjernik koji je došao k razumu primi svake godi- 
ne sv. pričest u uskrsno vrijeme. Ta zapovijed veže pod teški gri- 
jeh. Smatra se da k razumu dolazimo oko sedme godine. Zato nas 
ta zapovijed veže od te godine. Tada već moramo biti dovoljno 
poučeni o sv. pričesti. 

Moramo je primiti u smrtnoj pogibli kao »jelo za put u vječ- 
nost«. Ta se pričest naziva sv. popudbinom. U smrtnoj pogibli 
moraju i djeca primiti sv. popudbinu makar još ne imala sedam 
godina. Za nju su dovoljno pripravljena ako znaju bar razlikovati 
svetu hostiju od običnog kruha i klanjati se Isusu u svetoj hostiji. 

Cestu sv. pričest mora primati tko se bez nje ne može očuvati 
smrtnog grijeha, na primjer onaj tko je stekao grešnu naviku. 
Crkva nas poziva čestoj i svakodnevnoj pričesti. Njena je želja da 
svi vjernici kod sv. Mise pristupe k pričesti. Tko ne može Isusa 

stvarno primiti, neka primi bar duhovnu pričest, to jest neka pro- 
budi želju za njim. 

Crkva je olakšala pričesni post da bismo mogli Češće pristupati 
sv. pričesti. 

3. Priprava za pričest 

Za pričest se moramo pripraviti dušom i tijelom. Duša je pri- 
pravljena ako smo u posvećujućoj milosti, to jest da nismo svjesni 
nijednog teškog grijeha, te ako imamo pravu nakanu. Tko je svje- 
stan da ima na duši teški grijeh, mora se prije pričesti ispovjediti. 
Savršeno pokajanje nije dovoljno. Tko bi svjesno primio sv. pričest 

u teškom grijehu, pričestio bi se nedostojno i teško bi sagriješio, 
učinio bi svetogrđe. 

Pravu nakanu imamo ako ne idemo na pričest iz navike, ili 
iz taštine ili radi ljudskog obzira, nego zato da primamo milosti 
koje nam daje sv. pričest. 

Tijelo je pripravljeno ako nismo jeli ili pili bar jedan sat prije 
pričesti. Vodu smijemo uvijek piti. To vrijedi ako idemo na pričest 
prije podne ili navečer ili o ponoći, uvijek. Svetu popudbinu smi- 
jemo uvijek primiti. Bolesnici smiju uzimati lijekove i neposredno 
pred sv. pričest. 

ODGOVORI: 1, kim se u pričesti najuže sjedinjujemo? 2. Kakav nam 
zalog daje pričest? 3. Što nam pričest povećava? 4. Kakvu nam daje snagu? 5. 
Od^Čega nas čisti? 6. Od čega nas čuva? 7. Koga obvezuje dužnost uskrsne 
pričesti? 8. Može li i dijete u smrtnoj pogibli primiti sv. popudbinu? 9. Kako 
se mora pripraviti? 10. Tko mora češće primati pričest? 11. Kako primamo 

duhovnu sv. pričest? 12. Koliko vremena prije pričesti ne smijemo jesti ni 
piti? 13. Kada smijemo piti vodu? 14. Što smiju bolesnici i neposredno pred 
pričest? 15. Tko smije primiti sv. pričest u svako vrijeme? 

NAUČI: 

125. Sto blagujemo u sv. pričesti? 

U sv. pričesti blagujemo tijelo i krv Isusa Krista kao hranu za 
vječni život. 

126. Sto čini Isus u nama po sv. pričesti? 

Isus nas po sv. pričesti najuže sjedinjuje sa sobom, povećava 
nam milost posvećujuću i daje nove snage da živimo kao djeca 
Božja. 

127. Kada moramo primiti sv. pričest? 

Svetu pričest moramo primiti svake godine u uskrsno vrijeme 
i u smrtnoj pogibli. 

128 . Tko se smije pričestiti svaki dan? 

Svaki dan se smije pričestiti onaj tko je u posvećujućoj milosti 
i ima pravu nakanu. 

ZA ŽIVOT: 1. Kad ne budem više išao na vjeronauk, primat ću sv. pri- 
čest svakog mjeseca bar jedanput, da ostanem sjedinjen s Isusom. 2. Poslije 
svake ispovijedi ići ću više puta k pričesti. 3. Svoj imendan proslavit ću sv. 
Misom i sv. pričešću. 

4 

SV. PISMO: »Tko god bude jeo ovaj kruh ili pio Gospodnji kalež nedo- 
stojno, bit će krivac tijela i krvi Gospodnje. Neka se zato svaki čovjek ispita 
i onda neka jede ovaj kruh i pije kalež. Jer tko jede i pije nedostojno, jede 
i pije sebi osudu što ne razlikuje tijela Gospodnjega.« (1. Kor 11, 27 — 29) 


Priprava i zahvala molitvom. Ako je moguće, primajmo pričest pod Misom. 
Kod Mise s Kristom molimo, slušamo njegove riječi i s njim se u ljubavi 
prikazujemo nebeskom Ocu. Misne molitve od Oče naš do pričesti su pripra- 
va za sv. pričest. One poslije pričesti su zahvala. Poslije Mise nastavimo još 
zahvalu svaki za sebe. Čitava zahvala neka traje po mogućnosti bar četvrt 
sata. 


Dok se misnik pričešćuje, možemo se u tišini pripraviti za pričest. Naj- 
lakše se pripravimo tako da se pitamo i sami sebi odgovorimo: 1. Tko dolazi 
k meni? Isus, moj Bog i Gospodin. Vjerujem u njega. 2. Komu dolazi? Meni 
grešniku — probudimo poniznost i kajanje. 3. Zašto dolazi? Da me sjedini 
sa sobom i obdari milostima — probudimo ufanje, ljubav i čežnju za njim. 


U tihoj zahvali poslije Mise Isusu se klanjamo, zahvaljujemo, njemu’ se 
preporučamo i molimo za sebe i za druge. 

Kad primamo pričest izvan sv. Mise, možemo moliti pričesne molitve iz 
molitvenika. 


Svetu popudbinu daje svećenik riječima: »Primi, brate (sestro), popudbinu 
tijela Gospodina našega Isusa Krista, koji te čuvao od zlobnoga neprijatelja 
i doveo u život vječni. Amen.« 

Obred sv. pričesti. Pričesnom stolu pristupamo sklopljenih ruku i s najvećim 
poštovanjem. Pred pričesnom klupom pokleknemo, a zatim kleknemo na oba 
koljena. Kada svećenik pokaže svetu hostiju molimo s njim tri puta: »Gospo- 
dine, nisam dostojan da uniđeš pod krov moj, nego samo reci riječ i ozdravit 
će duša moja.« Kod toga se udaramo u prsa. Kada se svećenik približi i pred 
nama podigne sv. hostiju te reče »Tijelo Kristovo«, pogledamo hostiju i odgo- 
vorimo »Amen«. Oči oborimo, a usta dolično otvorimo i položimo jezik na do- 
nju usnicu. Sv. hostiju progutamo ne zadržavajući je u ustima. Ako se možda 
prilijepi u ustima, ne smijemo je dirati prstima, nego samo jezikom. 


Kad smo primili pričest, pričekamo nekoliko trenutaka u pobožnosti da 
ne smetamo ostalima. Zatim ustanemo, pokleknemo na jedno koljeno te sklop- 
ljenih ruku i oborenih očiju idemo na svoje mjesto. 


ZADAĆA: 1. Nacrtaj pričesni kalež, nad njim hostiju u zrakama i napiši: 
»Tijelo Kristovo — Amen«. 2. Pročitaj polako i razmišljajući misne molitve od 
Oče naš do završne molitve. 3. Pročitaj polako iz molitvenika molitve za sv. 
pričest. 4. Prepiši i nauči molitvu za duhovnu pričest. 


PJESMA: 


Uzmite, jedite, moje vam Tijelo to je, 

Uzmite, pijte svi, evo vam Krvi moje! 

Spasitelj reče to, njegova riječ bi dosta: 

Tijelo i sveta Krv u taj čas namah posta. (H. C. P., st. 37) 


23. PRESVETI OLTARSKI SAKRAMENAT 

— ISUS MEĐU NAMA 

Prorok Izaija opisuje kako mu se ukazao Sin Božji na uzvišenu 
prijestolju i pozvao ga za proroka. Oko njega su stajali najsvetiji 
anđeli — serafi. Imali su po šest krila. Dvjema su zaklanjali lice, 
dvjema noge, a dvjema su lebdjeli. Pjevali su u zboru: »Svet, svet, 
svet je Gospodin nad vojskama. Puna je zemlja slave njegove.« 
. (Iz 6, 1—3) 

Slično tako se klanjaju nevidljivi anđeli Isusu u svetohraništu. 

1. Isus je prisutan u Presvetom Oltarskom Sakramentu 
dok ostaju prilike 

Kad svećenik izgovori riječi pretvorbe nad kruhom i vinom, 
pod prilikama kruha i vina postaje prisutan živi Isus. Prisutan je 
takav kakav je sada u nebu. Prisutan je živ, sav i potpun pod sva- 
kom prilikom. Ako misnik prelomi svetu hostiju, lomi samo prili- 
ke kruha. Isus i dalje ostaje sav i čitav u svakom dijelu. Tako 

i onaj koji prima malu svetu hostiju ili bolesnik koji može primiti 
samo mali djelić sv. hostije prima isto tako čitavog Isusa kao i 
svećenik koji blaguje veliku sv. hostiju i zatim još i presvetu Krv. 
Isus ostaje prisutan pod prilikama kruha i vina dok ostaju prilike 
i dok se ne promijene. 

Isusova prisutnost u Presv, Sakramentu je velika tajna. Ne 
možemo je razumjeti, nego to ponizno vjerujemo. 

2. Sv. hostije se čuvaju poslije Mise 

Kod pričesti svećenik ne podijeli sve sv. hostije. Neke ostanu 
u pričesnom kaležu ili ciboriju i on ih sprema u svetohranište — 

tabernakul. U njem se one čuvaju da se mogu pričestiti i oni koji 

% 

se nisu mogli pričestiti pod Misom. A svećenik može ponijeti pri- 
čest i u kuću bolesnicima i umirućima. Blizu svetohraništa gori 
vječno svjetlo kao znak da je tu Isus stalno prisutan. 

3. Presvetom Sakramentu se klanjamo 

U Presvetom Oltarskom Sakramentu je prisutan Isus kao Bog 
i čovjek, zato se Presvetom Sakramentu klanjamo. Isusu u Presve- 
tom Sakramentu rado dolazimo u pohod. Pred svetohraništem u 
kojem se čuva Presveto pokleknemo, i to uvijek na desno koljeno, 
tako da dotaknemo tlo. Kada je Presveti Sakrament izložen, po- 
kleknemo na oba koljena i naklonimo glavu. 

Isus se u Presvetom Sakramentu izlaže na klanjanje kod 
blagoslova u pokaznici. Na dan klečanja Presveto je izloženo kroz 
cijeli dan za klanjanje. 

U uskrsnoj i tijelovskoj procesiji svećenik nosi Presveto izvan 
crkve da ga javno počastimo. Veliko i javno štovanje Presvetom 
Sakramentu iskazuje se euharistijskim kongresima. 

Naše vladanje pred Isusom u Presvetom Sakramentu mora 
biti uvijek puno. poštovanja. 

ODGOVORI: 1. Kada postaje Isus prisutan u hostiji? 2. Gdje se čuvaju 
sv. hostije? 3. Zašto se čuvaju sv. hostije? 4. Po čemu znamo da se Prestevo 

čuva u svetohraništu? 5. Zašto se Presvetom Sakramentu klanjamo? 6. Kako 

* 

iskazujemo poštovanje Presvetom Sakramentu? 7. Kada se Presveto izlaže? 
8. Kada svećenik nosi Presveto u svečanoj procesiji? 

NAUČI: 

129. Kako je Isus prisutan u Presvetom Oltarskom Sakramentu? 

Isus je u Presvetom Oltarskom Sakramentu prisutan sav pod sva- 
kom prilikom i čitav u svakom njenom dijelu onakav kakav je 
sada živ u nebu. 

130 . Dokle ostaje Isus prisutan pod prilikama kruha i vina? 

Isus ostaje prisutan pod prilikama kruha i vina dok postoje 
prilike. 


ZA ŽIVOT: Kad budem prolazio kraj župne crkve ili kad u nju uđem i 
pokleknem ili kad budem izlazio iz crkve i pokleknem, pozdravi! ću Isusa u 
svetohraništu i reći: Budi hvaljen i slavljen, Isuse, u Presvetom Oltarskom 
Sakramentu sada i vazda i u vijeke vjekova. Amen. U crkvi ću još dodati: 
Svet, svet, svet Gospodin Bog Sabaot, Puna su nebesa i zemlja tvoje slave. 
Slava Ocu . . , 


NAUKA SVETACA: »Najbolje je iskorišteno vrijeme što ga provedeš 
pred Presvetim Oltarskim Sakramentom.« (Sv. All’ons Liguori) 

TUMAČENJE: Tabernakul je latinska riječ i znači šator, kućica. Ciborij 
je također latinska riječ, a znači posuda za hranu. 1 J njem čuvamo sv. hostije. 
Monstranca (pokaznica) znači posudu u kojoj se nešto pokazuje. U sredini ima 
stakleni prozorčić za svetu hostiju, koja stoji na stalku sličnom polumjesecu 
— koji nazivamo lunula. Monstranca je obično ukrašena zrakama i simbolima 
Presvetog Sakramenta, npr. pšeničnim klasjem ili grožđem. 


Kada pohodimo Isusa u Presvetom Sakramentu, najprije ga pozdravimo: 
»Hvaljen budi, Isuse, u Presvetom Oltarskom Sakramentu, sada i vazda, i u 
vijeke vjekova. Amen.« Zatim mu iznesimo svoje molitve. Na kraju primimo 
duhovnu pričest i prikažimo se Isusu: »Isuse, tebi živim. Isuse, tebi umirem. 
Isuse, tvoj sam živ i mrtav.« Za dulje pohode uzmimo sa sobom molitvenik. 

ZADAĆA: 1. Nacrtaj svetohranište svoje župne crkve i na njem izloženo 
Presveto. 2. Pohodi na pet minuta Isusa u sveto hraništu. 3. Rado idi na bla- 
goslov sa Presvetim. 

PJESMA: 

Klanjam Ti se smjerno, tajni Bože naš, 
što pod prilikama tim se sakrivaš, 
srce ti se moje sasvim predaje, 
jer dok promatra te, svijest mu prestaje. 

Isuse, kog sad mi krije veo taj, 
žarku želju, molim, ti mi uslišaj: 
daj da otkrito ti lice ugledam 
i u slavi tvojoj blažen uživam. 

(H. C. P., str. 29) 

24. BOŽJI ŽIVOT U NAMA UGROŽAVAJU NAPASTI 


U pustinji se k Isusu približio napasnik i rekao mu: »Ako si Sin 
Božji, reci da ovo kamenje postane kruhom.« On odgovori: »Pi- 
sano je: Ne živi čovjek o samom kruhu, nego o svakoj riječi koja 
izlazi iz Božjih usta.« Tada ga đavao uze u sveti grad i postavi na 
rub hrama i reče mu: »Ako si Sin Božji, baci se dolje, jer je pi- 
sano: Anđelima je svojim zapovjedio za tebe i nosit će te na ru- 
kama da gdje ne zapneš o kamen svojom nogom.« Isus mu od- 
govori: »Ali je pisano: Ne kušaj Gospodina svojega Boga.« Đavao 
ga još uze na vrlo visoku goru, pokaza mu sva kraljevstva svijeta 
i njihovu slavu i reče mu: »Dat ću ti sve ovo ako padneš i meni 
se pokloniš.« Isus mu na to reče: »Odlazi, sotono, jer je pisano: 
Klanjaj se Gospodinu svojemu Bogu i služi njemu jedinomu!« 
Đavao ga tada ostavi, a dođu anđeli i služili su mu. (Mt. 4, 1 — 11) 

1. Bog dopušta napasti 

I anđeli su morali izdržati kušnju. Bog je uzeo sebi u nebo samo 
vjerne anđele. Prvi čovjek bio bi sačuvao za sebe i za svoju djecu 
posebne darove da je sretno izdržao kušnju. Bog nam hoće dati 
nebo, ali ne samo kao dar nego i kao nagradu koju moramo zaslu- 
žiti ako svladamo neprijatelje. Zato dopušta da Božji život u nama 
ugrožavaju napasti. Tako nazivamo sve što nas vuče na grijeh. 

Bog, dakle, dopušta napasti jer ima svete nakane. Napastima 
nas čisti, uči poniznosti, potiče na revnu i gorljivu molitvu, utvr- 
đuje u dobru i vodi k većoj kreposti jer želi da zaslužimo veću 
nagradu. Što je sol za hranu, to su napasti za dušu. 

Budući da nas Bog ljubi, ne dopušta napasti koje ne bismo 
mogli svladati. Za one pak koje dopusti daje nam i dovoljno mi- 
losti da im se možemo oduprijeti. Naravno, ako molimo. 

2. Tri su izvora napasti 

Prvoga čovjeka je đavao zaveo na grijeh. On zavodi i nas. Zao 
je, mrzi Boga i nas, zavidan je i zato nas pokušava upropastiti. 
Njemu pomaže zao svijet, to jest zli i slabi ljudi, koji nas svojim 
nazorima, svojim primjerom, plašenjem, izrugivanjem ili čak pri- 
jetnjama kušaju navesti na grijeh i otrgnuti od Boga. Najčešći pak 
izvor napasti su naše zle sklonosti. Nazivamo ih zle požude ili stra- 
sti. Trostruka je požuda: požuda tijela ili sklonost grešnim tjele- 
snim užitcima, požuda očiju ili lakomost, te oholost. Iz te trostru- 
ke zle požude izvire sedam glavnih zlih sklonosti. Ako na njih pri- 
stanemo, postaju grijehom i zato se nazivaju: sedam glavnih gri- 
jeha. Nisu to najveći grijesi, nego ih nazivamo glavni jer su glava 
ili izvor mnogih drugih grijeha. 


5 Katekizam II 

3. Napastima se moramo odupirati 

Napast nas mami i vuče na grijeh. Tko na nju pristane, griješi. 
Griješi također onaj tko joj se sam izlaže. Napastima se moramo 
odupirati. Ođupirimo se odmah, odvažno, odlučno i mirno. Mora- 
mo se trapiti i moliti da ih lakše svladamo. Isus zapovijeda: »Bdij- 
te i molite da ne padnete u napast.« U napasti, osobito težoj, mo- 
limo pobožne zazive. Ako smo sami, možemo učiniti znak križa, 
na primjer na prsima. Đavao bježi pred znakom križa, na kojem 
je bio pobijeđen. 

Male napasti najlakše svladamo ako ih prezremo i svratimo 
svoju pažnju na nešto drugo. Ljude koji su nam prigoda za grijeh 
ili nas navode na nj moramo izbjegavati i bez straha ih ukoriti. 

ODGOVORI: 1. Zašto Bog dopušta napasti? 2. Kako nam pomaže u na- 
pastima? 3. Odakle dolaze napasti? 4. Kolikovrsna je zla požuda? 5. Koje su 
grešne sklonosti u nama? 6. Kako se moramo opirati napastima? 7. Sto nam 
Isus preporuča da svladamo napasti? 


NAUCI: 

131. Kada napast postaje grijeh? 

Napast postaje grijeh ako na nju pristanemo. 

132. Sto moramo činiti da u napasti ne sagriješimo? 

Da u napasti ne sagriješimo, dužni smo joj se odmah oduprijeti 
i moliti Boga za pomoć. 

ZA ŽIVOT: 1. U napasti ću moliti: Isuse, Marijo! Ili: Gospodine, pohiti 
da mi pomogneš! 2. Da ustrajem u napastima protiv sv. čistoće, češće ću mo- 
liti: Marijo, bez grijeha začeta, pomozi mi da ostanem čist na duši i tijelu! 

SV. PISMO: »Sve što je u svijetu: požuda tijela, požuda očiju i oholost 
života nije od Oca, nego od svijeta.« (1. Iv. 2, 16) »Blago onome koji izdrži 
napast, jer kad bude prokušan, primit će vijenac života koji je Bog obećao 
onima koji ga ljube.« (Jak 1, 12) 


NAUKA SVETACA: »Kad osjetiš napast u svom srcu, učini kako čine 
mala djeca kad opaze vuka ili medvjeda u polju: brzo trče u očevo ili maj- 
čino naručje ili ih neprestano zovu u pomoć. Tako se ti uteći Bogu i moli 
milosrđe i pomoć.« (Sv. Franjo Saleški) 


ZADAĆA: 1. Napiši Evin razgovor u raju s napasnikom đavlom. 2. Na- 
piši što bi bili morali učiniti apostoli u Getsemanskom vrtu i apostol Petar u 
Kaj finu dvorištu. 3. Napiši što bi učinio u nedjelju ako bi te suučenici zvali 
na nogomet kada zvoni za sv. Misu. 


MOLITVA: 1 ne uvedi nas u napast! 

25. GRIJEH — SMRT 
IL RANJAVANJE BOŽJEG 
ŽIVOTA U NAMA 

Kad je Isus na Maslinskoj gori poslije 
molitve došao k svojim učenicima, gle, 

došao je i Juda, jedan od dvanaestorice, i 

/ 

s njim velika četa s mačevima i toljagama 
poslana od svećeničkih poglavara i naro- 
dnih starješina. A njegov im je izdajica 
dao znak: »Onaj je kojega ja poljubim... 

Držite ga!« I odmah pristupi k Isusu i 
reče: »Zdravo, Učitelju!« i poljubi ga. Isus 
ga na to upita: »Prijatelju, zašto si do- 
šao?« Tada pristupiše, digoše ruke na Isu- 
sa i uhvatiše ga. Tada ga ostave svi uče- 
nici i pobjegnu. Kad je Juda, njegov izda- 
jica, vidio da su ga osudili, baci srebr- 
njake u hram i otiđe pa se objesi. 

(Mt. 26, 47—56; 27, 3—5) 

1. Grijeh je najveće zlo 

Na svijetu ima mnogo zala: bolesti, nesreće, siromaštvo, ne- 
pravde, ratovi — na kraju svakog čovjeka zadesi smrt. No najveće 
i jedino zlo je grijeh. Tko postupa protiv volje Božje, ne sluša 
Boga — griješi. Griješi, dakle, tko svjesno i hotimično čini nešto 
protiv volje Božje. Tko u neznanju radi nešto protiv volje Božje, 
nema grijeha. Griješimo ako propustimo nešto što Bog zapovijeda. 
Na primjer, ne molimo, ne slušamo. Ili, ako činimo što Bog zabra- 
njuje, na primjer ako psujemo, krademo, lažemo. 

Što Bog zapovijeda ili zabranjuje, govori nam savjest. Zato 
moramo nju poslušati. Griješimo ako činimo nešto za što nam ona 
govori da je grijeh. Što savjest drži da je dozvoljeno, to nije grijeh. 
Griješiti možemo mislima, željama, riječima i djelima. 

2. Teški grijeh je smrt Božjega života u nama 

Neke Božje i crkvene zapovijedi su tako važne da ne može- 
mo doći u nebo ako ili ne vršimo. Zapovijedaju ili zabranjuju na- 
ime važne stvari, npr. ne psuj, ne ubij, ne želi ili ne čini ništa be- 

sramno, idi svatee^ nedjelje sv. Misi . . . Teški grijeh čini tko u va- 
žnoj stvari u cm* nešto protiv volje Božje, i to tako da grijeh jasno 
spozna potpuno pristane. Takav grijeh naziva se smrtnim 

grijehom||er o^pkadaje smrt Božjem životu u našoj duši. 

Smrtni grijeh je veoma veliko zlo. Najveći zločin i nepravda 
prema Bogu! -To je pobuna čovjeka protiv Boga, Stvoritelja i Go- 

’a neizmjerno svetog Boga i silna nezahval- 
beskom Ocu i raspetom Spasitelju, koji je 


spo din a sv 
nost^prem 
za likd umro 


a 


o 


da prest adi 

BcESaiiizi:" 


i za čovjeka najveća nesreća. On oduzima 
i posvećujuću milost. Tjera Boga iz srca, 
ca Božja i nemamo pravo na nebo. Smrtni 
i sve zasluge za nebo koje smo stekli. Grije- 

— sablazan. Tko umre u smrt- 


nom 


JJ 


-to i\d rugp fmvodimo na zlo 
u.\^elijlt|!akao. i 


Ako ii 
milos 

IIiLL lfl! 




m grijahu ne može ništa zaslužiti za nebo. 
| Bog ga-tftagrađuje na zemlji ili mu daje veću 

-ugl 

fiičlni isti grijeh, stječe prema njemu sklonost. Ta 
^ ili 0 re š na a * Tko često popušta u važnoj 

^asl^epljen — - slii ep za vječne istine, slijep za svoje 
i Ivpfiokorari jer odbija milost i ne želi se obratiti, 
f jt^4sdi)li da umre nepokajan i da propadne za vječ- 
J r r _ _ 

vmnupii 

3. Laki grijeh ranjava Božji život u nama 

Neki grijesi nas ne odvraćaju potpuno od Boga i ne zatvaraju 
nam t 'neb0iifOna nanižite .odufeifhajlJU; život milosti ni posvećujuću 

ih'ilbšL n T^(lvf MT^if; v rhali. Za njih možemo dobiti 

BŽi/lrv. on. .sj se><I oj lov . .v Utrta eunizoa o >! __ , . ... 

oprostenje? rlaez ispovijedi ako se.kaiemp. Mali grijesi su rane sto 

oJaon mr5 ofloimifars \ j oji29[vh odi & J 

protiv volje Božje u velikoj stvari, ali ne zna da se radi o važnoj 

« fib9 i 

K/to man oJa ns otaon ormnio 05lr, ormaojiiĐ .iii 

.rte Ipak, i mali grijesi 

neizmjerno vjf^jeđajjlbi dKagbg> iBogariii^h^^Krreiliku, nezahvalnost pre- 
ma dobrom nebeskom Ocu i raspetom Spasitelju. 

Oni nam uskraću4msimo^an!k)^9^bjy Menam inače Bog udi- 
jele, ..umanjuju re.vno?t,.za t 4obya :djelg i ^pripravljaju put smrtnom 
grijehu. I lake grijehe Bog kažnjava, bilo kaznama na zemlji, bilo 
kaznama u čistilištu. 

ODGOVORI: 1. Koje je najveće, jedino stvarno zlo? 2. Što nam govori 
što Rog zapovijeda i zabranjuje? 3. Možemo li griješiti i mislima i kako još? 
4. Zašto je smrtni grijeh najveći zločin prema Rogu? 5. Kakva je nesreća za 
čovjeka smrtni grijeh? 6. Kako nastaje i kamo vodi grešna navika? JT. Tko 
čini laki grijeh? 8. Zašto je laki grijeh zlo? 

NAUCI: 

i 33. Tko čini grijeh ? 

Grijeh čini tko svjesno i hotimično čini što je protiv V 



134. Tko čini smrtni grijeh? 


°Božje, 

njen uo 


om i teti i" .lovi n ta 

Smrtni grijeh čini tko čini nešto p^i^ vglje Božje u * važnog stva- 
ri s jasnom spoznajom i potpunim pristankom. 

135. Zašto se moramo nada sve čuvati smrty^g : gT&jehti? Jinčoir) J 

Smrtnog grijeha se moramo nada sve čuvati jer je to najveći zlo- 
čin preitiai 1 Bogttp'tt^ai ‘ j veća neštećfc. 1 ! “ n U { -> ® 

26. GREŠNIK SE MORA OBRATITI 


Isus je govorio prispodobu o izgubljenom sinu. Čuvao je ovce na 
jednom imanju. Kado bi bio utišao glad svoju mahunama Što su 
ih jele svinje, ali mu ih nitko nije davao. Tada dođe k sebi i re- 
če: »Koliko najamnika u oca mojega imaju kruha na pretek, a ja 
ovdje umirem od gladi. Ustat ću i poći ću k ocu svojemu i kazat 
ću mu: Oče, sagriješih nebu i tebi, nisam više dostojan zvati se 
sin tvoj. Primi me kao jednog od svojih najamnika.« Ustade, 
dakle, i otiđe k ocu svojemu. (Uk. 15, 11 — 32) 

1. Grešnik se mora obratiti 

Bog ne želi da grešnik propadne. Stvarno želi da se obrati, 
ponovno oživi i dođe u nebo. Zato mu pomaže svojom milošću. 

_ Tko se grijehom odvrati od Boga, mora se opet iskrenim ka- 
janjem vratiti k njemu. Nepravdu koju je učinio Bogu mora pri- 
znati, kajati se i, koliko je moguće, popraviti je. To je zapovjedio 
Isus kad je učio: »Pokoru činite jer se približilo kraljevstvo nebe- 
sko.« Bog prosvjetljuje grešnika svojom milošću da spozna ne- 
pravdu koju je učinio Bogu i nesreću u koju je upao, da zamrzi 
na grijeh. Bog pomaže grešniku da se iskreno kaje za grijeh. 
Od srca mu mora biti žao što je sagriješio i mora imati iskrenu 
želju da više ne griješi. Kajanjem se grešnik odvaja od grijeha i 
ostavlja ga. Bog nikada ne oprašta grijehe onome tko se ne kaje. 
Sa svakim iskrenim kajanjem spojena je i čvrsta odluka, to jest 
iskrena volja da će se netko ubuduće stvarno čuvati grijeha. Gdje 
nema čvrste odluke, nema ni pravog kajanja. 

Bog pomaže grešniku da se u njega ufa da će mu oprostiti 
grijehe, jer je neizmjerno milosrdan i jer iz ljubavi prema grešni- 
cima nije poštedio ni svog Sina. 

S iskrenim kajanjem spojena je i spremnost da pokorničkim 
djelima zadovoljimo za uvredu koju smo grijehom učinili Bogu, 

2. Kajanje može biti savršeno i nesavršeno 

Tko bi se kajao samo radi zemaljskih motiva, npr. zato jer je 
zbog grijeha pretrpio sramotu, ili bio kažnjen, ili pretrpio štetu, 
imao bi samo naravno kajanje. Takvim se kajanjem ne dobiva 
oproštenje grijeha. 

Pri kajanju moramo misliti na Boga. To možemo učiniti na 
više načina. Kajati se možemo zato jer Bog kažnjava grijehe, jer je 
grijeh ružan i odvratan i jer grijehom gubimo pravo na nebo. 
Takvo je kajanje nesavršeno. Grijesi nam se opraštaju ako kod 

ispovijedi imamo bar takvo nesavršeno kajanje. Savršenije je ka- 
janje ako se kajemo iz ljubavi prema Bogu, to jest zato jer smo 
grijehom uvrijedili neizmjerno dobroga Oca i jer je radi naših 
grijeha Isus morao trpjeti i umrijeti. Takvo je kajanje savršeno. 
Kad probudimo savršeno kajanje, odmah dobivamo oproštenje 
svih grijeha, pa i smrtnih. Te grijehe ipak moramo reći kod slije- 
deće ispovijedi. 

Probudimo savršeno pokajanje svaku večer kod večernje mo- 
litve, u smrtnoj pogibli i ako smo učinili kakav smrtni grijeh. 

Tko u smrtnoj pogibli ne bi imao prilike da obavi ispovijed, 
makar bi imao smrtni grijeh, ako probudi savršeno pokajanje, mo- 
že se spasiti. Zato ga mora probuditi. 

3. Za grijehe treba činiti zadovoljštinu 

U ispovijedi ili kad probudimo savršeno pokajanje, Bog opra- 
šta grijeh i vječne kazne, ali ne sve vremenite ili prolazne. Opro- 
štenje vremenitih kazni dobivamo pokorničkim djelima. Njima 
svladavamo i sklonosti na grijeh koje ostaju poslije grijeha, oso- 
bito po grešnoj navici. 

Da za grijehe zadovoljimo, treba da strpljivo podnosimo tr- 
pljenje i neugodnosti koje Bog često dopušta kao posljedice jjri- 
jeha. Lijepo pokorničko djelo je savjesno vršenje staleških dužno- 
sti. Svojevoljna djela zadovoljštine jesu: molitve, post i milostinja. 
Najizvrsniji pokornički čin je ispovijed. 

ODGOVORI: 1. Da li Bog želi da grešnik propadne? 2. Sto Bog^ daje 
grešniku da se obrati? 3. Sto mora grešnik najprije spoznati? 4. Tko se iskre- 
no kaje? 5. Zašto se grešnik nada ©proštenju grijeha? 6. Da li je za oproštenje 
grijeha dovoljno samo naravno kajanje? 7. Na koga moramo misliti kod poka- 
janja? 8. Kako nam se opraštaju grijesi ako imamo samo nesavršeno poka- 
janje? 9. Treba li ispovjediti grijehe ako smo se savršeno pokajali? 10. 
Za kakve kazne moramo zadovoljiti pokorničkim djelima? 11. Nabroji raz- 
ličita djela pokore! 

NAUCI: 

139. Kada je kajanje nesavršeno? 

Nesavršeno je kajanje ako se kajemo iz straha pred Božjim kaz- 
nama. 

140. Kad je kajanje savršeno? 

Kajanje je savršeno ako se kajemo iz ljubavi prema Bogu.. 

141. Sto čini Bog ako se kajemo iz ljubavi prema njemu? 

Ako se kajemo iz ljubavi prema Bogu, Bog nam odmah oprašta 
grijehe. 

142. Sto mora uvijek biti spojeno s kajanjem? 

S kajanjem mora uvijek biti spojena čvrsta odluka. 

ZA ŽIVOT: 1. Svaku večer i svaki put kad padnem u smrtni grijeh, 
probudit ću savršeno pokajanje. 2. Ispunjavanje staleških dužnosti neka bude 
moja pokora za grijehe. 

SV. PISMO; »Činite, dakle, pokoru i obratite se da se unište grijesi vaši.« 
(Dj 3, 19) »Ako se ne obratite, svi ćete tako izginuti.« (Lk 13, 3) »Žrtva je 
Bogu duh raskajan; srca skrušena i ponižena. Bože, nemoj prezreti.« 

(Ps 50, 19) 

NAUKA CRKVE: »Sav život kršćanina treba da bude trajna pokora.« 
(Trident) 

ZADAĆA: 1. Iz molitve »pokajanje« napiši najprije kojim riječima bu- 
dimo nesavršeno, a kojim riječima savršeno pokajanje, zatim kojim riječima 
čvrstu odluku. 2. Iz svetopisamskih događaja napiši neke primjere kako je 
Bog kažnjavao grijeh. 3. Kod sprovoda pjevamo dva pokornička psalma: na 
početku psalam 129, a kasnije psalam 50. Dobro ih poslušaj i nešto zapamti 
i zapisi. 

MOLITVA: »Da se dostojiš na pravu nas pokoru privesti, molimo te usliši 

nas!« (Litanije Svih Svetih) 


27. U SAKRAMENTU ISPOVIJEDI ISUS NAM 

OPRAŠTA GRIJEHE 

Na dan svoga uskrsnuća 
navečer, kad su od straha 
pred Židovima bila zatvo- 
rena vrata kuće gdje su se 
bili sabrali učenici, dođe 
Isus, stade u sredinu i reče 
im: »Mir vama.« I kada to 
reče, pokaza im ruke i bok. 

A učenici se obradovaše 
videći Gospodina. Isus im 
opet reče: »Mir vama! Kao 
što je Otac poslao mene, 
tako i ja šaljem vas.« Kad 
to izreče, dahnu u njih i 
reče: »Primite Duha Sve- 
toga, kojima oprostite gri- 
jehe, bit će im oprošteni, a 
kojima zadržite, bit će za- 
držani.« (Iv 20, 19 — 23) 

1. Isus je ustanovio 
sakramenat ispovijedi 

Kad je Isus živio na 
zemlji, opraštao je grije- 
he skrušenim grešnicima. 

Na križu je za sve grijehe svijeta zadovoljio nebeskom Ocu. 
Na dan svoga uskrsnuća je i apostolima podijelio vlast da u nje- 
govo ime opraštaju grijehe. Od apostola su tu vlast primili nji- 
hovi nasljednici biskupi. Oni je daju svećenicima. Isus je aposto- 
lima dao vlast da opraštaju i zadrže grijehe. Apostoli i njihovi na- 
sljednici moraju prosuditi kome će grijehe oprostiti, a kome ih 
zadržati. Budući da sami ne znaju naših grijeha, moramo ih njima 
kazati — moramo se ispovijedati. Isus je, dakle, zapovjedio da se 
grijesi moraju ispovijedati. 


2. Tko je poslije krštenja teško sagriješio, mora primiti sakrame- 
nat ispovijedi 


Svećenici imaju vlast samo nad onima koji su kršteni. Zato 
mogu opraštati samo grijehe učinjene poslije krštenja. Svatko tko 
je poslije krštenja teško sagriješio, dužan je ispovjediti grijehe. 
Ako to ne može, mora imati bar volju i nakanu da ih ispovjedi čim 
bude mogao. U savršenom pokajanju, koje odmah oprašta grijehe, 
uključena je i ta volja. 

Mali se grijesi mogu oprostiti i bez ispovijedi. Ipak ih rado 
ispovijedamo jer kod ispovijedi primamo posebne milosti da se 
ubuduće lakše čuvamo grijeha. 


3. Isus nam u ispovijedi oprašta grijehe 

Kad se u ispovijedi skrušeno optužimo za svoje grijehe, ispo- 
vjednik nam podjeljuje odrješenje riječima: »Ja te ođrješu em od 
tvojih grijeha u ime Oca i Sina i Duha Svetoga. Amen.« Pri tom 
čini rukom znak križa. U tom času primamo sakramenat ispovije- 
di. Isus nam tada oprašta grijehe, vječne kazne u paklu i jedan dio 
vremenitih kazni, koje bismo morali pretrpjeti na zemlji ili u či- 
stilištu. Vraća nam život milosti — posvećujuću milost. Ako smo 
imali samo male grijehe ili smo već prije odr jesenja probudili 
savršeno pokajanje, Isus nam umnožava milosti. Istodobno nam 
kod ispovijedi vraća zasluge za nebo koje smoMizgubili smrtnim 
grijehom i daje nam posebne djelujM®enwl@sAi jda bismo se mogli 
ubuduće čuvati od grijeha. Poslije dobre ispovijedi smo smireni i 
savjest nas više ne peče. 

Isus je kod sv. ispovijedi liječnik naših duša. 


ODGOVORI: 1. Kakvu vlast je Isus dao apostolima na dan svoga uskrs- 
nuća? 2. Kojim je riječima ustanovio sakramenat ispovijedi? 3. Tko je primio 
tu vlast od apostola? 4. Kojim riječima ispovjednik daje oproštenje? 




NAUCI: 


143. Tko mora primiti sakramenat ispovijedi? 

Sakramenat ispovijedi mora primiti tko je poslije krštenja sagri- 
ješio smrtnim grijehom. 

144. Zašto treba u ispovijedi priznati grijehe? 

U ispovijedi moramo priznati grijehe jer je tako zapovjedio Isus 
kad je ustanovio taj sakramenat. 

145. Što nam Isus podjeljuje u sakramentu ispovijedi? 

U sakramentu ispovijedi Isus: oprašta grijehe, vječnu i dio vre- 
menitih kazni, vraća nam ili umnožava život milosti, vraća za- 
sluge za nebo i daje pomoć da ubuduće ne bismo više griješili. 

ZA ŽIVOT: 1. Kad mi dođe napast da propustim ili odgodim ispovijed, 
sjetit ću se da je ona dar uskrslog Spasitelja. 2. Poslije grijeha me peče sa- 
vjest, zato moram što prije k sv. ispovijedi, gdje Isus liječi duše. 

SV. PISMO: »Kažem vam da će tako biti na nebu veća radost za jednog 
grešnika koji čini pokoru nego za devedeset i devet pravednika kojima ne 
treba pokore,« (Lk 15, 7) 

ZADAĆA: Napiši odgovor na ove prigovore: a) Zašto bih išao na ispo- 
vijed kad nemam grijeha, b) Zašto bih išao na ispovijed — sam ću s Bogom 
sve urediti, c) Zašto bih išao na ispovijed kad znam da ću opet sagriješiti? 
d) Zašto bih išao na ispovijed — svećenik je isto tako grešnik. e) Zašto bih 
išao na ispovijed kad su je sami svećenici izmislili? 

MOLITVA: »Smiluj mi se, Bože, po velikom milosrđu svojem. I po pre- 
velikoj dobroti svojoj uništi krivicu moju. Posve me operi od krivice moje i 
od grijeha mojega očisti mene. Jer ja znam krivicu svoju i grijeh je moj 
vazda preda mnom.« (Ps 50) 

PJESMA: 


Prosti, moj Bože, kajem se, prosti. 

Gle, u žalosti srce mi mre. 

Prosti, moj Bože, moje slaboće, 
pakosne zloće, prosti mi blag. 

Bez broja dare meni si dao, 

A ja sam, jao, neharni stvor. 

Mrzim na grijehe, oprati želim 
suzama vrelim svaki im trag. 

(H. C. P., str. 103) 

28. KAKO OBAVLJAMO ISPOVIJED 


Nekima koji su sebe držali pravednima, a druge su prezirali Isus 
je govorio ovu prispodobu: »Ušla su u hram da se pomole dva Čo- 
vjeka, jedan farizej, a drugi carinik. Carinik je stao izdaleka. 
Nije htio ni očiju podignuti prema nebu, nego se udarao u prsa 
i govorio: ’Bože, budi milostiv meni gresniku.’ Kažem vam da se 
ovaj vratio opravdan kući svojoj.« (Lk 18, 9 — 14) 


Za ispovijed je potrebno: 


1. Ispitivanje savjesti. 


Da bismo md ispovijedi mogli reći sve 


grijehe, moramo najprije promisliti što smo sagriješili od posljed- 
nje ispovijedi. Takvo promišljanje grijeha naziva se ispit savjesti. 
Da bismo to dobro obavili, najprije se pomolimo Duhu Svetome. 
Zatim razmislimo što smo sagriješili protiv Božjih ili crkvenih za- 
povijedi i glavnim grijesima — mislima, riječima i djelima ili pro- 
pustom. Kod smrtnih grijeha moramo se pitati i o njihovu broju 
i važnim okolnostima, to jest takvima koje mali grijeh čine velikim 
(ako ukradem veliku svotu, zakasnim na veliki ili važni dio sv. 
Mise) ili koje mijenjaju vrstu grijeha (npr. krađa u crkvi, nepri- 
stojne riječi pred djecom). 


2. Pokajanje. — Da nam Isus oprosti grijehe, moramo se pokajati. 
Kajati se moramo za sve teške grijehe jer se opraštaju svi ili nije- 
dan. Tko ima samo male grijehe, mora se pokajati barem za jedan 
grijeh. Za ispovijed je dosta barem čin nesavršenog kajanja. Po- 
trudimo se ipak da imamo i savršeno pokajanje 1 


3. Čvrsta odluka. — S kajanjem je spojena i čvrsta odluka da 
ćemo se ubuduće čuvati grijeha. Tko ima smrtne grijehe, mora 
odlučiti da će se ubuduće čuvati svakog smrtnog grijeha i svake 
bliže grešne prigode, to jest svega što bi ga moglo navesti na 
smrtni grijeh. Ako je netko nekoga sablaznio ili mu učinio štetu 
veliku, mora odlučiti i da će sablazan ili veliku štetu popraviti 
koliko je moguće. Tko ima samo male grijehe, mora odlučiti da 
bar jedan od njih više neće učiniti ili da će nastojati da smanji 
n;ihov broj. 

Kajanje i čvrstu odluku probudimo prije nego uđemo u ispo- 
vjedaonicu ili bar prije odrješenja. 

4. Priznavanje grijeha. — U ispovijedi moramo reći sve smrtne 
grijehe. Koliko to možemo, moramo se sjetiti te reći i njihov broj 
i važne okolnosti koje mijenjaju vrstu grijeha. U ispovjedaonici 
moramo govoriti razgovijetno i iskreno, onako kako se osjećamo 
krivima pred Bogom i ne smijemo ništa prešutiti ili uljepšavati. 

Nemojmo se stidjeti da iskreno priznamo svoje grijehe. Ne- 
mojmo se bojati ispovjednika! Primit će nas s ljubavlju, u Isusovo 
Ime. Grijehe koje svećenik sazna u ispovijedi ne smije nikome reći 
makar bi morao zbog toga i umrijeti. Ispovjednika veže ispovjed- 
na tajna. 

Ako netko kod ispovijedi zaboravi reći koji smrtni grijeh, mo- 
ra ga ispovjediti kod slijedeće ispovijedi. Grijeh mu je, međutim, 
bio oprošten zajedno s drugim grijesima. 

Tko bi u ispovijedi namjerno zatajio koji smrtni grijeh, ispo- 
vijed bi bila beskorisna i nevaljana. Grijesi ne bi bili oprošteni, 
nego bi takav čovjek učinio novi smrtni grijeh — svetogrđe. Tko 
bi poslije takve ispovijedi primio koji drugi sakramenat, na pri- 
mjer išao na sv. pričest, učinio bi novo svetogrđe. Tko je obavio 
nedostojnu ispovijed, na primjer 
ako je zatajio smrtni grijeh ili 
nije imao kajanja, mora kod sli- 
jedeće ispovijedi skrušeno ispo- 
vjediti sve smrtne grijehe učinje- 
ne poslije zadnje dobre ispovije- 
di. Ako je kad prije zatajio smrt- 

Pokora koju nam naloži ispovjednik obično je mala. Zato mo- 
žemo sami sebi zadati koju svojevoljnu pokoru: molitvu ili druga 
dobra djela, a osobito da ćemo strpi ivo podnositi poteškoće i sa- 
vjesno vršiti svoje dužnosti. 


ODGOVORI: 1. Zašto moramo prije ispovijedi ispitati svoju savjest? 2. 
Kako ispitujemo savjest? 3. O čemu se moramo pitati kod smrtnih grijeha? 
4. Za koje grijehe se kod ispovijedi moramo pokajati? 5. Kakvo je kajanje 
dovoljno za ispovijed? 6. Što mora biti spojeno s kajanjem? 7. Što mora od- 
lučiti tko ima smrtne grijehe? 8. Što onaj tko ima male grijehe? 9. Kada mo- 
ramo probuditi pokajanje i čvrstu odluku? 10. Kako se moramo ispovijedati? 
11. Zašto se ne smijemo stidjeti da iskreno priznamo svoje grijehe? 12. Što 
mora učiniti onaj tko je kod ispovijedi zaboravio reći koji smrtni grijeh? 13. 
Kada bi ispovijed bila beskorisna i nevaljana? 14. Što mora učiniti onaj tko 
je obavio nedostojnu ispovijed, posebno ako je zatajio koji smrtni grijeh? 15. 
Koju ispovijed nazivamo velikom? 16. Tko je dužan obaviti veliku ispovijed? 
17. Kada je velika ispovijed korisna? 18. Zašto ispovjednik zadaje pokoru? 
19. Kakvu pokoru možemo sami sebi zadati? 

NAUCI: 


146. Što je potrebno za dobru ispovijed? 

dobru ispovijed potrebno je: 

— ispitivanje savjesti 

— pokajanje 

— čvrsta odluka 

— priznavanje grijeha i 

— zadovoljština. 

147. Što je najvažnije u sakramentu ispovijedi? 

U sakramentu ispovijedi najvažnije je pokajanje. 

148. Što mora uvijek biti spojeno s kajanjem? 

S kajanjem mora uvijek biti spojena čvrsta odluka da ćemo se 
ubuduće čuvati grijeha? 

149. Koje grijehe moramo ispovijedati? 

Ispovijedati moramo sve smrtne grijehe, a moramo reći i njihov 
broj i važne okolnosti. 

150. Kada mora obaviti ispovijed onaj tko je svjestan smrtnog grijeha? 

Tko je svjestan smrtnog grijeha, mora obaviti ispovijed bar u 
uskrsno vrijeme i u smrtnoj pogibli. 

ZA ŽIVOT: Ako mi dođe napast da zatajim koji smrtni grijeh, njega 
ću odvažno i iskreno reći odmah na početku. Bolje je u tajnosti priznati gri- 
jeh svećeniku, koji mora šutjeti, nego nemirno živjeti, nesretno umrijeti i 
na sudnji dan doživjeti sramotu pred čitavim svijetom. 

SV. PISMO: »Obratite se jer je blizu kraljevstvo nebesko.« (Mt 4, 17) 
»Činite, dakle, pokoru i obratite se da se unište vaši grijesi.« (Dj 3, 19) 


Tumačenje: 1. Ako nastojiš da imaš kajanje, premda to ne osjećaš, već ga 
imaš. 2. Kajanje možeš probuditi ovako: a) Promisli da si grijesima zaslužio 


čistilište ili čak pakao i izgubio nebo. Reci usrdno: Gospodine, ne vrati nam 
po grijesima našim, b) Misli na Isusovu muku, za koju si i ti kriv svojim gri- 


77 



jesima. Reci usrdno: Isuse moj, milosrđe! c) Misli na dobroga i svetoga ne- 
beskog Oca, koga si grijehom uvrijedio i nezahvalan mu bio. Moli polako i 
iskreno: Kajem se od svega srca ... 3. Ako ti je teško priznati koji grijeh, 
moli ispovjednika da te on pita, a ti iskreno odgovaraj. 4. Uvijek iskreno 
odgovori, ako te ispovjednik što pita. 5. O onome što si čuo kod ispovijedi 
ne govori drugima. 6. Ako slučajno čuješ nešto iz ispovijedi drugih, dužan 
si to držati kao tajnu isto kao i ispovjednik. 7. Ako bi kada zaboravio da 
izvršiš pokoru, izvrši je odmah čim se sjetiš. Ispovijed je ipak bila dobra. 


Obred ispovijedi: Kada ispovjednik otvori prozorčić, kažem: »Hvaljen Isus.« 
Kada mi daje blagoslov, prekrižim se bez riječi, a zatim počnem: »Skrušeno 
ispovijedam svoje grijehe koje sam učinio od posljednje ispovijedi. Ispo- 
vjedio sam se . . . Sagriješio sam ovo: . . .« Zatim ispovjedim svoje grijehe kako 
ih se sjećam. Ispovijedanje grijeha završim riječima: »Molim pokoru i odrje- 
šenje od grijeha.« 


Pažljivo zatim slušam dok mi ispovjednik daje potrebne savjete i naloži 
pokoru. Ako nešto ne razumijem, moram pitati. Kad ispovjednik počne moliti 
odrješenje, još jedanput probudim pokajanje i čvrstu odluku; Kajem se . . . 
Kad mi ispovjednik podjeljuje odrješenje i pri tome učini znak križa, pre- 
križim se, a na pozdrav »Hvaljen Isus« odgovorim »Uvijeke« i izađem iz ispo- 
vjedaonice. 


Poslije ispovijedi zahvalim Bogu i izvršim pokoru. 


ZADAĆA: Napiši kakve su slijedeće ispovijedi: a) Netko dođe u crkvu i, 
budući da nema nikoga za ispovijed, uđe u ispovjedaonicu bez priprave, ispo- 
vjedi se kako je naviknut i po navici moli kajanje, b) Netko zataji da je la- 
gao. c) Drugi da je u nedjelju svojom krivnjom izostao od sv. Mise. d) Treći 
je htio ispovjediti da je psovao Boga, ali je u ispovjedaonici zaboravio na to. 


MOLITVA (kratko pokajanje): Bože, budi milostiv meni grešniku. — 
Moj Isuse, milosrđe! — Gospodine, smiluj mi se! — Otpusti nam duge naše! 


29. CRKVA PODJELJUJE OPROSTE 

David je sagriješio s Urijinom ženom, a Uriju dao ubiti u boju. 
Prorok Natan, koji je došao pred kralja, prekorio ga je za njegov 
grijeh i prorekao mu kaznu: »Neće se nikada odmaći mač od 
tvoje kuće.« David se pokajao i rekao: »Sagriješih Gospodu.« Na- 
tan mu je odgovorio: »I Gospod je tebi oprostio tvoj grijeh. Nećeš 
umrijeti. Ali umrijet će sin koji ti se rodio.« Davidu je bio opro- 
šten grijeh, ali mu nije bila oproštena kazna za nj. 

(2. Kralj 11 i si.) 


1. Crkva oprašta vremenite kazne za grijehe 

Na ispovijedi nam Isus oprašta grijehe i vječne kazne ako smo 
ih smrtnim grijehom zaslužili. Oprašta nam i dio vremenitih kazni 
koje bismo morali pretrpjeti na zemlji ili u čistilištu za grijehe, ali 






- 

nam ne oprašta sve vremenite kazne. Crkvi je dao vlast da i izvan 
ispovijedi oprašta vremenite kazne za grijehe koji su već oprošteni. 
Isus je rekao apostolima: »Sto god razriješite na zemlji, bit će raz- 
riješeno i na nebesima.« Vremenite kazne za grijehe koji su već 
oprošteni Crkva oprašta oprostima. Pravednom Bogu, koji za svaki 
grijeh traži zadovoljštinu, daje naknadu iz Isusove zadovoljštine, 
koji je na križu zadovoljio za sve grijehe, i Iz zasluga bi. Dj. Ma- 
rije i svetaca. 

2. Oprosti su potpuni i nepotpuni 

Potpunim oprostom nam Crkva oprašta sve vremenite kazne. 
Može ga primiti samo onaj tko je bez ijednog, pa i malog grijeha. 
Potpuni je oprost, na primjer, jubilarni oprost, porcijunkulski, 
oprost na smrtnom času itd. Nepotpunim oprostom nam Crkva 
oprašta dio vremenitih kazni. Na kraju nekih molitava piše, na pri- 
mjer: 300 dana, 500 dana, 7 godina oprosta. To znači: tko izmoli tu 
molitvu, Crkva mu oprašta toliko vremenitih kazni koliko bi mu 
bilo oprošteno kad bi prema starim crkvenim propisima činio stro- 
gu pokoru 300 dana, 500 dana, 7 godina. Koliko je to, zna samo 
sveznajući Bog. Oproste možemo dobiti za sebe. Crkva dopušta da 
ih možemo darovati i dušama u čistilištu koje ne mogu pomoći 
same sebi. 

3. Što je potrebno da dobijemo oproste 

Da dobijemo oproste, moramo imati nakanu da ih želimo pri- 
miti. Moramo biti u posvećujućoj milosti, bar onda kad obavljamo 
za njih propisano dobro djelo. Izvršiti moramo sva dobra djela 
koja je Crkva propisala za oprost. Takva propisana djela jesu: 
izmoliti koju molitvu, obaviti ispovijed i primiti sv. pričest, moliti 
na nakanu Sv. Oca Pape. Ponekad moramo pohoditi koju crkvu, 
postiti ili dati milostinju siromahu. 

Potpune oproste Crkva često podjeljuje »uz obične uvjete«. To 
su: ispovijed, pričest, pohod crkve i molitva na nakanu Pape. Ako 
nije drukčije propisano, dosta je da izmolimo jedanput Oče naš, 
Zdravo Marijo i Slava Ocu. Da dobije potpun oprost, ne mora po- 
sebno ići na ispovijed onaj tko se ispovijeda svakih četrnaest dana 
i gotovo svaki dan prima sv. pričest. 

ODGOVORI: 1. Kakve kazne ostaju još poslije ispovijedi? 2. Kad je Krist 
dao Crkvi pravo da izvan ispovijedi oprašta vremenite kazne? 3. Čija djela 
zadovoljštine daje Crkva kao naknadu kada podjeljuje oproste? 4. Da li Cr- 
kva oprašta vremenite kazne ako grijeh još nije oprošten? 5. Koliko vreme- 
nitih kazni oprašta Crkva potpunim oprostom? 6. Koliko nepotpunim? 7. Koja 
dobra djela propisuje Crkva za oproste? 8. Što moramo učiniti da dobijemo 
potpun oprost »uz obične uvjete«? 9. Koliko vremenitih kazni nam se oprašta 
ako dobijemo oprost od 300 dana, 500 dana, 7 godina? 

NAUCI: 


151. Što nam Crkva oprašta oprostima? 

Crkva nam oprostima oprašta vremenite kazne za grijehe koji su 
nam već oprošteni. 

152. Što je potrebno da dobijemo oproste? 

Da dobijemo oproste, potrebno je da imamo nakanu primiti ih, da 
smo u posvećujućoj milosti i da obavimo propisane molitve ili 
druga dobra djela. 

153. Kolikovrsni su oprosti? 

Oprosti su potpuni i nepotpuni. 

ZA ŽIVOT: Za svaki grijeh treba učiniti zadovoljštinu. Zato ću svakog 
jutra probuditi dobru nakanu da želim dobiti sve oproste koje taj dan mogu 
primiti. Prikazat ću ih i za duše u čistilištu. 

Tumačenje: 1. Ako probudim nakanu da dobijem sve oproste koje mogu, dobi- 
vam ih ako i ne znam za njih. Naučimo zato svako jutro moliti ovu molitvu: 

»Želim dobiti sve oproste što ih danas mogu steći svojim molitvama i drugim 
dobrim djelima.« 

2. Potpun oprost dobijemo na primjer: 

a) ako poslije ispovijedi i pričesti molimo pred raspelom molitvu: Evo, moj 
dobri i preslatki Isuse ... te molimo Oče naš, Zdravo Marijo i Slava Ocu na 
nakanu Sv. Oca Pape; 

b) na smrtnom času, ako smo u bolesti primili papinski blagoslov; 

c) na Porcijunkulu (2. kolovoza) i slijedeće nedjelje svakiput kad pohodimo 
crkvu i izmolimo na nakanu Sv. Oca 6 puta Oče naš, Zdravo Marijo i Slava 
Ocu; moramo obaviti i ispovijed i primiti pričest; 

d) na Dušni dan isto kao na Porcijunkulu, no toga dana ga prikazujemo za 
duše u čistilištu; 

e) u jubilarnoj godini. Redovita sveta, jubilarna godina je svakih 25 godina, 
a i izvanredna za posebne prigode. Može biti i samo za posebna mjesta, npr. 
u Lurdu. U redovnoj svetoj godini dobiva se potpun oprost u Rimu, a slije- 
deće godine po čitavom svijetu. 

3. Nepotpune oproste dobivamo za različite molitve. Ako npr. pri podizanju 
pogledamo sv. hostiju i kažemo: »Gospodine moj i Bože moj«, dobijemo oprost 
od 7 godina. 

4. Mnoge oproste dobijemo ako molimo krunicu. Ako sami molimo dio kru- 
nice, dobivamo oprost od 5 godina. Ako molimo s drugima, npr. u obitelji, 
dobijemo oprost od 10 godina. Ako pri tome držimo u rukama blagoslovljenu 
krunicu, dobivamo još više raznih oprosta. Ako je molimo u crkvi gdje se 
čuva Presv. Oltarski Sakramenat, a bili smo kod ispovijedi i pričesti, može- 
mo dobiti potpun oprost. Molimo li je u obitelji svaki dan, primamo potpun 
oprost uz obične uvjete svake subote i još dva puta u tjednu i na sve Mari- 
jine svetkovine. Ako nam se krunica potrga ij i ako promijenimo nekoliko 
zrnaca, ili krunicu posudimo ili poklonimo, ona ne gubi oproste. Izgubila bi 
ih ako je prodamo. 

ZADAĆA: 1. Napiši iz molitvenika koliko oprosta dobiješ za molitve 
koje znaš napamet. 2. Napiši manju zbirku pobožnih zaziva s oprostima i 
moli ih. 

MOLITVA: Isuse, Marijo, Josipe! (Oprost 7 godina) Marijo! (Oprost 300 
dana) 

30. BOLESNIČKO POMAZANJE — OKREPA 

U TEŠKOJ BOLESTI 


Sv. Jakov apostol piše: »Boluje li tko među vama, neka dozove 
svećenike Crkve da mole nad njim i mažu ga uljem u ime Gospod- 
nje, pa će pouzdana molitva spasiti bolesnika, Gospodin će mu 
olakšati, i ako je u grijesima, oprostit će mu se.« (Jak 5, 14 — 15) 

1. Isus je ustanovio sakramenat bolesničkog pomazanja 

Apostol Jakov svjedoči da su već apostoli dijelili sakramenat 
bolesničkog pomazanja. Bolesnike su pomazali i nad njima molili 
i time dijelili milosti. To su mogli po Isusovoj zapovijedi. Pri bole- 
sničkom pomazanju svećenik pomazuje bolesnika bolesničkim 
uljem koje biskup posvećuje na Veliki četvrtak. Desni palac namo- 
či u bolesničko ulje, učini znak križa na pet osjetila: na očima, 
ušima, nosu, usnama, rukama i nogama i pri tome moli: »Ovim 
svetim pomazanjem i svojim preblagim milosrđem oprostio ti 
Gospodin što god si sagriješio gledanjem (slušanjem, mirisan j em, 
kušanjem i govorom, ticanjem i hodom). Amen.« Ako je pogibelj 
da će bolesnik odmah umrijeti, pomazuje ga samo na čelu. 

2. Isus po bolesničkom pomazanju podjeljuje bolesniku duševnu i 
tjelesnu pomoć 

Kod bolesničkog pomazanja Isus ojača bolesnika da strpljivo 
i predano podnosi bolest i trpljenje, da svlada malodušnost i na- 
pasti koje ga muče zbog učinjenih grijeha i da u smrtnoj borbi, 
kada đavao jače navaljuje, ustraje do kraja. Isus oprašta bolesniku 
grijehe i vremenite kazne za njih te mu povećava milost. Ako se 
bolesnik ne može ispovjediti, a probudio je bar nesavršeno pokaja- 
nje, oprašta mu i smrtne grijehe i vječne kazne. 

Ako je to bolesniku za spasenje, Isus pri bolesničkom poma- 
zanju olakšava i tjelesne boli, a ponekad čak vraća i tjelesno zdra- 
vlje. Ipak ne može očekivati tjelesno ozdravljenje onaj tko odgađa 
bolesničko pomazanje tako dugo da bi ga Isus mogao ozdraviti samo 
još čudom. 

3. Bolesničko pomazanje se daje teškim bolesnicima 

U bolesničkom pomazanju Isus je liječnik bolesnika. Može ga 
primiti svatko tko je krš ten i tko je zbog bolesti, nezgode ili staro- 
sti u smrtnoj pogibli. Primiti ga mogu i djeca ako su došla k ra- 

§ 

zumu. 


6 Katekizam II 


81 


Bolesnik može primiti taj sakramenat u svakoj bolesti. Ako 
se u istoj bolesti ponovi smrtna pogibelj, može ga ponovno primiti. 
Prije nego bolesnik primi bolesničko pomazanje, mora se pokajati 
za svoje grijehe. Ako je moguće, neka najprije obavi sv. ispovijed. 
Ako nije pri svijesti, a prije se pokajao za grijehe, prima milost 
bolesničkog pomazanja. Tko probudi pokajanje kasnije, prima mi- 
lost onda kad se pokaje. Tko bi bio u smrtnom grijehu i ne bi ni 
prije ni poslije imao bar nesavršeno pokajanje, po sakramentu ne 
bi primio nijedne milosti. Zato je potrebno da pozovemo svećenika 
k bolesniku odmah čim bolest postane malo teža i dok je bolesnik 
još pri svijesti. 

ODGOVORI: 1. Što piše sv. Jakov o bolesničkom pomazanju? 2. Kako 
znamo da je Isus ustanovio bolesničko pomazanje? 3. Opisi obred bolesničkog 
pomazanja. 4. Zašto je Isus ustanovio taj sakramenat? 5. Kada bolesničko 
pomazanje oprašta i smrtne grijehe? 6. Kada bolesničko pomazanje podjeljuje 
i tjelesno zdravlje? 7. Koliko puta može bolesnik primiti bolesničko poma- 
zanje? 8. Mogu li taj sakramenat primiti i djeca? 9. Mogu li taj sakramenat 
svi primiti? 10. Kako se bolesnik mora pripraviti za bolesničko pomazanje? 
11. Kada moramo pozvati svećenika k bolesniku? 

NAUCI: 

154. Sto podjeljuje Isus bolesniku kod bolesničkog pomazanja? 

Kod bolesničkog pomazanja Isus ojača bolesnika u smrtnoj borbi, 
oprašta mu grijehe i kazne za njih, te mu podjeljuje tjelesno 
zdravlje ako mu je to korisno za spasenje. 

155. Tko može primiti bolesničko pomazanje? 

Bolesničko pomazanje može primiti tko je zbog bolesti, nezgode 
ili starosti u smrtnoj pogibli. 


ZA ŽIVOT: Pobrinut ću se da odmah pozovem svećenika ako kod nas ili 
u susjedstvu netko teško oboli. 


Poslije pomazanja svećenik moli: »Izliječi, molimo, Otkupitelju naš, milošću 
Duha Svetoga, slabosti ovoga bolesnika, iscijeli njegove rane, otpusti mu 
grijehe i odagnaj od njega sve boli duše i tijela, te mu milosrdno povrati 
potpuno zdravlje iznutra i izvana . . .« Ludo bi, dakle, bilo misliti da onaj tko 
je pomazan mora odmah umrijeti. 


Briga za bolesnike. Kad netko stvarno oboli, pozovimo odmah svećenika, ako 
treba i po noći, da mu podijeli sakramente umirućih: ispovijed, bolesničko po- 
mazanje i pričest. Svećeniku moramo reći da li je bolesnik pri svijesti i može 
li što jesti. 


1. U sobi bolesnika pripravimo: stol pokriven bijelim štednjakom i na njemu 
križ i dvije svijeće. Pokraj toga čašu s blagoslovljenom vodom, grančicu za 
škropljenje, čašu obične vode, u kojoj će svećenik oprati prste, tanjurić s va- 
tom i uz nju nešto soli i komadić kruha da svećenik obriše prste poslije 
pomazanja, te ručnik. Vodu, vatu, kruh i sol poslije obreda bacimo u vatru. 
Bolesnik se za sakramente pripravlja. Ako ne može sam, pomažemo mu i 
s njim molimo molitve prije ispovijedi i pričesti. 

2. Kad primijetimo da dolazi svećenik, zapalimo svijeće da ga tako doče- 
kamo jer nosi Presv. Sakramenat. Kad on ulazi, pozdravlja: »Mir kući ovoj.« 
Odgovorimo: »I svima koji prebivaju u njoj!« Svećenik najprije poškropi 
blagoslovljenom vodom bolesnika, sobu i prisutne. Kod molitava odgovaramo. 

3. Svećenik ispovijeda bolesnika. Za to vrijeme molimo izvan sobe. Kad sve- 
ćenik otvori vrata, uđemo i kleknemo. Svećenik podjeljuje bolesniku papinski 
blagoslov s potpunim oprostom za smrtni čas, zatim pomazuje, a na kraju mu 
podjeljuj e sv. popudbinu. Kod svih molitava odgovaramo svećeniku. 


ZADAĆA: Nacrtaj stolić i na njemu sve što je potrebno za bolesničko 
pomazanje. Pokraj toga napiši molitvu: 


MOLITVA: Od nagle i nepripravne smrti oslobodi nas. Gospodine! 


31. SVEĆENIČKI RED — POSVEĆENJE ZA 

SLUŽBU BOŽJU 

U one dane kad je rastao broj učenika, podigoše Grci viku na 
Hebreje što su se njihove udovice zapostavljale kad se dijelila 
hrana svaki dan. Tada dvanaestorica dozvaše mnoštvo učenika i 
rekoše: »Nije pravo da mi zanemarujemo riječ Božju i da služimo 
oko stolova. Nađite, dakle, braćo, među sobom sedam poštenih 
ljudi, punih Duha Svetoga i mudrosti. Njih ćemo postaviti nad 
ovim poslom. A mi ćemo nastojati oko molitve i službe riječi.« 
1 dopade se taj prijedlog cijeloj skupštini, te izabraše sedam mu- 
ževa, među njima i Stjepana. Ove postaviše pred apostole a oni 
moleći položiš e ruke na njih. (Oj. Ap. 6, 1 — 6) 

Tako su apostoli posvetili prve đakone« 

1. Isus je ustanovio sakramenat svećeničkog reda 

Isus je izabrao apostole i dugo ih poučavao. Pripravljao ih je 
da budu sposobni nastaviti njegovo djelo. Kod posljednje večere 
podijelio im je svećeničku vlast i za nju potrebne milosti riječima: 
»Ovo činite meni na uspomenu.« Posvetio ih je, dakle, za svećenike 
i biskupe i ustanovio sakramenat svećeničkog reda. Apostoli su po 
Isusovoj zapovijedi dijelili drugima svećenički red. Na sposobne 
muževe polagali su ruke i nad njima molili. Posvećivali su ih za 
đakone, svećenike i biskupe. 

Sakratnenat svećeničkog reda podjeljuju samo biskupi. Pri bis- 
kupskom posvećenju prisutna su tri biskupa. 

2. Isus po svećeničkom redu daje svetu vlast i milosti za svetu 
službu 

Po ređenju svećenik dobiva vlast obavljati službu Božju. Vlast 
svećeničkog reda na raznim je stupnjevima različita, a puninu 
vlasti dobiva u biskupskom posvećenju. Đakon prima vlast svečano 
krstiti, propovijedati i pričešćivati . 

Svećenik prima vlast 
misiti, pričešćivati, krstiti, 
ispovijedati, dijeliti bole- 
sničko pomazanje i blago- 
slivljati. Biskup prima puni- 
nu svećeničke vlasti, dakle i 
vlast dijeliti potvrdu i po- 
svećivati za đakone i sve- 
ćenike. 

U svećeničkom redu Isus 
utisku je u dušu neizbrisiv 
biljeg. Po njem su zaređeni 
usko povezani s Kristom, 
velikim svećenikom, i u du- 
ši mu posebno slični. Zbog 
neizbrisivog biljega Isus po 
svećeničkom redu umnoža- 
va milost posvećujuću i da- 
je djelu juće milosti za sve- 
ćenički život i djelovanje. 

3. Za svećeničko ređenje potrebna je duga priprava 

Kao što je Isus dugo pripravljao apostole za posvećenje, tako 
i Crkva brižljivo pripravlja kandidate za svećeničko ređenje. Po- 
stati svećenik je velika milost. Svećenik je Kristov namjesnik. On 
radi ono što je radio Krist, živi za Božju slavu i spasenje besmrt- 
nih duša. Tko želi postati svećenik, mora imati svećeničko zvanje. 
Isus neprestano poziva velik broj mladića u svoju službu i nadah- 
njuje im želju za svećeništvom. Na žalost, svi se ne odazivaju tom 
pozivu ili s primljenom milošću ne surađuju i tako gube svećenič- 
ko zvanje. Isus je također zapovjedio da molimo za svećenička 
zvanja. Rekao je: »Žetva je velika, radnika je malo. Molite, dakle, 
gospodara žetve da pošalje radnike u svoju žetvu.« Tko želi postati 
svećenik, neka rado moli, kreposno živi i dobro uči. Budućeg 
svećenika Isus poziva preko biskupa, koji konačno odlučuje tko je 
pozvan te ga prima u sjemenište. Tu bogoslovi uče bogoslovsku 
nauku, vježbaju se i utvrđuju u kreposnom životu i postepeno 
pripravljaju za svećeničko ređenje. Najprije im biskup podjeljuje 
tonzuru. Na pet mjesta na glavi odreže im kosu u obliku križa u 
znak da su se odrekli svijeta i posvetili Bogu. Tako ih prima me- 
đu klerike, to jest izabrane za Božju službu. U zadnjim godinama 
bogoslovije podjeljuje im četiri niža reda: red vratara, čitača, za- 
klinjaoca i akolita. Te su službe u prvo kršćansko vrijeme vršili 
samo klerici. Danas ih obavljaju sakristani i ministranti. Najzad 
im biskup podijeli subđakonat. Njime klerik prima vlast da za- 
jedno s đakonom poslužuje kod svečane mise i prima dužnost da 
moli brevijar. Prije subđakonata svaki se klerik svojevoljno zavje- 
tuje da će čitav život ostati neoženjen. Odsada ga veže celibat. 

ODGOVORI: 1. Kad je Isus posvetio apostole za svećenike? 2. Kako su 
apostoli dijelili svećenički red? 3. Koliko stupnjeva ima svećenički red? 4. 
Kakvu vlast dobiva đakon? 5. Kakvu svećenik? 6. Kakvu biskup? 7. Kome su 
zaređeni slični po neizbrisivu biljegu? 8. Zašto moramo moliti za svećenička 
zvanja? 9. Kakve dužnosti imaju bogoslovi? 10. Nabroji pripravne stupnjeve 
za svećeničko ređenje. 11. Koja prava i kakve dužnosti prima subđakon? 

NAUCI: 

156. Kad je Isus ustanovio sakramenat svećeničkog reda? 

Sakramenat svećeničkog reda Isus je ustanovio kod posljednje 
večere, kad je rekao apostolima: »Ovo činite meni na uspomenu.« 

157. Što podjeljuje Isus kod svećeničkog ređenja? 

Kod svećeničkog ređenja Isus podjeljuje svećeničku vlast, neizbri- 
sivi biljeg i milosti potrebne za svećenički život i djelovanje. 

158. Tko podjeljuje svećenički red? 

Svećenički red podjeljuje biskup. 

ZA ŽIVOT: Poštivat ću i slušati svećenike, Kristove namjesnike. Molit 
ću za svećenička zvanja. 

SV. PISMO: »Boj se Gospodina i štuj svećenika.« (Sirah 7, 31) »Svaki 
neka nas tako drži kao Kristove sluge i djelitelje Božjih tajna.« (1. Kor 4, 1) 
»Za Krista smo, dakle, poslanici jer Bog kao da opominje po nama. Molimo 
mjesto Krista; Pomirite se s Bogom.« (2. Kor 5, 20) 

Za svećenička zvanja i za svetost svećenika molimo na kvatrene dane i na 
svećeničku subotu, to jest svake prve subote u mjesecu. 

Obred svećeničkog ređenja: Biskup zaređuje svećenike pod Misom prije 
Evanđelja. Najprije pozove kandidate. Zatim se đakoni prostru na tlo i s bis- 
kupom mole litanije Svih Svetih. Iza toga im biskup podijeli sakramenat: 
svakome šutke položi obje ruke na glavu i nad svima moli molitvu posveće- 
nja. Poslije biskupa svi prisutni svećenici polože ruke na glave redenika. 
U znak da su primili svećeničko posvećenje biskup im obuče misno odijelo. 
Zatim im pomazuje ruke svetim uljem i u znak da imaju vlast služiti sv. 
Misu daje im da dotaknu patenu s neposvećenom hostijom i kalež s vinom. 
Zaređeni mladomisnici zajedno s biskupom služe nakon toga sv. Misu Poslije 
pričesti biskup svakome ponovno polaže ruke na glavu i daje mu vlast opra- 
štati grijehe. Budući da svaki svećenik može svoju vlast vršiti samo pod 
biskupovim vodstvom, svaki mladomisnik na kraju obećaje poslušnost bis- 
kupu i njegovim nasljednicima. 

ZADAĆA: 1. Nacrtaj znakove svećeničke i biskupske vlasti. 2. Opisi 
mladu Misu, ako si bio na kojoj. 3. Koje svećenike ređene u našoj župi ili u 
kojoj susjednoj poznaješ? 4. Na svećeničku subotu pođi u crkvu i moli za 
svećenička zvanja. 5. Ako si ministrant, obavljaj svoju uzvišenu službu s po- 
štovanjem i pobožno. 6. Ako želiš postati svećenik, kaži to ispovjedniku ili 
župniku i mnogo se moli. 

MOLITVA: Svemogući, vječni i milosrdni Bože! Uzmi iz našeg naroda 
u svoju svetu službu one za koje znaš da će kao pravi apostoli neumorno ra- 
diti i radosno se žrtvovati za tvoju slavu, za svetu Katoličku Crkvu i za naše 
spasenje. Amen. 


32. ŽENIDBA — POSVEĆENJE NAŠIH RODITELJA 

Prije vjenčanja župnik govori mlađencima: »Sakramenat ženidbe 
je po riječima sv. Pavla ’velika tajna’, jer je on slika onog divnog 
sjedinjenja kojim je Krist Gospodin združen sa svojom Crkvom. 
Samo jedan je Krist i jedna Crkva — jedan muž i jedna žena. 
Sjedinjenje Krista i Crkve puno je milosti i sjedinjenje muža i 
žene po tom sakramentu donosi im izobilje milosti. Krist je ne- 

razdruživo vezan s Crkvom — muž je nerazdruživo vezan sa že- 
nom. Krist je glava Crkvi — muž glava ženi. Krist i Crkva dišu 
jednim duhom — muž i žena treba da su istoga duha. Krist ne 
ostavlja Crkve i Crkva je njemu vjerna. Tako treba da su muž 
i žena jedno drugome vjerni.« 

1. Ženidba među kršćanima je sakramenat 

Kad je Bog stvorio Adama i Evu, blagoslovio ih je i rekao 
im: »Napunite zemlju.« Tako je Bog već u raju ustanovio ženidbu. 
Krist je htio da žen dba bude izvor milosti za kršćanskog muža i 
kršćansku ženu da bi kršćanski supruzi mogli sveto živjeti i kr- 
šćanski odgajati svoju djecu. Zato je Isus ženidbu kršćana uzdigao 
na sakramenat. Sv. Pavao uči da je ženidba slika one milosti sa- 
vršenog sjedinjenja koje veže božanskog zaručnika Krista i nje- 
govu zaručnicu sv. Crkvu. 

Budući da je ženidbeni ugovor među kršćanima sakramenat, 
kršćanin ne može sklopiti pred Bogom valjane ženidbe koja ne bi 
bila sakramenat. Ženidba je ugovor koji sklapaju muž i žena te 
se njime obavezuju da će kao muž i žena zajedno živjeti, odgajati 
djecu i međusobno se pomagati. 

Isus govori da je ženidba nerazrješiva veza. Muža i ženu može 

rastaviti samo smrt. 


2. U sakramentu ženidbe Isus daje obilne milosti 

Ženidba posvećuje muža i ženu. Isus im kod vjenčanja umno- 
žava život milosti ili posvećujuću milost. Ženidba nalaže kršćan- 
skim supruzima svete dužnosti. U ljubavi i vjernosti moraju ostati 
zajedno dok ih ne rastavi smrt. Jedan drugome moraju pomagati, 
a moraju primiti i kršćanski odgajati djecu te se brinuti za njiho- 
vu zemaljsku i vječnu sreću. Da bi mogli ispuniti te dužnosti, Krist 
im u sakramentu ženidbe daje obilje potrebnih milosti. 


3 . Priprava za ženidbu 

Kršćanska ženidba je sveta i odgovorna veza. Zato se kršćan- 
ski mladić i djevojka moraju za nju ozbiljno pripravljati. Prvi 
uvjet za sreću u braku je uzoran kršćanski život. Mladić i djevojka 
moraju još od malena izgrađivati kršćanski značaj. Prije svega 
moraju se vježbati u nesebičnoj požrtvovnosti i odricanju jer ništa 
jače ne potkopava sreću u braku nego sebičnost i raspuštenost. 
Moraju živjeti čisto i izučiti zvanje da bi mogli prehraniti sebe i 
djecu. 

Prije nego odluče da se uzmu, moraju dobro promisliti hoće li 
moći jedan s drugim živjeti do smrti i brinuti se za svoje vječno 
spasenje. Zato prije tako važne odluke moraju više moliti i pitati 
za savjet roditelje ili ispovjednika ili župnika. 


Za vrijeme bliže priprave za ženidbu neka mnogo mole za sre- 
ću u braku, neka se čuvaju svega što bi moglo okaljati unutarnju 
čistoću. Neka zato često idu na ispovijed i pričest i neka im vri- 
jeme zaruka ne traje dugo. Nekoliko tjedana prije vjenčanja mo- 
raju doći k župniku i donijeti sa sobom krsni i slobodni list. Iz 
njih on saznaje da li njihovu ženidbu možda sprečava ili zabranju- 
je kakva smetnja. Da se to provjeri, župnik ih naviješta. Tko zna 
za kakvu smetnju, dužan je po savjesti reći je župniku. On ispi- 
tuje mladence da bi se uvjerio da li su dovoljno poučeni u kršćan- 
skom nauku da bi mogli kršćanski odagajati svoju djecu te ih po- 
učava o pravima i dužnostima supruga. Prije vjenčanja zaručnici 
idu k ispovijedi i pričesti. Sakramenat ženidbe moraju primiti u 
posvećujućoj milosti. Tko bi išao na vjenčanje u smrtnom grijehu, 
sklopio bi doduše valjanu ženidbu, ali ne bi primio milosti sakra- 
menta. 


ODGOVORI: 1. Kako je Bog blagoslovio Adama i Evu? 2. Na što se 
ženidbenim ugovorom obavezuju muž i žena? 3. Kojoj je vezi slična ženidbena 
veza muža i žene? 4. Kakva je ženidbena veza? 5. Gdje katolik sklapa pred 
Bogom i Crkvom valjanu ženidbu? 6. Kakve dužnosti imaju kršćanski supru- 
zi? 7. Kakva mora biti priprava za ženidbu? 8. Kakva mora biti bliža pripra- 
va? 9. Što čini župnik prije vjenčanja? 10. Koje sakramente primaju kršćanski 
mladenci prije vjenčanja? 


NAUCI: 

159 . Kad je Bog ustanovio ženidbu? 

Bog je ustanovio ženidbu još u raju zemaljskom. Krist ju je uz- 
digao na sakramenat. 

160 . Kako katolički zaručnici sklapaju ženidbu? 

Katolički zaručnici sklapaju ženidbu tako da pred župnikom i 
dvojicom svjedoka izjave da se uzimaju za muža i ženu. 

161. Sto podjeljuje Isus u sakramentu ženidbe? 

U sakramentu ženidbe Isus podjeljuje supruzima potrebne milosti 
da mogu ispunjavati dužnosti ženidbenog staleža. 


ZA ŽIVOT: Molit ću svaki dan za svoje roditelje: Svako dobro Bož'e 
njima vrati — u nebu im Ti naplati! 

SV. PISMO: »Zato će čovjek ostaviti i oca i majku, a prionuti uz svoju 
ženu i bit će dvoje u jednom tijelu.« (Post 2, 24; Mt 19, 5; Ef 5) 

OBRED VJENČANJA. Zaručnici dolaze pred oltar. Iza njih stoje dva 
svjedoka. Župnik ili od njega ovlašteni svećenik ukratko im govori o sve- 
tosti i dužnostima ženidbe. Zatim pita najprije zaručnika, a poslije njega 
zaručnicu, da li hoće jedan drugoga uzeti za ženidbenog druga. Svaki odgo- 
vara: »Hoću.« U tom času jedan drugome podjeljuju i primaju sakramenat 
ženidbe. U znak da ih odsada veže nerazrješiva veza, pružaju desne ruke. 
Svećenik ovija ruke stolom i moli za njih Božji blagoslov. Zatim blago- 
slivlje njihove vjenčane prstene. Zaručnici ih jedan drugome stavljaju na 
ruku. Svećenik pri tome opominje da međusobnu vjernost očuvaju do 
smrti. Na kraju moli za njih. 

Crkva želi da vjenčanje bude pod misom kod koje će zaručnici primiti 
pričest. Kod te mise svećenik im podjeljuje dva posebna blagoslova. 


Ženidbene smetnje su zabrane zbog kojih se ženidba ne smije sklopiti i za- 
preke zbog kojih se ona ne može sklopiti. Zabrane su npr. zavjet potpune 
čistoće ili mješovita vjeroispovijest, to jest zaručnici su kršćani, ali samo 
jedan je katolik. Mješovite ženidbe Crkva dopušta samo iz važnih razloga i 
ako je zajamčen katolički odgoj djece. Zapreke su npr. krvno srodstvo, taz- 
bina, različitost vjere, kad jedan uopće nije kršćanin, ako je jedna strana 
već vjenčana, makar i rastavljena. Nevaljana je ženidba ako se netko vjenča 
samo iz straha ili je prisiljen na to. 


Redovnici. Neki svećenici žive skupa s nesvećenicima u samostanskoj zajedni- 
ci. Budući da žive po stalnom redu ili pravilu, koje im je dao njihov uteme- 
ljitelj i Crkva ga potvrdila, nazivaju se »redovnici«. Redovničkim svećeni- 
cima obično kažemo »pater«, to jest »otac«. Redovnici koji nisu svećenici, a u 
samostanu obavljaju razne poslove nazivaju se »fratri« ili »braća«. Svaki red 
ima svoju redovničku odjeću. Redovnici se posvećuju molitvi i azmatranju, 
svečanoj službi Božjoj, kao i dušobrižništvu, odgoju mladeži, njezi bolesnika 
i radu u misijama. Oni su velik blagoslov za Crkvu i čovječanstvo. 

Redovnici polažu najprije privremene, a zatim vječne zavjete. Njima se 
obvezuju da će vršiti evanđeoske zavjete. Isus je, kako čitamo u Evanđelju, 
savjetovao: siromaštvo, djevičanstvo i poslušnost poglavaru. Tko osjeća zva- 
nje za redovnika, neka mnogo moli i pita za savjet ispovjednika ili župnika. 

ICod nas su poznati redovnici: franjevci, isusovci, kapucini, dominikanci, 
salezijanci i dr. Najpoznatije redovnice: milosrdnice, služavke Malog Isusa, 
karmelićanke, uršulinke i dr. ' • 


Načitaj dvije združene ruke ovite stolom. Nad njima na- 
crtaj škropilo, a kapljice blagoslovljene vode neka im padaju na ruke. 2. 
Nacrtaj tatin i mamin vjenčani prsten koji se isprepliću i u njih ucrtaj 


ili pokraj njih napiši datum njihova vjenčanja, a nad njima Kristovu ruku 


koja ih blagoslivlja. 3. Potraži u molitveniku molitvu za roditelje i odsada 
je često moli da bi je naučio napamet. 


MOLITVA: O Bože, daj mojim dragim roditeljima dug život, čvrsto, 
zdravlje, mudrost i moć, a meni podijeli milost da im iskazujem zahvalnost i 
poštovanje, ljubav i poslušnost. 


33. CRKVA BLAGOSLIVLJA I POSVEĆUJE 

Isusu su donosili djecu da bi ih dotaknuo. A učenici su odbijali 
ljude. Kad to vidje Isus, rasrđi se i reče im: »Pustite djecu neka 
dolazi k meni i ne branite im jer je za takve kraljevstvo Božje.« 
Tada ih zagrli, metnu na njih ruke svoje i blagoslovi ih. 

(Mt. 10, 13—16) 

1. Crkva blagoslivlja, posvećuje i zaklinje 

Isus je blagoslivljao ljude (npr. apostole, djecu) i stvari (npr. 
ribe i kruh). Liječio je bolesnike i istjerivao đavle iz opsjednutih 
Prolazio je svuda čineći dobro. Po njegovoj zapovijedi i njegovom 
vlašću slično postupa i Crkva. 

a) Crkva blagoslivlja, to jest moli Božja dobročinstva za ljude 
i stvari koje upotrebljavamo. Blagoslivlja ljude. Takvi blagoslovi 
su: blagoslov s Presvetim, svećenikov blagoslov poslije propovije- 
ili na kraju Mise, blagoslov djece, majke poslije poroda, mla- 
denaca kod vjenčanja, bolesnika, blagoslov grla na Blaže vo, po- 
kojnika kod sprovoda. Blagoslivlja stvari, npr. uskrsna jela, vino 
na svetkovinu sv. Ivana, kuću, staju, životinje, polja i pašnjake, 
radionice, strojeve, mostove, automobile, zrakoplove itd. 

b) Crkva posvećuje, to jest odvaja ljude i stvari za Božju slu- 
žbu. Takve osobe i stvari se ne upotrebljavaju više za svjetovnu 
upotrebu. Posvetila osoba su npr. krunidba Sv. Oca, niži redovi i 
subđakonat, redovničko oblačenje, redovnički zavjeti. 

Crkva u tom smislu odvajanja posvećuje i stvari: svijeće na 
Svijećnicu, pepeo na Pepelnicu, grančice na Cvjetnicu, krsnu vodu 
na Veliku subotu, crkvu, oltar, groblje, kaleže, patene, platna za 
oltar, crkveno ruho, orgulje, zvona, križeve, kipove, slike, krunice, 
medaljice, vodu itd. 

c) Crkva zaklinje, to jest od ljudi i stvari odvraća moć đavla. 
Tako zaklinje pri krštenju sol i vodu kod blagoslova vode. Pone- 
kad zaklinje i opsjednute. 

2. Crkveni blagoslovi su sakramentali 

Kod blagoslova, posvetila i zaklinjanja svećenik u ime Crkve 
moli i uvijek čini znak križa jer sva moć blagoslova i moć nad zlim 
duhom dolazi cd križa Kristova. Ponekad pri tome pokadi ljude ili 
stvari, poškropi ih ili pomažu je. Budući da crkvene blagoslove, po- 
svetila i zaklinjanja popraćuje molitvom i znakom križa, a pone- 
kad i drugim znakovima, blagoslovine su slične sakramentima. 
Zato ih nazivamo »sakramentalima« ili »malim sakramentima«. Od 
sakramenata se razlikuju po tome što je sakramentale ustanovila 
Crkva, a sakramente Isus. Sakramentali imaju moć iz molitava 
Crkve, a sakramentima je moć dao sam Isus. 


3. Crkva nam po blagoslovinama podjeljuje dobra 

Kao što je Isus prolazio svuda čineći dobro, tako radi i Crkva. 
Kada dijeli sakramentale, moli za duševne i tjelesne potrebe i za- 
štitu od đavla. Njezinu molitvu Bog uslišava. Crkva nam po sakra- 
mentalima pomaže sveto živjeti i upotrebljavati stvari na Božju 

slavu i naše spasenje. 

Po blagoslovinama primamo više dobročinstava i milosti ako 
se čvršće ufamo u Božju dobrotu, koja uslišava molitvu Crkve, i 
ako što pobožnije primamo blagoslove ili upotrebljavamo blagoslo- 
vljene stvari. 

Blagoslovljene i posvećene stvari upotrebljavamo s poštivanjem 
u svrhe za koje ih je Crkva odredila. 

ODGOVORI: 1. Po čijoj zapovijedi Crkva blagoslivlja, posvećuje, zakli- 
nje? 2. Sto sve Crkva blagoslivlja? 3. Sto sve posvećuje? 4, Zašto zaklinje? 
5. Kako svećenik podjeljuje blagoslove? 6. Kako se nazivaju crkveni blago- 
slovi? 7. U čemu se sakramentali razlikuju od sakramenata? 8. Kako upotreb- 
ljavamo posvećene i blagoslovljene stvari? 

NAUCI: 

162. Zašto Crkva blagoslivlja i posvećuje? 

Crkva blagoslivlja i posvećuje da nam isprosi od Boga duševna 
i tjelesna dobra te zaštitu od đavla. 

ZA ŽIVOT: 1. Neke blagoslovljene stvari, npr. svijeću, vodu, blagoslov- 
ljenu grančicu, moramo uvijek imati u kući. 2. Svete slike, raspelo, krunicu 
dat ću najprije svećeniku da ih blagoslovi. 

ZADAČA: 1. Nabroji što imate u kući blagoslovljeno. 2. Donesi takvu 
stvar svećeniku da je blagoslovi. 3. Ne propuštaj blagoslova svijeća, pepela, 
grančica, krsne vode. 4. Nastoj da uvijek imaš kod sebe blagoslovljenu kru- 
nicu i možda koju medaljicu. 

MOLITVA: Blagoslovio nas svemogući Bog Otac i Sin i duh Sveti! 



















SADRŽAJ 

1. Crkvu je osnovao Isus Krist 

2. Isus je poslije uskrsnuća dovršio osnivanje Crkve . 

3. Crkva je Kristovo otajstveno tijelo 

4. Isus je postavio poglavare Crkve ...... 

5. Crkva naviješta Isusovu nauku 

6. Crkva vrši svećeničku službu 

7. Crkva nas vodi 

8. Crkva je Isusova samo jedna 

9. Crkva uvijek živi i neprestano raste 

10. Crkva je naša majka 

11. Po krštenju postajemo članovi Crkve 

12. Krštenje je početak novoga života ...... 

13. Krštenje nas osposobi j uje za kršćanski život . 

14. Krštenje nam nalaže da vjerno nasljedujemo Krista 

15. Molitva je razgovor s Bogom 

16. Kako moramo moliti 

17. Za koga i kada molimo 

18. Potvrda nas utvrđuje u kršćanskom životu . 

19. Presveti Oltarski Sakramenat — najsvetiji sakramenat 

20. Kod sv. Mise Isus obnavlja svoju žrtvu na križu . 

21. Misa je zajednička žrtva sve djece Božje .... 

Obred sv. Mise 

22. Žrtvovano Janje — hrana za vječni život .... 

23. Presveti Oltarski Sakramenat — Isus među nama . 

24. Božji život u nama ugrožavaju napasti .... 

25. Grijeh — smrt ili ranjavanje Božjeg života u nama . 

26. Grešnik se mora obratiti 

27. U sakramentu ispovijedi Isus nam oprašta grijehe , 

28. Kako obavljamo ispovijed 

29. Crkva podjeljuje oproste 

30. Bolesničko pomazanje — okrepa u teškoj bolesti . 

31. Svećenički red — posvećenje za službu Božju . 

32. Ženidba — posvećenje naših roditelja 

33. Crkva blagoslivlja i posvećuje 

